Neydhemey Vakivumeh Haadhahaa Loabivey - 21 | Vaahaka\nމަރިޔަމް ހުސައިން January 20, 2018\t10 Comments\nViews: 9826\t95\nކޮޓަރީގައި ހިފާފައިވާ ހިތްގައިމު މީރުވަމުން ޒުވާން ކޮންމެ ހިތެއްގައި ލޭކަށްކުވާލާހާވެއެވެ. ނަވީން ކުރިއަށްޖެހިލައި ލައިބާ ލުއިފަތެއްހެން ނަވީންގެ އަތްދަނޑިމައްޗަށް އުފުލާލިއެވެ. ނަވީންގެ ފައިން ޖަހާދޮރު ލައްޕާލި ވަގުތު ލައިބާ ހަށިގަނޑަށް ލިބުނު ލޮޅުމުގައި ނަވީންގެ ކަރުގައި ދެއަތް ވަށާލެވުނީ ނިކަންބާރަށެވެ. އަރާމު ގޮދަނޑީގައި ލައިބާގެ ހަށިގަނޑު ނަވީން ބާއްވާލީ އަނިޔާއެއް ނުވާނެހާ މަޑުންމަޑުން އެހާމެ ލޯބިންނެވެ.\nކޮޓަރީގެ ބޮކި ނިވާލުމުން އުއްބައްތިތަކުގެ ރަންއަލިކަން މިފަދަ ރެއެއްގައި މާބޮޑަށްވެސް ހިތްގައިމެވެ. ގަމީހުގެ ގޮށްތައް ނައްޓަމުން އައިސް ނަވީން އެނދާ ކައިރިވެލިއިރު ނަވީނަށް ބަލަހައްޓާއިގެން ލައިބާ އޮތީ ކަޅިޖަހާވެސް ނުލައެވެ. ލައިބާގެ ތޫނު ނަޒަރުން ނަވީން ލަނބުވާލާހާވެއެވެ. އެންމެ މިނެޓެއްވެސް ބޭކާރުކޮށްލުމަކީ ނަވީނަށް ކެތްވާވަރުގެ ކަމަކަށް ނުވިއެވެ. ނަވީންގެ މޫނު ލައިބާގެ މޫނާ ގާތްކޮށްލިއެވެ. ތެޅިތެޅިއޮތް ހިތަކާއި އެކު ލައިބާއަށް އިތުރަށް އެންމެ ހަރަކާތެއްވެސް ނުގެނެވުނެވެ. ހަމައެކަނި ދެލޯމަރާލެވުނީއެވެ. ލައިބާއަށް މުޅިން އާކަމަކަށް އެކަންވިޔަސް ލައިބާވެސް ނަވީނަށް އިޖާބަދިނީ ލޮލުން ބޮލުން ރުހިގެންނެވެ. އެއްވެސް ހުރަހެއްނެތި ލިބެމުންދިޔަ ހޫނު ނޭވާތަކުން ލައިބާގެ ހިތުގައި އާވިންދެއް ހޭލަށްވާލިކަހަލައެވެ. ނަވީންގެ ކަރުގައި ލައިބާގެ ދެއަތް ވަށާލިއިރު ދެމީހުންގެ ދެމެދު ވައިރޯޅިއަކަށްވެސް ނުވަދެވޭނެއެވެ. ދެހަށިގަނޑު ޖެހިފިތިފައިވާއިރު އެކަކު އަނެއްކަކަށް ބޭނުން ވެފައިވާވަރު ދުލުން ނުބުނިނަމަވެސް ކޮންމެ ހަރަކާތަކުންވެސް ހެކިދެއެވެ.\n***** ***** ***** ****** ******* ******\nފެންވަރަން ފާހާނާތެރޭގައި ހުރިއިރު ކެނޑިނޭޅި ނަވީން ފޯނު ރިންގުވާ އަޑު ލައިބާއަށް އިވެއެވެ. އަވަސް އަވަސްކޮށްލައިގެން ފާހާނައިން ނިކުތްއިރު ރިންގުއަޑު ކެނޑިއްޖެއެވެ. ނަވީން އޮތީ ވަރަށް އަރާމްކޮން ނިދާލާފައެވެ. ރީތިވާ މޭޒުމަތީގައި ނަވީންގެ ފޯނު އޮތުމުން ނަވީނަށް އެހާބާރަށް ފޯނު ރިންގުވާއިރު އަޑު ނީވުނީ ގަދައަށް ނިދިފައި އޮތީމައެވެ. އިސްތަށިގަނޑުގައި އޮޅާފައި އޮތް ތުވާލި ބޮލުން ވަކިކޮށްލި ގަޑީގައި ދޮރުގައި މީހަކު ޓަކިދިނެވެ. ކުޑަކޮން ޖެހިލުންވެ ހުރެ ގޮސް ދޮރުހުޅުވާލީ ވަރަށް ކުޑަކުޑަކޮންނެވެ. ދޮރުމަތީގައި ހުރީ އައްފާންއެވެ.\nހިނިތުންވެލަމުން ލައިބާއަށް އައްފާން ބުނެލިއެވެ.\nލައިބާ ކުޑަކޮން ލަދުން ހުރެ މަޑުމަޑުން ބުނެލިއެވެ.\nހުރި ފިޔަވަޅުމަތިން ކުޑާވެސްނުލާ ހުރެ އައްފާން ބުނެލިއެވެ.\nލައިބާ ޖަވާބުދިނީ ދޮރުން ބޭރަށް ބޯދިއްކޮށްގެން ހުރެއެވެ.\n"އަދިވެސް ނިދާފަ....މިހާރު އެޔޮށް ނުވައެއްޖަހަނީ....."\nއަތުކުރީގައި އަޅާފައިވާ ގަޑިއަށް ބަލާލަމުން އައްފާން ބުނެލިއެވެ.\n"އަނެއްކަ ލައިބާ ކީއް ނަވީނަށް ތިކުރީ......"\nއައްފާން ލާނެތްކަމުން ލައިބާގެ މޫނުމަތި ރަތްވެގެން ދިޔައީ ލަދުންނެވެ.\nލައިބާއަށް ވީގޮތް ފެނިފައި އައްފާން ބުނެލިއެވެ.\nމެއާ ހަމައަށް ބުލޭންކެޓުން ނިވާވެގެން އޮތް ނަވީން އައްފާންގެ އަޑަށް ގޮވާލިއެވެ. ނަވީންގެ އަޑަށް ލައިބާ އެނދާދިމާއަށް ބަލާލިއެވެ. އަދި ލައިބާ ދޮރުން އަތްދޫކޮށްލާފައި ގޮސް ރީތިވާ މޭޒުކުރިމަތީ ހުއްޓުނެވެ.\nދޮރުމައްޗަށް ހުއްޓެމުން އައްފާން ބުނެލިއެވެ. އޭރު ނަވީންވެސް އެނދު ހެޑްބޯޑުގައި އޭނާގެ ބުރަކަށި ޖައްސާލަނީއެވެ. ދިމާކުރާ ފާޑަކަށް އައްފާން ހުރީ ހެވިފައެވެ.\nއަދިވެސް ނަވީންގެ ހަށިގަނޑުގައިވަނީ ކަންނެތްކަމާއި ލޮޑުކަމެވެ.\n"އުހޫން ބަނޑުހައިވެގެން ހަމަ ބަލާލީ ނަވީނަށް ދެވޭވަރު ވެއްޖެތޯ؟"\nއައްފާންގެ ކޮންމެ ބަހެއްގައި ދިމާކުރުމުގެ ގޮތް ހުއްޓެވެ.\n"ލައިބާ މަންމަ ބުނެފައޭ އޮތީ އަހަރެމެން ދެން ހުރިހާ ގަޑިއެއްގަ ކާން އެގެއިން ކާން....އަފޫ ދޭ ލައިބާމެންގެއަށް"\nބަޝީރާ ކާންއަންނަ ވާހަކަ ބުނެފައި އޮތީ ނަވީންކައިރީގައެވެ. އެދެމީހުން އެރަށުގަ ތިބިހާ ދުވަހަކު ކާން އައުމަށް ބަޝީރާވަނީ ދައުވަތުދީފައެވެ.\nރީތިވާން ހުރި ލައިބާއަށް ނަޒަރެއް އެއްލަމުން އައްފާން ބުނެލިއެވެ.\n"އަހަރެމެން އަދި އިރުކޮޅެއްވާނެ.....އަފޫދޭ އަފޫ ތިހިރީ ހާންތިވެފައޭނުން...."\nމާބޮޑުވިސްނުމެއްނެތި ނަވީން ބުނެލިއެވެ.\n"މަށަކަށް ހިޔެއްނުވޭ އިރުކޮޅެއްތެރޭ އާދެވޭނެހެން....."\nއައްފާން ބުނި އެއްޗަކުން ލޯގަނޑުކުރިމަތީ ހުރި ލައިބާއަށްވެސް ބޭއިހްތިޔާރުގައި އައްފާނާއި ދިމާއަށް ބަލާލެވުނެވެ. އައްފާނަށް ބަލާލާފައި ލައިބާ ނަވީނަށް ބަލާލި ވަގުތަކީ ނަވީންވެސް ލައިބާއަށް ބަލާލެވުނު ވަގުތެވެ.\n"ހޫން ދެން ބަނޑުމޮޔަ ނުހިފާ ތިދޮރުލައްޕާފަ ދޭބަލަ....މިދަނީއޭ ފެންވަރާއިގެން...."\nނަވީން ރުޅިއަންނަ ގޮތް ދައްކާލީ އައްފާންގެ ދިމާކުރުންތައް ހައްދުން ނެއްޓިގެންދާތީއެވެ.\nއައްފާން ދޮރުލައްޕާފައި ދިއުމުން ނަވީނަށް ފުންނޭވާއެއް ބޭރުކޮށްލެވުނެވެ. ހީވީ އެތަށްހާސް ބޮލުގަ ރިހުމަކުން މިންޖުވެވުނުހެންނެވެ. ލައިބާވެސް އެނބުރުނީ ލޯގަނޑާވީ ކޮޅަށެވެ. ލައިބާ އަވަސްވީ ގެއަށްދާން ރީތިވާށެވެ.\nބަޝީރާ އާއި ފާތުން ތިބީ ބުލްބުލާގެ ފެންޑާތެރޭގައެވެ. ބަޝީރާ ފާތުން އެގެއަށް ގެނައީ އޭނާ ފަތްތެއްލަން އަތްގާތްކޮށްދިނުމުގެ ގޮތުންނެވެ. އުނދޯލީގައި ދެމީހުންތިބީ ބޮޑުތެއްޔެއް ދެމީހުންގެ މެދުގައި ބަހައްޓާއިގެން މުރަނގަފަތް ނިލުވާށެވެ.\nދޮރޯށިން އެތެރެއަށް ވަން އައްފާން ސަލާން ގޮވާލީ ނިކަން ނުކެރިހުރެފައެވެ.\nއުނދޯލިން ތެދުވެގެން ދޮރާއްޓާ ދިމާއަށް ބަލާލަމުން ބަޝީރާ ސަލާމަށް ޖަވާބުދިނެވެ. އޭރު ފާތުންގެ ނަޒަރުވެސް ހުއްޓިފައި ހުރީ ދޮރޯއްޓާދިމާއަށެވެ. ފާތުން ކެތްތެރިކަމެއް ނެތި އިންތިޒާރު އެކުރަނީ ލައިބާއަށެވެ. އައްފާން ފެންނަން ހުރުމުން ފާތުން އުއްމީދުކުރީ ލައިބާވެސް އޭނާއާ އެކު އަންނާނެ ކަމަށެވެ.\n"އާދޭ އާދޭ....ކޮބާ ލައިބާމެން "\nއައްފާންގެ ބޮލުން ފެށިގެން ފަޔަށް ބަޝީރާ ވަރަށް ފުންނަޒަރަކުން ބަލާލިއެވެ.\n"ލައިބާމެން އަދި އިރުކޮޅެއް ވާނޭ ބުނީމަ މިއައީ....."\nއައްފާން ވާހަކަދެއްކީ ލަދުން ހުރެއެވެ.\nބަޝީރާގެ ފަހަތުން އައްފާން އެތެރެއަށް ވަނެވެ.\nގިނަ ބާވަތްތަކެއް ހެނދުނުގެ ނާސްތާއަށް ހަދާފައި ނެތަސް ބަޝީރާ ހަދާފައިވާ މަސްހުނިތަށި ފެނުމުން އައްފާން ކުޅުދިއާވިއެވެ. ރަހަބަލައިނުލާ މަޑުކޮށެއް ނުލެވުނެވެ. ކުޑަ ސަމުސަލަކުން ދެތިން ސަމުސާ މަސްހުނި ކާލެވުނެވެ. ރޮއްޓާނުޖަހާ ހުސްމަސްހުންޏަށެވެ. އައްފާންގެ މިއަމަލުން ބަޝީރާއަށް އުނދަގޫ އިހްސާސެއް ކުރެވުނެވެ. އައްފާން ކުރިކަންތައް ހަޑިކަމަކަށް ވެގެނެއް ނޫނެވެ. އައްފާންގެ އެއަމަލު ހުރިގޮތުންނެވެ.ނަސީރާ އެއްވެސް ތަފާތެއް ނެތެވެ. ނަސީރުވެސް ބަޝީރާމެން ރަށުގައި ހުރީރު ނަސީރު އުޅޭ ގޭ ކެއުން ކަމުނުދާތީ ނަސީރަށް ބަޝީރާ މަސްހުނި ތައްޔާރުކޮށްދެއެވެ. ބަޝީރާގެ މައިންބަފައިންނާ ސިއްރުންނެވެ. ބަޝީރާއަށް ކަޅިޖަހާނުލާ ހުރެވުނީ ބަލާށެވެ. އައްފާން ބަޝީރާއަށް ހުރިހާ ގޮތަކުންވެސް ނަސީރާ ވަރަށް ވައްތަރެވެ. ސިފަޔާއި ހިނގާހިނގުމެވެ. ހަރަކާތްތަކާއި ކުރާކަންކަންވެސް މެއެވެ.\nބަޝީރާ ހިތަށް އެރި އެއްޗަކުން އެތެރެހަށީގައި ހީވީ ނޭވާވެސް ތާށިވިހެންނެވެ. ދެލޯ ފެންކަޅިވެ މީހާ ތުރުތުރުލާން ފަށާފިއެވެ. ބަޝިރާއަށް އަންނަމުންދާ ބަދަލު ކެއުމައިގެން މަސްއޫލުވެފައި އިން އައްފާނަކަށް ނުފެނެއެވެ. ފޯނުގެ ސްކުރީނަށް ނަޒަރު ހުއްޓާލައިގެން އައްފާން އިންއިރު ކަމުން ގެންދިޔަ ސްޕީޑަށް އެއްވެސް ބަދަލެއް ނާދެއެވެ.\n"ދައްތާ ނިކަން ހޫނު ސައިތައްޓެއް"\nއައްފާންގެ އަޑަށް ބަޝީރާ ދިޔައީ ސިއްސައިގެންނެވެ. ސައިތައްޔާރު ނުކުރެވޭކަން ހަނދާންވީ އައްފާން އެހެން ބުނުމުންނެވެ. ބަޝީރާ އަވަސްވީ އައްފާނަށް ސައިތައްޔާރު ކުރާށެވެ.\nވަރަށް އުނދަގުލުން ބަޝީރާ އަހާލީ އައްފާނަށް ގެނައި ސައިތަށި މޭޒުމަތީ ބަހައްޓަމުންނެވެ.\n"ވަރަށް މީރު ދައްތަ ހާދަ މޮޅޭ ހުރިހާ އެއްޗެއް ތައްޔާރުކުރަންވެސް މަންމަ ހަދާ މަސްހުންޏަށް ވުރެން މާ މީރު...."\nހިނިތުންވެގެން އިނދެ އައްފާން އޭނާގެ ޝުއޫރުފާޅުކުރިއެވެ. ބަޝީރާއަށް ތައުރީފުކުރިއެވެ.\n"ދެން މިރަށަށް އަންނަ ފަހަރަކުން އާދޭ މަންމަ ގޮވައިގެން އޭރުން ދައްތަ މީރުކޮން މަސްހުނި މޮޑެން ދަސްކޮށްދީފާނަން...."\nބަޝީރާގެ ވާހަކައިން އައްފާނަށް ވިސްނުނީ އޭނާގެ ކިބައިގައި އެއްވެސް ބޮޑާކަމެއް ނެތްކަމެވެ. ބަޝީރާއަށް އެނގޭ ކިތަންމެ ކުޑަކަމެއްވެސް އެހެން މީހަކަށް ދަސްކޮށްދޭން ބޭނުން ވާވަރެވެ.\n"ހިހިހި.....ދައްތަ ހާދަ ރަނގަޅޭ.....މަންމަޔަކަށް ނާދެވޭނެ ބައްޕަ ބަހައްޓާފައެއް...."\nއައްފާންގެ ބައްޕަ އަކީ ކާކުކަން އޮޅުން ފިލުވާ ހިތް ބަޝީރާވިއެވެ.\n"ބައްޕަވެސް ގޮވައިގެންނޭ އަންނާނީ އޭރުންނޭނުން އެންމެނާ ރަޙްމަތްތެރި ވެވޭނީ....."\n"ކިހިނެތް ބައްޕަ ގޮވައިގެން އަންނާނީ.....ބައްޕައަކީ ޙާއްސައެހީއަށް ބޭނުން ވާ މީހެއް ބައްޕައަކަށް ނުވެއެއް ހިނގޭ....."\nބަޝީރާގެ މޫނަށް ބަލާލަމުން އައްފާން އޮޅުން ފިލުވައިދިނެވެ. ބަޝީރާއަށް ބުނާނެ އެއްޗެއް ނޭގުނެވެ. އިތުރަށް އެއްޗެއް އަހާލާކަށްވެސް ނުކެރުނެވެ. އައްފާން ސައިމޭޒު ދޮށުގައި ބައިންދާފައި ފެންޑާއަށް ނިކުމެލީ އިތުރަށް އެކަމާ ވާހަކަ ނުދައްކަން ވިސްނައިގެންނެވެ. އައްފާންގެ ބައްޕައަކީ ބަޝީރާ އެ ހީކުރާ މީހާ ނޫންކަން ޔަގީންކުރެވުނެވެ. ނަސީރާއި މެދު ހިތުގައި ކިތަންމެ ނަފުރަތެއް އޮތް ނަމަވެސް ނަސީރަކީ ފުރިހަމަ ސިއްހަތުގައި ހުރި މީހެއްކަމުގައި ވުމަށް އެދި ބަޝީރާއަށް ހިތާހިތުން ދުޢާ ކުރެވުނެވެ.\nކުޑަދޮރުގެ ފަރުދާތައް ފުރޭނިގެން އައިސްފައިވާ ރަންއަލި ކާގެތެރޭއަށް އޮތީ ފެތުރިފައެވެ. އެތަނުގައި ހިމޭންކަމާއި ފަޅުކަން ނޫނީ ނުވެއެވެ. އެހެންޏާ އަބަދުވެސް ހުޅުވާފައި ހުންނަ ރެޑިޔޯވެސް ހުރީ މިއަދު ނިވާލާފައެވެ. ދެއަންހެނުން ހެނދުނުގެ ނާސްތާއަށް ތައްޔާރު ކުރުމުގައި އުޅުމުގެ ތެރޭގައި މިއަދު ޖޫލީވެސް އިހްތިޔާރުކޮށްގެން ހުރީ ހިމޭންކަމެވެ. ޖޫލީގެ ހަރަކާތްތަކުގައިވީ ކަންނެތްކަމެވެ.\n"މިއަދު ކިހިނެތްވެފައި ހުރި ދުވަހެއް.؟"\nޖޫލީ ބަސްމަދުވެފައި ހުރުމުން ޒީނިޔާއަށް އުނދަގޫވިއެވެ. ޖޫލީ ދޫކޮށްލީ ފުންނޭވާއެކެވެ. ޒީނިޔާގެ މޫނަށް ބަލާލިއިރު ޖޫލީގެ މޫނުމަތިން ހެކިދެނި ގޮތް ހުސްވެފައިވާކަމެވެ. ކަންބޮޑުވުމުގެ އަސަރުތަކެވެ.\n" ގޯސް ހުވަފެނެއް ފެނުނީ....."\nޖޫލީގެ ދެލޯ ފެންކަޅިވިއެވެ. އެހުވަފެނެއް ފެނިގެން ޖޫލީއަށް ހޭލެވުނުފަހުން ރޭ އެންމެ ލޮލު ފިޔައެއްވެސް ނުޖެހުނެވެ. ނަވީނަށް ގުޅުން ވަރެއްގެ އަދަދުވެސް ނޭގުނެވެ.\nޒީނިޔާ ޖޫލީގެ ކޮނޑުގައި އަތްޖައްސާލަމުން އާދޭސްކުރާފަދަ ރާގަކަށް ބުނެލިއެވެ.\nޖޫލީއަށް ކުރިއަށް ގެންދަން އުނދަގޫވިއެވެ.\n" ނަވީނަށް ކިހިނެތް ވީތަ؟"\nދެލޯ ހަނިކޮށްލާފައި ޒީނިޔާ އަހާލިއެވެ.\n" އަހަންނަށް ހުވަފެނުގައި ފެނުނީ ނަވީން އެހެން އަންހެންކުއްޖެއް އަތުގައި ހިފައިގެން ދުވާތީ އަހަރެން ދުވިން އެމީހުންގެ ފަހަތުން އެކަމަކު އަހަންނަކަށް އަތެއް ނުވި.......ނަވީންގެ އަތުގައި ހިފައިގެން އެއަންހެންކުއްޖާ ދުވަނީ ނިކަން ބާރަށް.... އެންމެ ފަހުން ދުވަނިކޮން އެއްޗެއްގަ އަޅާއިގަނެފަ އަހަރެން ވެއްޓުނީ..........ނަވީން އަހަންނާ ދިމާއަށް އަންނަން ހުއްޓުނު އެކަމަކު އެއަންހެނާ ނަވީނަށް ގޮވާލުމުން ނަވީންވެސް ފަސްއެނބުރި ބަލާލައި ނަވީން ދުއްވައިގަތީ އެއަންހެނާއާ އެކު އެއަންހެނާ ބަނޑުވެސް ބޮޑު އަހަރެން ގޮވާގޮވާވެސް ނަވީން އަހަރެން ނަގާކަށް ނައި........"\nޖޫލީގެ ލޮލުން ވެއްޓުނު ކަރުނަ ތިކި ޒީނިޔާ ފޮހެލަދިނެވެ.\n"އަހަރެން ހިތަށް އަރަނީ އެކޮން އަންހެނެއްބާއޭ.....ކީއްވެ ބާއޭ އޭނަ ނަވީންގެ އަތުގައި ހިފައިގެން ދުވަންވީ ....."\nގޯސް ހުވަފެނެއް ފެނުމަކީވެސް ބައެއް ފަހަރު މީހާގެ މޫޑު ގޯސްކޮށްލާ އެއްޗެކެވެ. މިއަދު ޖޫލީއަށްވެސް ވީ އެހެންނެވެ. ފެނުނު ސުންޕާ ހުވަފެނެއްގެ ސަބަބުން މާބޮޑަށް އެކަމާ ވިސްނެނީއެވެ.\n"އެ ހުވަފެނެއްނު ....އެކަމާ ނުވިސްނަބަލަ...."\nޒީނިޔާގެ ފުށުން ފެނުނީ އަބަދުވެސް ފެންނަ ގާތްކަމާއި އޯގާތެރިކަމުގެ ސިފައެވެ.\n"ޖޫލީ ދޭބަލަ ނިޒާރުބެއަށް ގޮވާލަން ހިޔެއް ނުވޭ ފަތިސްނަމާދަށް މިސްކިތަށް ދިޔަހެނެއް....އަނެއްކަ ބަލީކަންނޭގެ...."\nޓިސޫއަކުން މޫނު ފޮހެލައިގެން ޖޫލީ ހިނގައިގަތީ ނިޒާރުގެ ކޮޓަރިއާ ދިމާލަށެވެ.\nހެނދުނުގެ ސަޔަށްފަހު ލައިބާ މަޑުކުރީ މެންދުރަށް ކައްކާށެވެ. މަންމަވެސް ފަތްތެއްލަން އުޅޭތީ އާ އެކުއެވެ. ނަވީނާއި އައްފާން ނިކުމެލީ ފިނިބުރެއް ޖަހާލާށެވެ. ރޭ ފޯނު ސައިލެންޓަށްލީ ގޮތަށް ނަވީންގެ ފޯނު އަދިވެސް އޮތީ ސައިލެންޓުގައެވެ. ހެއްލާ ޖޯލިތަކުގައި ތިއްބާ އައްފާންގެ ފޯނު ރިންގުވާން ފެށިއެވެ. ގުޅަނީ ޒީނިޔާއެވެ. އައްފާން ހިތުގެ ރާނީއެވެ. ނަވީން ކައިރީގައި އިނުމުން އެކޯލަށް ޖަވާބުދޭން އައްފާނަށް އުނދަގޫވިއެވެ.\n"ފޯނު ނަގާބަލަ.....ކާކުތަ އެގުޅަނީ....." ފޯނުގެ ސްކުރީނަށް ބަލަހައްޓާއިގެން އިން އައްފާނާއި ދިމާއަށް ނަވީން އެހެން ބުނެލީ ނަވީން ފޯނުނަގަން ނޫޅުމުންނެވެ.\nހަމަ ޖެހޭގޮތް ދައްކަމުން އައްފާން ފޯނުނަގާ ކަންފަތުގައި ޖެހިއެވެ.\n"ކޮބާ ނަވީން ކޮންކަހަލަ މީހެއްތަ އެ......"\nޒީނިޔާގެ އަޑުގައިވީ ރުޅިވެރިކަމެވެ. އައްފާން ޖެހިލުންވިއެވެ. އެވަގުތު ބުނާނެ އެއްޗެއް ދުލާ ހަމައަށް ނައެވެ.\nއަނެއްކާވެސް އިވުނީ ޒީނިޔާގެ އަޑެވެ.\nއައްފާނަށް ވާހަކަ ދައްކަންވެސް އުނދަގުވިއެވެ.\n"ކިހިނެތްވީހޯ.....ނަވީން ކީއްވެތަ ފޯނު ނުނަގަނީ....."\n"ނަވީން ބައްޕަ މާބޮޑަށް ހާލުދެރަވެގެން ހޮސްޕިޓަލަށް އެޑްމިޓްކޮށްފި....."\nޒީނިޔާގެ އަޑުގައި ނުރުހުމުގެ އަސަރު ހުރި ނަމަވެސް އެންމެ ފަހު ޖުމްލަ ބުނީ މަޑުމައިތިރިކަމާއެކުއެވެ.\n"ހާލު ދެރަވީއޭ...ބޮޑުބެއަށް ކިހިނެތް.....ކިހިނެތްވީ...."\nއައްފާނަށް އިންތަނުން ތެދުވެވުނު އިރު ވާހަކަދެއްކުނީވެސް ނިކަން ބާރަށެވެ. ހާސްވުމާއި ކަންބޮޑުވުން އޭނާގެ ކޮންމެ ހަރަކާތެއްގައިވެސް ވިއެވެ.\nއައްފާނަށް އައި ބަދަލާއި ދެއްކި ވާޙަކަ ނަވީންގެ ސަމާލުކަން ހުއްޓުނެވެ. ބޮޑުބެއަށް ނިސްބަތްކޮން އެބުނީ ނަވީންގެ ބައްޕަގެ ވާހަކަކަން އިނގޭތީ ނަވީނަށްވެސް ތެޅިގަނެވުނެވެ.\n"އޭ ސަކަރާތޭ....ބޮޑުބެ މާ ބޮޑަށް ހާލުބޮޑުވެގެން.....އެޑްމިޓްކޮށްފި "\nފޯނު ކަންފަތާ ދުރުކޮށްލި ގޮތަށް އައްފާން ބުނެލިއެވެ.\n"ހިނގާ އަވަހަށް މާލެދާން....."\nދެމީހުންގެ މޫނުމަތިންވެސް ފެނުނީ ހާސްކަމެވެ. ކަންބޮޑުވުމެވެ.\n" ނަވީންދޭ ފުރަން ތައްޔާރުވާން މަމިދަނީ ހަނިމާދޫއަށްދާ ލޯންޗެއް ލިބޭތޯ ބަލަން....."\nދެމީހުން ދެދިމާއަށް ދުއްވައިގެތެވެ. ދުރުގައި ހުއްޓާ އެފަދަ ހަބަރެއް ލިބުމުން ދެމީހުންނަށްވެސް ތިބީ ނިކަން ކަންތައް ބޮޑުވެފައެވެ.\nބުލްބުލާގެއަށް އައްފާން އައިސްވަނީ ދުވެފައި ކަހަލަ ގޮތަކަށެވެ. ތެޅެމުން ފޮޅެމުންނެވެ. ވެފައި ހުރި ވަރުބަލި ކަމުގައި އައްފާން ހުރީ ބަހެއް ނުބުނެވި ގުނބުހިލިފައެވެ. ބަދިގެ ދޮށަށް އައިސް ހުއްޓުނު އައްފާން ފެނިފައި ލައިބާގެ ލޯ ހޯދާލީ ނަވީނެވެ.\nނަވީން ފެންނަން ނެތުމުން ލައިބާ އަހާލިއެވެ.\n"ނަވީން އެބައުޅޭ ރޫމްގަ ފުރަންދާން ރެޑީވަނީ......."\nއައްފާން އެހެން ބުނުމާއެކު ލައިބާ ފާތުންގެ މޫނަށް ބަލާލާފައި ޖަހާލީ ހިނިގަނޑެކެވެ. ލައިބާ ހީކުރީ އައްފާން ސަމާސާކުރަނީ ކަމަށެވެ.\n"ނާހަމަ ތެދެއް....އަފޫ ނުދަންތަ ނަވީނާއެކު ....."\nލައިބާ ނިކަން މަޖާވެފައި ބުނެލިއެވެ. ނަވީން ލައިބާ ކައިރީ ބުނެފައިވާ ގޮތުން އޭނާ އެނބުރި މާލެދަނީ ދެތިން ހަފްތާ ފަހުންނެވެ. ފާތުންވެސް ހިނިއައިސްފައި އިނީ އައްފާން ލައިބާ ތަޅުވަން މޮޅު އެއްޗެއް ބުނެލީ ކަމަށް ހީކޮށެވެ.\n"ސީރިޔަސްކޮންނޭ ނަވީންގެ ބައްޕަ މާބޮޑަށް ބަލިވެގެން މާލެދާން ޖެހުނީއޭ....."\nއައްފާންގެ މޫނުމަތިން ފެނުނީ ސީރިޔަސްކަމެވެ. އެހެނަސް ލައިބާ އާއި ފާތުން ތިބީ އައްފާން އެދައްކާ ވާހަކައަކީ އެއްވެސް ބުރަދަނެއް އަސްލެއް ހުރި ވާހަކައެއް ކަމަށް ބަލައިގެންނެއް ނޫނެވެ.\n"އެހެންތަ؟ ޑުރާމާ ގުޅެން އަފޫ ވަރަށް މޮޅުވާނެހެން ހީވަނީ.....ހީކުރީތަ އަހަރެން ތަޅުވާލެވިދާނޭ....ނުވާނެ ތިކަމެއް...."\nލައިބާ ހުރީ ދޫދޭ ގޮތަކަށް ނޫނެވެ. އެންމެ ފަހުން އައްފާނަށް ޖެހުނީ ބަޝީރާއަށް ގޮވާށެވެ. މެންދުރު ނަމާދަށް ފެންވަރަން ވަން ބަޝީރާ ގިފިލިން ނިކުތީ އައްފާން މާބާރަކަށް ގޮވާތީއެވެ.\n"ކިހިނެތްވީ މާ ބާރަކަށް ތި ގޮވަނީ......"\nތުވާލިން ބޯނިވާކޮށްލައިން ނިކުންނަމުން ބަޝީރާ ވާހަކަ ދެއްކިއެވެ.\n"ދައްތާ! ކުއްލިއަކަށް އަހަރެމެން ފުރަން ޖެހިއްޖެ ނަވީން ބައްޕަ ބަލިވެގެން އެޑްމިޓްކޮށްފި...."\nއައްފާންގެ ވާހަކަ އިވިފައި ބަޝީރާއަށް ބޭއިޙްތިޔާރުގައި ބަލާލެވުނީ ލައިބާ އާ ދިމާއަށެވެ.\nބަޝީރާ ކައިރީގައި އައްފާން އެވާހަކަ ބުނުމުން އެއީ ތެދަކަށް ވާނެކަމަށް ލައިބާއަށް ޔަގީންވިއެވެ. އައްފާނަކަށް ލައިބާގެ މަންމަޔާ ސަމާސާކުރާކަށް ނުކެރޭނޭކަން ލައިބާއަށް ގަބޫލުކުރެވުނެވެ. ދެފަޔަށް ލެވުނުހާ ބާރެއްލައިފައި ލައިބާ ދުއްވައިގަތީ ގެސްޓްހައުސް އާ ދިމާއަށެވެ. އެހާ އަވަހަށް ވަކިވެދާނެކަމަކަށް ލައިބާ ހިތަށްވެސް ނާރައެވެ. ޝަކުވާތަކުން ލައިބާގެ ހިތް ނަވީންގެ ކުރިމަތީ ބަންޑުންކޮށްލަން ލައިބާގެ ހިތްއެދެނީއެވެ. ނަވީންގެ މޭގައި ބޯއަޅާއިލައިގެން އޮވެ ރޯލަން ބޭނުންވަނީއެވެ. ދުވަހަކުވެސް މީހަކާއި ގާތްނުވާހާ ލައިބާވަނީ ނަވީނާއި ގާތްވެވިފައެވެ. ލައިބާގެ އެންމެ އަގުބޮޑު ހަޒާނާވަނީ ނަވީނަށް ހަދިޔާކުރެވިފައެވެ. ވީއިރު އެހާއަވަހަށް ނަވީނާއި ވަކިވާން ބޭނުން ވާނެ ހެއްޔެވެ؟\nލައިބާ އައިގޮތަށް އައިސް ނަވީންގެ މޭތެރޭގައި މޫނުފޮރުވާލިއެވެ. ޝަކުވާކޮށްލިއެވެ. ނަވީނާއި ދުރަށްދާން ބޭނުންނުވާކަން ހާމަކޮށްދިނުމުގެ ގޮތުންނެވެ. ނަވީންގެ ދެއަތުން ލައިބާގެ ދެކޮނޑުގައި ހިފާ ގަޔާލައި ބޮނޑިކޮށްލިއެވެ.\nނޯޓް: މިވާހަކަ ލަސްވިކަމަށްޓަކާ އެންމެހާ ކިޔުންތެރިންގެ އަރިހުން ނިހާޔަތަށް މައާފަށް އެދެން.... އިރާދަކުރެއްވިއްޔާ ކުރިއަށް އޮތްބައި މިއަށްވުރެން ދިގުކޮށް ގެނެސްދޭން މަސައްކަތްކުރާނަން. އުއްމީދުކުރަން މިބަޔަކީވެސް ތިއެންމެހާ ކިޔުންތެރިންނަށް ކަމުދާނެ ބަޔަކަށް ވާނެކަމަށް...\nތަންކޮޅެއް އަވަހަށް ނެކްސްޓް ޕާޓް ޕްލީޒް. ޙާދަ އިންތިޒާރެއް ކޮށްފީމޭ މި ވާހަކައަށް ?\nމަޢާފްކޮށްފިން. ކީއްވެ ނުކުރަންވި. އަންނަ އިރު ތި އަންނަނީ ރޮއްވާލާފަދަ އެޕިސޯޑަކާއި އެކު ވިއްޔަ.\nނޭދެމޭ (މި ވާހަކައާ) ވަކިވުމެއް ހާދަހާ ލޯބިވޭ.\nސޯ ޕްލީޒް ޑޯންޓް ޑިސަޕޮއިންޓް ދަ ރީޑަރސް ވާހަކަ އަޕްނުކޮށް.\nމީ މިސައިޓްގަ ލިޔާ އެންމެ ރީތި ވާހަކަ\nވާހަކަ ވަރަށް ރީތި އެކަމް ވާހަކަ އަޕް ނުކޮށްދޭތީ މައްސަލައަކީ ކޮންމެ ފަހަރަކު އެސްކިޔުޒް ދޯ.ވަރަށް އެދެން ވާހަކަ މެދު ނުކަނޑަ ގެނެސްދޭން ބުނާ ދުވަހަށް ގެނެސްދޭނެކަމަށް.\nމާ ލަސް މާ ލަސް... އަވަސް ކޮށްލަބަލަ މޭން\nވާހަކަ ވަރަށް ރީތި. އަނެއް ބަޔަށް އިންތިޒާރު ކުރުމުގަ ހަމަ. އަވަހަށް އަޕް ކޮށްދޭނެ ކަމަށް އުންމީދު ކުރަން.\nވަަހަކަ ވަރަށް ރީތި ….މާލަހީ އަޕް ވާލެއް އަވަސް ކޮށްބާ……………………………؟؟؟؟؟؟؟؟؟؟؟؟؟؟؟؟


Guesthouse viyafaariverinah guarantee dheyn hushaelhi garaaru majileehun beyrukollaifi | Mihaaru\nރައްޔިތުންގެ މަޖިލިހުގެ ޖަލްސާއެއްގައި މެމްބަރުން ބައިވެރިވެވަޑައިގަންނަވަނީ. ---ފޮޓޯ: މަޖިލިސް\nގެސްޓްހައުސް ވިޔަފާރިވެރިންނަށް ގެރެންޓީ ދޭން ހުށަހެޅި ގަރާރު މަޖިލިހުން ބޭރުކޮށްލައިފި\n17 ޖޫން 2019 - 14:307comments\nކާށިދޫ ދާއިރާގެ އަމިއްލަ މެމްބަރު އަދި ވިޔާފާރިވެރިޔާ އަބްދުﷲ ޖާބިރު ހުށަހެޅުއްވި ގަރާރު މަޖިލިހުން ބޭރުކޮށްލުމަށް، މަޖިލިހުގެ ސުޕަ މެޖޯރިޓީ އޮތް އެމްޑީޕީގެ 62 މެމްބަރަކު ވޯޓު ދެއްވި އެވެ. އަދި އެ ގަރާރު ބަލައިގަންނަން ފެންނަ ކަމަށް 15 މެމްބަރަކު ވޯޓު ދެއްވި އިރު، ވަކި ގޮތަކަށް ވޯޓު ނުދެއްވާ ދެ މެމްބަރަކު އިންނެވި އެވެ.\nމިދިޔަ އަންގާރަ ދުވަހު ފުރަތަމަ ކިޔުން އިއްވި ގަރާރުގައި ވަނީ ގެސްޓްހައުސް ވިޔަފާރި ހިމެނޭ ގޮތަށް ޓޫރިޒަމްގެ ސިނާއަތް ބޭރުގެ އިންވެސްޓަރުންގެ ކޮންޓްރޯލްގެ ދަށަށް ގޮސްފައިވާ ކަމަށެވެ. ގެސްޓްހައުސްގެ ވިޔަފާރިން ދިވެހިންނަށް ލިބޭ މަންފާ ކުޑަވެ، ގެސްޓްހައުސްގެ މުޅި ވިޔަފާރި ބޭރުގެ އިންވެސްޓަރުންގެ ކޮންޓްރޯލްގެ ދަށަށް ހިނގައިދާނެ ކަމުގެ ބިރު ހީވެފައިވާ ކަމަށް ގަރާރުގައިވެ އެވެ.\nކާށިދޫ ދާއިރާގެ މެމްބަރު އަބްދުﷲ ޖާބިރު މިއަދު ވާހަކަ ދައްކަވަނީ. --- ފޮޓޯ: މަޖިލިސް\nގަރާރުގައިވާ ގޮތުން މިކަން މިގޮތަށް ވަނީ ބޭންކުތަކުން އެ ސިނާއަތް ތަރައްގީކުރުމަށް އެކަށީގެންވާ ފައިނޭންސް ފޯރުކޮށް ނުދެވުމާއި، ބޭންކްތަކުން ލިބެން ހުރި މަދު ފައިނޭންޝަލް ވަސީލަތްތަކަށް ވާސިލްވުމަށް އާންމު ގެސްޓްހައުސް ވިޔަފާރިވެރިންނަށް ހުރަސްތައް ކުރިމަތިކޮށްފައި ވުމުންނެވެ.\nމި ގަރާރަށް ބަހުސް ކުރެއްވި އެމްޑީޕީގެ ގިނަ މެމްބަރުން ވަނީ ގަރާރާ ދެކޮޅު ހައްދަވައިފަ އެވެ. އަދި މި ގަރާރަށް ވުރެ މާ މުހިންމު ކަންކަން މަޖިލިހުގައި ކުރަން ހުރި ކަމަށް ބައެއް މެމްބަރުން ވިދާޅުވި އެވެ.\nވިލުފުށީ ދާއިރާގެ އެމްޑީޕީގެ މެމްބަރު ހަސަން އަފީފް ވިދާޅުވީ ސޮވެރިން ގެރެންޓީ ދޭން ޖެހޭނީ ސަރުކާރުން ހިންގާ ބޮޑެތި އިންވެސްޓްމަންޓުތަކަށް އެކަނި ކަމަށެވެ. އެކަމަކު، ގެސްޓްހައުސް ވިޔަފާރި ފުޅާކުރަން މި ސަރުކާރުން އިސްކަން ދޭކަން އޭނާގެ ވާހަކައިގައި ފާހަގަކުރެއްވި އެވެ.\nމަރަދޫ ދާއިރާގެ މެމްބަރު އިބްރާހިމް ޝަރީފް ވިދާޅުވި ގޮތުގައި މި ގަރާރަކީ ޖާބިރު އަމިއްލަ މަންފާއެއް ހޯދުމަށް ހުށަހެޅުއްވި ގަރާރެކެވެ. އަދި އާންމުންގެ ވިޔަފާރިތަކަށް ސޮވެރިން ގެރެންޓީ ދިނުމަކީ ކުރަން ހެޔޮވާ ވަރުގެ ކަމެއް ނޫން ކަމަށް ވެސް ޝަރީފް ވިދާޅުވި އެވެ.\nމަޖިލިހުގެ ޖަލްސާއެއްގައި މަރަދޫ ދާއިރާގެ މެމްބަރު އިބްރާހިމް ޝަރީފް ވާހަކަ ދައްކަވަނީ. --- ފޮޓޯ: މަޖިލިސް\nއިހަވަންދޫ ދާއިރާގެ އެމްޑީޕީގެ މެންބަރު މުހައްމަދު ޝިފާއު ވިދާޅުވީ ޖާބިރު ހުށަހެޅުއްވި ގަރާރުގައި ހުރީ ސަރުކާރު ބަދުނާމުކޮށް ތުހުމަތުތަކެއް އަޅުވައި ބުހުތާނު ދޮގު ކަމަށެވެ. އަދި އެއަށް ވުރެ މުހިންމު މަސައްކަތްތައް މަޖިލީހުގައި ކުރަން ހުރި ކަމަށް އޭނާ ވިދާޅުވި އެވެ.\nޖާބިރުގެ ގަރާރުގައި ވަނީ ރާއްޖޭގެ ގެސްޓްހައުސްގެ ވިޔަފާރި ބޭރުގެ މީހުންގެ ކޮންޓްރޯލްގެ ދަށަށް ދިޔަ ނުދިނުމަށް ދިވެހި ދައުލަތުން ސޮވެރިން ގެރެންޓީއެއް ދީގެން ނަމަވެސް ގެސްޓްހައުސް އިންވެސްޓަރުންނަށް ފަސޭހަ އިން ފައިސާ ލިބޭނެ އިންތިޒާމުތަކެއް މިހާރުން މިހާރަށް ހަމަޖައްސަން ޖެހޭ ކަމަށެވެ.\nމިއަދުގެ ޖަލްސާގައި ވަނީ ސަރުކާރުގެ ފަރާތުން މާފަންނު އުތުރު ދާއިރާގެ އެމްޑީޕީގެ މެމްބަރު އިމްތިޔާޒް ފަހުމީ (އިންތި) ހުށަހެޅުއްވި ގާނޫނީ ފަންނުގެ ބިލް މަޖިލިހަށް ބަލައިގަނެ، މިނިވަން މުއައްސަސާތަކުގެ ކޮމިޓީ އަށް ފޮނުވައިފަ އެވެ. އަދި ރާއްޖޭގެ ޖަލުތަކާ ގުޅޭ ގޮތުން ދާދި ފަހުން ތައްޔާރު ކުރި ރިޕޯޓު ދިރާސާ ކުރުމަށް ހިއުމަން ރައިޓްސް އެންޑް ޖެންޑަ ކޮމިޓީ އަށް ވަނީ ފޮނުވައިފަ އެވެ.\nގެސްޓްހައުސް ވިޔަފާރިވެރިންނަށް ގެރެންޓީ ދޭން ގަރާރެއް


Dho?! Shalabee ah enme kamudhaa Adhoo ge7photo\nޝަލަބީ އަށް އެންމެ ކަމުދާ، އަދޫގެ ހަތް ފޮޓޯ\nޝަލަބީ އިބްރާހިމްގެ އޮފިޝަލް ފޮޓޯގްރާފަރުގެ ރޯލު އަދާކޮށް ކެމެރާ ހިފައިގެން މާލޭގައި އޮތް ޝަލަބީގެ ކޮންމެ އިވެންޓެއްގެ އެންމެ ކުރީގައި ހުރީ އަދުހަމް މުހައްމަދު (އަދޫ) އެވެ. ދެ އަހަރެއްހާ ދުވަހު އަދޫ އެ ވަޒީފާ އަދާކުރި އިރު ނެގި ކޮންމެ ފޮޓޯ ގަނޑަކީ ޝަލަބީގެ އެންމެ ހިތްހަމަ ޖެހޭ ގޮތަށް ނަގާފައިވާ ގަނޑެކެވެ.\nއިވެންޓުގެ ފޮޓޯތައް ނުލިބިގެން ޝަކުވާ ކުރާނެ ފުރުސަތެއް ނުދެ އެވެ. ބޭނުން ހުރިހާ އޭންގަލަކުން ހުރިހާ ފޮޓޯއެއް ހުރީ ތައްޔާރުކޮށްފަ އެވެ. ތެލަސީމިއާ ކުއްޖެއް ނަމަވެސް އަދޫގެ ހުނަރު ދައްކަމުން ދިޔައިރު އެހެން ފޮޓޯގްރާފަރުންނަށް ވުރެ އެންމެ ތަންކޮޅެއް ވެސް ދުލެއް ނުކުރެ އެވެ.\nއިއްޔެ އަދޫ ވަކިވެގެން ދިޔައިރު ދިޔައީ އަދޫގެ މަތިން ހަނދާން ކޮށްދޭނެ އެތައް ސަތޭކަ ފޮޓޯއެއް ޝަލަބީއަށް ދީފަ އެވެ. ޝަލަބީ މި ކިޔައިދެނީ އެ ހުރިހާ ފޮޓޯއެއްގެ ތެރެއިން ޝަލަބީއަށް އެންމެ ސަޅި އަދި އެންމެ ހާއްސަ ފޮޓޯތަކެވެ.\nއަދޫ ޝަލަބީއަށް ނަގައިދިން ފުރަތަމަ ފޮޓޯ: ފޮޓޯ: އަދޫ\nމި ފޮޓޯއަކީ އަދޫ ޝަލަބީއަށް ނަގައިދިން ފުރަތަމަ ފޮޓޯތަކުގެ ތެރެއިން ފޮޓޯ އެކެވެ. ތެލަސީމިއާ ސެންޓަރުގައި ނަގާފައިވާ މި ފޮޓޯ ޝަލަބީ އަށް ވަރަށް ހާއްސަ އެވެ.\n"ދޯ" މެގަޒިން ލޯންޗިން އިވެންޓުގައި ޝަލަބީ ޕާފޯމް ކުރަނީ. -- ފޮޓޯ: އަދޫ\nޝަލަބީގެ މި ފޮޓޯ އަކީ ޝަލަބީއަށް ވަރަށް ހާއްސަ ފޮޓޯއެއް ކަމަށް އޭނާ ބުންޏެވެ. "ދޯ މެގަޒިން" ލޯންޗުކުރަން ބޭއްވި ހަފްލާގައި ޝަލަބީ ޕާފޯމްކުރަނިކޮށް ނަގާފައިވާ މި ފޮޓޯ އަކީ މިހާތަނަށް ޝަލަބީއަށް އެންމެ ކަމުދިޔަ އެއް ފޮޓޯކަމަށް ޝަލަބީ ބުންޏެވެ. މިއީ އަދޫގެ މޮޅު ފޮޓޯއެއްގެ ގޮތުގައި ޝަލަބީ ސިފަކުރި އެވެ.\nއަދޫ ނަގައިދިން ފޮޓޯތަކުގެ ތެރެއިން ޝަލަބީއަށް ވަރަށް ހާއްސަ ފޮޓޯއެއް. -- ފޮޓޯ: އަދޫ\nމިއީ ރާފިޔަތު ރަމީޒާ އާއެކު ޝަލަބީ ދިން ފުރަތަމަ ޝޯގެ ފޮޓޯ އެކެވެ. މި ޝޯގެ ހުރިހާ ފޮޓޯއެއް އަދޫ ނެގި ނަމަވެސް އެންމެ ހާއްސަކޮށްލީ މި ފޮޓޯ އެވެ.\nޝަލަބީ ރާފިޔަތު އަދި ބަރިސްތާގެ އޮފިޝަލެއް ބަރިސްތާގެ އާ މެނޫ ރިލީޒްކުރި އިވެންޓުގައިި. -- ފޮޓޯ: އަދޫ އެމްވީ\nމިއީ ބަރިސްތާގެ އާ މެނޫ ރިލީޒްކުރި އިވެންޓުގައި އަދޫ ނަގައިދިން ފޮޓޯ އެކެވެ. އަދޫ އަކީ ބަރިސްތާ އަދި ހައުސް އޮފް މިއުޒިކްގެ އޮފިޝަލް ފޮޓޯގްރާފަރު ވެސް މެ އެވެ.\nޝަލަބީގެ ޝޯއެއްގެ ތެރެއިން. -- ފޮޓޯ: އަދޫ\nމިއީ މަރިޔަމް މައީޝާ އަދި ހައުސް އޮފް މިއުޒިކް ގުޅިގެން ދިން ޝޯއެއްގެ ތެރެއިން އަދޫ ނަގާފައިވާ ފޮޓޯ އެކެވެ. ޝަލަބީއަށް އެންމެ ސަޅި އަދޫގެ ފޮޓޯތަކުގެ ލިސްޓުގައި ޝަލަބީ މި ފޮޓޯއަކީ ހެންވޭރުގައި ހުންނަ ބަރިސްތާގައި ދިން ޝޯއެއްގައި ނަގާފައިިވާ ފޮޓޯ އެކެވެ.\n"ތިބާ ހީލުމުން" ލަވަ ރިލީޒްކުރުމުގެ ހަފްލާގައި އަދޫ ނެގި ފޮޓޯއެއް. -- ފޮޓޯ: އަދޫ\nމި ފޮޓޯ އަކީ ޝަލަބީ ކިޔާފައިވާ "ތިބާ ހީލުމުން" ލަވަ ރިލީޒްކުރަން ބޭއްވި އިވެންޓުގައި އަދޫ ނަގާފައިވާ ފޮޓޯ އެކެވެ. ފޮޓޯއިން ފެނިގެންދަނީ ޝަލަބީ އަދި އަބްސީ އެވެ.\nއަދޫގެ ފޮޓޯތަކުގެ ތެރެއިން ޝަލަބީއަށް ހާއްސަ ފޮޓޯއެއް. -- ފޮޓޯ: އަދޫ\nމި ފޮޓޯ އަކީ ވެސް ޝަލަބީ އަށް ވަރަށް ހާއްސަ ފޮޓޯއެއް ކަމަށް ޝަލަބީ ބުންޏެވެ. މި ފޮޓޯގައި ޝަލަބީ އާއެކު އާމިނަތު ސައިނާ، ޝަލަބީގެ މެނޭޖަރާއި ހައުސް އޮފް މިއުޒިކްގެ މެންބަރުން އެބަތިއްބެވެ.


ފުވައްމުލައް ސިޓީ ހޯމް ކަރަންޓީނުގެ2މީހުން ކޮވިޑް-19 އަށް ޕޮޒިޓިވް ވެއްޖެ – Mikal News\nކޮވިޑް -19 ފުވައްމުލައް ސިޓީގެ އަޕްޑޭޓްސް. 29 ޖެނުއަރީ 2021\nފުވައްމުލައް ސިޓީން މިއަދު ހޯމްކަރަންޓީނު ނިންމި2މީހަކު ކޮވިޑް-19އަށް ފައްސި ވެފައިވާކަންފުވައްމުލަކު ހޮސްޕިޓަލުން ހާމަކުރައްވައިފިއެވެ. މިއަދުގެ ޕޮޒިޓިވް ދެ ކޭސް އާއެކު ފުވައްމުލައް ސިޓީން ކޮވިޑް-19އަށް ޕޮޒިޓިވް ވީ މޯީހުންގެ އަދަދު7އަށް އެރީއެވެ. މި ދެމީހުންގެ ސާމްޕަލް ނެގީ އިއްޔެއެވެ.\nމިއަދު ވެސް ކޮވިޑް-19 އަށް ޕޮޒިޓިވް ވެފައިވަނީ ފުވައްމުލައް ސިޓީގައި ހޯމް ކަރަންޓީނުން ނިންމައި ދޫކޮށްލުމުގެ ކުރިން ނަގާ ސާމްޕަލްގެ ތެރެއިންނެވެ. މިމަހު 26 ވަނަ ދުވަހު ޕޮޒިޓިވްވި ދިވެހި ފިރިހެން މީހާއަކީ ހޯމް ކަރަންޓީނު ފުރިހަމކުރަމުން ގެންދަނިކޮށް ބަލީގެ އަލާމަތްތަކެއް ހުރުމުން ނެގި ސާމްޕަލްއިން ޕޮޒިޓްވި މީހެކެވެ.\nމިއަދު ޕޮޒިޓިވްވި ދެމީހުނާއި ގުޅިގެން އާއްމު އުސޫލުން ކޮންޓެކްޓް ޓްރޭސިންގ ހެދުމުގެ މަސައްކަތް ފަށަފައިވާކަމަށް ހޮސްޕިޓަލުން ހާމަކުރެއެވެ.\nފުވައްމުލަކު ހޮސްޕިޓަލުގައި ކޯވިޑް-19 އަށް ޕީސީއާރު ޓެސްޓް ހަދަން ފަށައިފި. ފޮޓޯ: ފުވައްމުލަކު ހޮސްޕިޓަލް\nކޮވިޑް-19 ގެ ރޯގާ ފެތުރޭލެއް އަނެއްކާވެސް އިތުރުވެފައިވާތީ ފުވައްމުލައް ސިޓީގެ ރައްޔިތުން، ރައްކާތެރިކަމަށް އިތުރަށް ސަމާލުކަން ދެއްވުން ހޮސްޕިޓަލުން އެދިފައިވެއެވެ. އެގޮތުން މީހުން އެއްވެ އުޅޭ ތަންތަނަށް ނުދިއުމާއި، ބޭރުގައި އުޅޭއިރު މާސްކް އެޅުމާއި ގިނަގިނައިން އަތްދޮވުން އާދަ ކުރުމަށް އިރުޝާދު ދީފައިވެއެވެ.\nމީގެއިތުރުން ބަލީގެ އަލާމާތެއް ފެނިއްޖެނަމަ، ފުރަތަމަ ހޮސްޕިޓަލަށް ގުޅައި އެފަދަ އަލާމާތެއްގެ މައުލޫމާތު ހިއްސާ ކުރައްވައި، ހޮސްޕިޓަލުން ދޭ އިރުޝާދާއެކު ޑޮކްޓަރަށް ދެއްކެމަށް ހޮސްޕިޓަލަށް ދިއުމަށް އަންގާފައިވެއެވެ.\nހޯމް ކަރަންޓީނުގައި ހުރި މީހަކު ބައްޔަށް ޕޮޒިޓިވް ވުމުން ރަަށުގައި ދިރިއުޅޭ މީހުން ބަލިފެތުރިދާނެތި އެހާ ކަންބޮޑުވާކަށް ނުޖެހެއެވެ. އެހެނީ އޭނާގެ ކޮންޓެކްޓަކު ހުރިކަމުގައި ވިޔަސް އެއީ ވެސް ކަރަންޓީނުގައި ހުންނާނެ މީހަކަށް ވާނެތީއެވެ. ނޫނީ އޭނާގެ ޑައިރެކްޓް ކޮންޓެކްޓެއް ނުހުންނާނެތީއެވެ.\nމިއަދުގެ ޕޮޒިޓިވް ކޭސް އާއެކު ފުވައްމުލަކު ހޮސްޕިޓަލުން އަދި ފުވައްމުލައް ސިޓީ ކައުންސިލުން އިރުޝާދުދީފައިވަނީ “ރައްޔިތުން ކޮވިޑް-19އިގެ ރޯގާއިން ރައްކާތެރިވުމުގައި އިތުރަށް ފަރުވާތެރިކަން ބެހެއްޓެވުމަށާއި ގައިދުރުކަން ބަހައްޓަވައި މީހުން އެއްވާ ތަންތަނުގައި މާސްކް އެޅުއްވުމާއި ގިނަގިނައިން އަތްދޮވެ، ޢާއްމު ސާފުތާހިރުކަމަށް ޚާއްޞަ ސަމާލުކަމެއް ދެއްވުމަށެވެ.\nދިވެހިރާއްޖޭގެ ކޮވިޑް-19 ޙާލަތު، 28 ޖެނުއަރީ 2021\nމިއަދު އިއުލާން ކުރެވުނު ކޮވިޑް-19 6ވަނަ އަދި7ވަނަ ޕޮޒިޓިވް ކޭސްތައް މިފެނުނީ މީގެ ދެދުވަސް ކުރިން 1 ކޭސް ފެނުނު ފަހުންނެވެ. ނަމަވެސް4ވަނަ ކޭސް ރިޕޯޓްކޮށްފައި ވަނީ ފައިތުވި އަހަރު އޮކްޓޯބަރު 26 ގައެވެ. ފުވައްމުލައް ސިޓީގެ އެންމެ ފުރަތަމަ ކޭސް ރިޕޯޓްކޮށްފައި ވަނީ5އޮގަސްޓް 2020 ގައެވެ. މިހުރިހާ ކޭސްތަކަކީ ވެސް ހޯމް ކަރަންޓީނުގައި ތިބި މީހުންނެވެ.\nމިދުވަސްކޮޅު މުޅި ރާއްޖޭގެ ކޮވިޑް-19 ކޭސްތަކުގެ އަދަދުތައް ވެސް އަންނަނީ އިތުރުވަމުންނެވެ.


Smart phonun reethi adhi molhu foto nagaanee kihineh (2vana bai) | #Dhiislam\n1 year ago |0comment| December 4, 2016\nއެކި އޭންގަލް އިން ގިނަ ފޮޓޯ ނެގުން\nއެއް އޭންގަލަކުން އެކި އެއްޗެހި ފޮޓޯ ނެގުމުގެ ބަދަލުގައި އެކި އޭންގަލުން ފޮޓޯނަގާށެވެ. އެކި އެއްޗެހީގެ ރީތިކަން ފެންނާނީ އެކިއޭންގަލުންނެވެ. ބަރސްޓް މޯޑުން އެއްފަހަރާ ބައިވަރު ފޮޓޯ ނެގޭނެއެވެ. އޭގެތެރެއިން އެންމެ ރީތި އަދި ފުރިހަމަ ފޮޓޯ ހޮވާނީއެވެ. ފޮޓޯ ނަގަން ބޭނުންވާ އެއްޗަށް ފޯކަސް ކޮށްގެންނާއި ބެކްގުރައުންޑް ގައި މަދުއެއްޗެހި ހިމެނޭގޮތަށް އެކިއެކި އޭންގަލް އިން ފޮޓޯ ނަގައި އެންމެ ރީތި ފޮޓޯ ހޮވާނީއެވެ. މިގޮތުން، މަތިންނާއި ތިރިންނާއި އަދި އާންމުކޮށް ލޮލަށް ނުފެންނަ އޭންގަލް ތަކުން ފޮޓޯނެގުމުން ވަރަށް ތަފާތު ފޮޓޯ ނެގޭނެއެވެ. ގްރޫޕް ސެލްފީއެއް ނަގާއިރު ގްރޫޕްގެ މެދަށް ވާނޭކަހަލަ ގޮތަކަށް ފޯނު މައްޗަށް ނަގައި ފޮޓޯނެގުމުން ފޮޓޯ ފުރިހަމަވެ ރީތިވާނެއެވެ.\nކެމެރާގެ ފަހަތުގައި އިރުގެ އަލި ހުންނަގޮތަށް ފޮޓޯ ނެގުން\nއައްޔަކީ މުޅި ފޮޓޯގެ މައިގަނޑު އެއްބައެވެ. އެއްވެސް އަލިކަމެއް ނެތި ނެގޭނީ އަނދިރި ފޮޓޮ އެކެވެ. ފޮޓޯނެގުމަށް އިރުގެ އަލިކަމަކީ ގުދުރަތީ ގޮތުން ލިބޭ އެއްޗެކެވެ. އެ އަލިކަމަކީ އަހަރުމެންނަށް ކޮންޓްރޯލް ކުރެވޭނެ އެއްޗެއްނޫނެވެ. ފޮޓޯ ނަގާ ވަގުތު ކެމެރާގެ ފަހަތުގައި އިރުގެ އަލި ހުރުމުގެ ސަބަބުން މުޅި ފޮޓޯ ރީތިވެ އަލިވާނެއެވެ. ކެމެރާއަށް/ލެންސަށް އިރުގެ އަލި ސީދާކޮށް އެޅޭނަމަ ފޮޓޯ ހަޑިވެ ލެންސް ހަލާކުވުމަށް މަގުފަހިވެއެވެ. މީހެއްގެ ފޮޓޯ ނަގާ ނަމަ، އިރުގެ ސީދާ އަލި އެމީހަކަށް ނޭޅޭ ގޮތަށް ނެގުން ބުއްދިވެރިއެވެ. އެއީ ބޭކާރު ހިޔަނި އެޅި މޫނުގެ ކުލަ ތަފާތު ވެދާނެތީއެވެ.\nފޯކަސްކުރުމާއި މެކްރޯ ކޮށް ފޮޓޯ ނެގުން\nއޮޓޮމެޓިކް ފޯކަސް އަށްވުރެއް މެނުއަލްކޮށް (ފޯނުގެ ސްކްރީންގައި ޓަޗްކޮށްގެން) ފޯކަސް ކުރުމުން ފޯކަސްކުރަން ބޭނުންވާ އެއްޗެއް ފަސޭހައިން ފޯކަސްކުރެވޭނެއެވެ. އަދި ކައިރީގައި ހުންނަ އެއްޗެހި މެކްރޯކޮށް ނެގޭނެ ފަސޭހަގޮތަކީ މެނުއަލްކޮށް ފޯކަސް ކޮށްގެންނެވެ. ފޮޓޯ ނަގަންބޭނުންވާ އެއްޗަކާއި ވީހާވެސް ކައިރިން އެއަށް ފޯކަސްކޮށްގެން ކުދިކުދި އެއްޗެހި މިގޮތަށް ފޮޓޯ ނެގުމުން ފޮޓޯގެ ރީތިކަން އިތުރުވެ އިތުރު ތަފުސީލު ފެންނާނެއެވެ. ބައެއް ކެމެރާ ސޮފްޓްވެއަރ ތަކުން ފޯކަސް ލޮކް ކުރެވޭނެއެވެ. މިހެންވުމުން ކައިރީން ފޮޓޯ ނަގާއިރު ފޯކަސްކުރަން ފަސޭހަވާނެއެވެ. ފޯނުން ފޯކަސްކޮށްގެން ފޮޓޯނެގޭނީ ތިނެއް ނުވަތަ ހަތަރު އިންޗި ދުރުމިނުގައި ހުންނަ އެއްޗެއްސެވެ. މިކަމަކީ ކުރަން އުނދަގޫ ކަމަކަށްވިއަސް ކުރެވޭނެ ކަމެކެވެ. މިކަމަށް އިތުރު ލެންސެއް ވެސް ބޭނުން ކުރެވިދާނެއެވެ.\nފޮޓޯ އެޑިޓް ކުރާ ސޮފްޓްވެއަރ ބޭނުންކުރުން\nއަސްލު މަންޒަރު ލޮލަށް ފެންނަހާ ރީއްޗަށް ފޮޓޯއިން ނުފެނިދާނެއެވެ. މިހެންވުމުން، ފޮޓޯގެ ކުލަ އާއި ސާފުކަން ރަނގަޅުކުރުމަށް ފޮޓޯ އެޑިޓް ކުރެވިދާނެއެވެ. ފޮޓޯ ނެގުމަށްފަހު އިތުރަށް ރީތިކުރުމަށްޓަކައި ފޮޓޯ އެޑިޓްކުރާ ސޮފްޓްވެއަރ ބޭނުންކުރެވިދާނެއެވެ. މިގޮތަށް ކަންކަން ކުރުމުން ވަރަށް ރަނގަޅު ނަތީޖާ ފެނިގެންދެއެވެ. އޭގެ ތެރޭގައި Prisma, PicsArt, Snapseed, Englight, VSCO, Autodesk Pixlr Express, Adobe Photoshop Express, Tiny Planet FX Pro ފަދަ ސޮފްޓްވެއަރ ތައް ބޭނުން ކުރެވިދާނެއެވެ. މީގެ އިތުރުންވެސް އެހެން ރަނގަޅު ސޮފްޓްވެއަރ ތައް އެކި ފޯނުތަކަށް ހުންނާނެއެވެ. މި ސޮފްޓްވެއަރ ތަކުން ކުލައާއި އަލި މިންވަރާއި ޝާޕް ކުރުމާއި އަދި އެހެނިހެން ގިނަ އެޑިޓް ތަކާއި އެފެކްޓް ތައް ފޮޓޮއަށް ގެނެވޭނެއެވެ.\nފިލްޓަރސް / އެފެކްޓްސް ބޭނުންކޮށްގެން ފޮޓޯ ނެގުން\nދެގޮތަކަށް ފިލްޓަރ ބޭނުން ކުރެވިދާނެއެވެ. އެއްގޮތަކީ ކެމެރާ ސޮފްޓްވެއަރ ގައި ހުންނަ ފިލްޓަރ/އެފެކްޓް ތަށް ބޭނުން ކުރުމެވެ. ނަމަވެސް މިގޮތަށް ފިލްޓަރ ބޭނުން ކުރުމަކީ އާންމު ކަމަކަށް ނުހެދުން ބުއްދިވެރިއެވެ. އެހެނީ، ފޮޓޯ އެޑިޓްކުރާއިރުވެސް ފިލްޓަރ ބޭނުން ކުރެވޭނެތީއެވެ. އަނެއްގޮތަކީ ކެމެރާގެ ކުރިމަތީގައި އެއްޗެއް އެޅުމަށްފަހު ފޮޓޯނެގުމެވެ. އޭގެ ތެރޭގައި އެކި ކުލައިގެ އައިނާއި އަދި އެތެރެ ފެންނަ ޕްލާސްޓިކް ގަނޑު ނުވަތަ ސެލޯފިން ބޭނުންކުރުމެވެ. ފިލްޓަރ ބޭނުންކުރުމުން ތަސްވީރު އިތުރަށް ޗާލުވެ އިތުރު ތަފްސީލު ފެންނާނެއެވެ. ފިލްޓަރ/އެފެކްޓް އިން ކަޅާއި ހުދަށް ބަދަލުކުރުމާއި ކުރީ ޒަމާނުގެ ފޮޓޮއެއް ގޮތަށް ހެދުމާއި އަދި އެކި ކުލަކުލަ އަށް ބަދަލުކުރެވޭނެއެވެ. އަދި ފިނިހޫނުމިންވެސް މެއެވެ.\nފޮޓޯގެ ސައިޒު އެންމެ މަތީގައި ބޭންދުން\nފޮޓޯ ނެގުމުގެ ކުރިން، ކެމެރާއިން ފޮޓޯ ނެގޭ ސައިޒު އެންމެ މަތިކޮށްލާށެވެ. އޭރުން ނެގޭ ފޮޓޯގެ ބޮޑުމިނާއި އަދި ރިޒޮލިއުޝަން ބޮޑުވެ ތަފްސީލު އިތުރުވާނެއެވެ. އެޑިޓްކުރާއިރު ކްރޮޕް ކުރުމުން ފޮޓޯގެ ކޮލިޓީ ގެއްލޭލެއް ކުޑަވާނެއެވެ. އަދި ޒޫމްކޮށްގެން ބަލާއިރު ވެސްމެއެވެ. މުސްތަގުބަލުގައި އުފައްދާ ކެމެރާ ތަކުން ނެގޭ ފޮޓޯ ތަކުގެ ސައިޒާއި އަދި ރިޒޮލިއުޝަން ބޮޑުވަމުންދާނެއެވެ.\nކެމެރާގެ ފްލެޝް ބޭނުން ކުރުން\nވީހާވެސް ބޮޑަށް ފްލެޝް ބޭނުންނުކޮށް ގުދުރަތީ އަލި ބޭނުންކޮށްގެން ފޮޓޯނެގުމުން ފޮޓޯގެ ފެންވަރު މަތިވެ ނުސާފުވުން ކުޑަވެއެވެ. ނަމަވެސް ރޭގަނޑު ފްލެޝް ބޭނުންކުރަން ޖެހިއްޖެނަމަ ކުރުން ރަނގަޅެވެ. އަނދިރި ވުމުން ފޮޓޯ ނުސާފުވެ ތިއްތިއް ތަކެއް ހުންނާނެއެވެ. އަލި ގިނަވިވަރަކަށް ފޮޓޯ ސާފުވެފައި ކުލަ ރީތިވާނެއެވެ. ކެމެރާގެ ފްލެޝް ބޭނުންކުރުމުން ފޮޓޯގެ ވަކި ބައެއްގައި މާބޮޑަށް އަލިއެޅިފައި ހުރުން އެކަށީގެންވެއެވެ. އަދި ދަޅައެޅުމުގެ ބައި ބޮޑުވާނެއެވެ. ބައެއް ފޯނުތަކުގެ ފްރޮންޓް ކެމެރާގައި ފްލެޝް ހުރުމުން ސެލްފީ ނެގުމަށް އިތުރު ފަސޭހައަކަށް ވެއެވެ.\nޕަނޮރާމާ އަދި 360 މޯޑު ބޭނުން ކުރުން\nމި މޯޑުތަކުން ކޮށްދޭކަމަކީ ގިނަ ޝޮޓްތަކެއް ނެގުމަށްފަހު ހުރިހާ ޝޮޓްތަށް އެއްކޮށްލުމަށްފަހު އެއް ފޮޓޮއެއް ގޮތަށް ސޭވްކުރުމެވެ. މިގޮތަށް ފޮޓޯނެގުމުން ބޮޑު ސަރަހައްދެއް އެއް ފޮޓޮއަކުން ފެނިގެންދާނެއެވެ. އާންމުކޮށް ގިނަ ކެމެރާ ސޮފްޓްވެއަރ ތަކުގައި މި މޯޑުތައް ހުރެއެވެ. އަދި މިކަމަށް ހާއްސަ ސޮފްޓްވެއަރތައް ވެސް ހުރެއެވެ. މިގޮތުން Google Camera, Street View, Panorama 360, Photaf Panorama Pro ފަދަ ސޮފްޓްވެއަރގެ އިތުރަށް އެހެން ސޮފްޓްވެއަރތައް ބޭނުން ކުރެވިދާނެއެވެ. މި މޯޑުތަކުން އެއްޗެއް އެއްކޮށް ވަށައިގެން ފެންނަގޮތާއި އަދި މީހާ އެނބުރިގެން ލޮލަށް ފެންނަ މަންޒަރު ވަށައިގެން ނެގޭނެއެވެ. އަދި ދަތުރުކުރާ އެއްޗެހީގެ ދަތުރުކުރުން އެއްފޮޓޮއަކުން ނެގިދާނެއެވެ.


Rahumaitheriya aai vahaka dhakkaigen bodu discounteh - The Press\nSunday, September 22, 2019 29 °C broken cloudsLast Updated2hours ago\nރަހުމަތްތެރިޔާއާއި ވާހަކަ ދައްކައިގެން ބޮޑު ޑިސްކައުންޓެއް!\nއައިޝާ ރީމާ 12 June 2019, 09:25\nބޮޑު ޕިއްޒާއެއް/ފޮޓޯ: ޕިކްސާބޭ\nޒަމާނީ ޓެކްނޮލޮޖިއާއިއެކު ހަމަ ދުނިޔޭގައި ގާތް ރަހުމަތްތެރިންނާ ވާހަކަދައްކާލާ އުޅެވެނީ މަދު ބަޔަކަށެވެ. ރަހުމަތްތެރިންނާއެކު ކޮފީއަކަށް އެރިއަސް އަތުގައި އޮންނަ ސްމާޓްފޯނަށް ދެވޭ ސަމާލުކަން މާ ބޮޑެވެ.\nމި ނޭދެވޭ އަދައާއި މީހުން ދުރުކުރުވުމަށް ކެލިފޯނިއާގެ ޕިއްޒާ އައުޓްލެޓެއް ކަމަށްވާ 'ކަރީ ޕިއްޒާ ކޮމްޕެނީ'އިން މިވަނީ އެކުގައިދާ ރަހުމަތްތެރިންނާ ވާހަކަ ދައްކައިގެން ޑިސްކައުންޓް ލިބޭ ގޮތަށް ކެމްޕޭނެއް ފަށާފައެވެ.\n'ޓޯކް ޓު އީޗް އަދާ'ގެ ނަމުގައި ކުރިއަށްގެންދާ މި ކެމްޕޭންގައި ބައިވެރިވުމަށްޓަކައި މި ކެފޭއަށްވަނުމަށްފަހު އެމީހާގެ ސްމާޓްފޯނުގައި ތަޅުއަޅުވަން ޖެހެއެވެ. މި ކެމްޕޭންގައި ބައިވެރިވެވެނީ4މީހުންގެ ގުރޫޕަކަށެވެ. ކާމިޔާބު ކަމާއެކު މި ހަރަކާތް ފުރިހަމަކޮށްފިނަމަ އެމީހުން ދެން އެކެފޭއަށް ޒިޔާރަތްކުރާ ފަހަރަކު ބޮޑު ޕިއްޒާއެއް ހިލޭ ލިބެއެވެ. ނުވަތަ ގެދޮރު ނެތް މީހަކަށް އެ ޕިއްޒާ ހަދިޔާވެސް ކުރެވިދާނެއެވެ.\nކަރީ ޕިއްޒާ ކޮމްޕެނީއިން އާންމުކުރި ފޭސްބުކް ޕޯސްޓެއްގައި ބުނެފައިވަނީ މިއީ ރަހުމަތްތެރިންނާ އާއިލާގެ މެމްބަރުންގެ ގުޅުން ބަދަހިކުރުމުގެ މަގުސަދުގައި ހިންގާ ޕްރޮމޯޝަނެއް ކަމަށެވެ.\nމީގެ3ހަފުތާއެއްހާ ދުވަސް ކުރިން ފަށާފައިވާ މި ޕްރޮމޯޝަންގެ ދަށުން މިހާތަނަށް 40-50 އާއި ދެމެދު އަދަކަށް ބޮޑު ޕިއްޒާ ހިލޭ ދޫކޮށްލާފައިވާކަމަށް ކަރީ ޕިއްޒާ ކޮމްޕެނީއިން ބުނެއެވެ.\nމިއީ ރާއްޖޭގެ ކެފޭ ތަކާ ރެސްޓޯރަންޓުތަކަށްވެސް މިއަދު ބޭނުންވެފައިވާ ޕްރޮމޯޝަނެކެވެ.\nދަތަށް ތަދުވާތީ ބޭނުންކުރި ބޭހަކުން ލޭގެ ކުލަ ނުލަށް!\nވޭޕްކޮށްގެން އިތުރު ބަޔަކު މަރުވެދާނެކަމުގެ އިންޒާރު ދީފި\nކްރޯމްއަށް ތައާރަފުކުރާ ފީޗާތައް ދައްކާލައިފި\nރޭޗަލްއަށް ހާއްސަ ކަލެކްޝަނެއް ރާލްފް ތައާރަފުކޮށްފި\nބަރުދަން ލުއިކުރާ ޕޯސްޓުތަކަށް އިންސްޓަގްރާމުން ފާރަވެރިވަނީ\nގަތަރު 2022: ވޯލްޑްކަޕް ސްޓޭޑިއަމްތައް ބަލާލަން ބޭނުންތަ؟


Gehlunu kuda kuhjaage himaayathugai 48 gadi iru vandhen hury eyna gengulhey kuhthaa – Iru\nގެއްލުނު ކުޑަކުއްޖާގެ ހިމާޔަތުގައި 48 ގަޑިއިރު ވަންދެން ހުރީ އޭނާ ގެންގުޅޭ ކުއްތާ\nޝާޝާ· 29 މާރިޗު 2020\nމިދިޔަ ބުދަ ދުވަހު އެމެރިކާގެ އެލަބާމާ އިން ގެއްލުނު4އަހަރުގެ ކުޑަ އަންހެން ކުއްޖާ ގެއްލުނުތާ 48 ގަޑިއިރު ފަހުން ފެނުނު އިރު، އޭނާގެ ކައިރީގައި އޭނާގެ ކުއްތާ ހުރި ކަމަށް ރިޕޯޓުތައް ބުނެފިއެވެ. އެގޮތުން ޑެއިލީ މެއިލުން ރިޕޯޓުކޮށްފައިވާ ގޮތުގައި، ވެޑީ ސައިޑްސް ނަމަކަށް ކިޔާ ކުޑަ އަންހެން ކުއްޖާ ގެއްލިފައި ވަނީ، އޭނާ ބަލަހައްޓާ މީހާއާއެކީ ގޭގެ ފުރަގަހުގައި އުޅެނިކޮށެވެ.\nވެޑީ ބަލަހައްޓާ މީހާ (ބޭބީސިޓާ) އަކީ އުމުރުން 70 އަހަރުގެ މީހެއް ކަމަށާއި، ވެޑީ އޭނާ ގެންގުޅޭ ކުއްތާއާ އެކީ ދިޔަ ތަނެއް އެމީހާއަށް ނޭނގޭ ކަމަށް ބުނެފައިވެއެވެ. އެއާއެކު، 100 އަށްވުރެ ގިނަ މީހުންގެ ޓީމަކުން ވަނީ އެކުއްޖާ ހޯދުމުގެ މަސައްކަތް ފަށައިފައެވެ. ނަމަވެސް ވެޑީ ފެނިފައި ވަނީ އޭގެ ދެދުވަސް ފަހުން، މިދިޔަ ހުކުރު ދުވަހުގެ ހަވީރެވެ. އޭނާ ފެނުންއިރު އޭނާގެ ކުއްތާ އިތުރު އެއްވެސް ތަނަކަށް ނުގޮސް އޭނާގެ ހިމާޔަތުގައި ކައިރީގައި ހުރިކަމަށް، ވެޑީ ހޯދަން ނުކުތް އޮފިސަރުން ވަނީ ރިޕޯޓުކޮށްފައެވެ.\n“ހޯދުމުގެ މަސައްކަތުގައި އުޅުނު މީހަކަށް އެހިސާބު ގަނޑުން ކުއްތާއެއްގެ އަޑު އިވިގެން ގަސްތަކުގެ ތެރެއަށް ވަނީ” ވެޑީ ފެނުން ގޮތް ކިޔައިދެމުން ރެސްކިއު ޓީމުގައި އުޅުނު މީހެއް ބުންޏެވެ. އަދި ވެޑީ ފެނިފައިވަނީ، އޭނާ ގެއްލުނު ތަނާ އެއް މޭލަށް ވުރެ ކައިރި ހިސާބެއްގެ ގަސްތަކުގެ ތެރެއިން ކަމަށް ވެއެވެ.\nއެހެންނަމަވެސް ރެސްކިއު ޓީމުގެ މީހުން ފެނުމާއެކު، ކުއްތާ ވަނީ ދުވެ ފިލައިފައި ކަމަށްވެއެވެ. “ވެޑީ ފެނުނު އިރު ހުރީ ކަކުލާއި އަތްދަނޑި ކުޑަކޮށް މަށައިގެން ގޮއްސަ. އެކަމަކުގެ އޭގެ އިތުރުން އެއްވެސް އަނިޔާއެއް ފެންނާކަށް ނެތް. އަހަރެމެން ފެނުމާއެކު ވަރަށް ރީއްޗަށް ވާހަކަވެސް ދެއްކި. މިއީ ހަމަ އަޖައިބުން ފުރިގެންވާ ކަމެއް” އެހާ ތުއްތު ކުއްޖެއް2ދުވަސް ވަންދެން އެކަނި ގަސްތަކުގެ ތެރޭގައި ސަލާމަތުން ހުރި ގޮތެއް ބުނަން ނޭނގޭ ކަމަށް އޮފިސަރެއް ކިޔައިދިނެވެ.\nވެޑީއަށް ގެއްލުމެއް ވިޔަނުދީ ރައްކާތެރި ކަމާއެކު ހިމާޔަތްކޮށްދިން ކުއްތާއަށް ގިނަބަޔަކު އަންނަނީ ތަޢުރީފު ކުރަމުންނެވެ. އަދި ކުއްތާއަކީ ޖަނަވާރުތަކުގެ ތެރެއިން އެންމެ އޯގާތެރި އެއް ޖަނަވާރު ކަމަށްވެސް އެއްބަޔަކު ބުނެފައިވެއެވެ. ވެޑީ މިހާރު ހުރީ ސަލާމަތުން އޭނާގެ އާއިލާ ކައިރީގައެވެ. އަދި އޭނާގެ ކުއްތާވެސް ވަނީ ފަހުން އެނބުރި ގެއަށް އައިސްފައި ކަމަށް ރިޕޯޓުތައް ބުނެއެވެ.


މަޤާމް :ޓެކްސް އޮފިސަރ (ޓްރޭނީ) (އޮފިސަރ، AOT) އުނގޫފާރު ކަލެކްޝަން ސެންޓަރ\nމި އޮތޯރިޓީއަށް ތިރީގައި މިވާ މަގާމަށް މީހުން ހޯދަން ބޭނުންވެއެވެ.\nމީރާ އުނގޫފާރު ކަލެކްޝަން ސެންޓަރ / ރ. އުނގޫފާރު\n- މި މަގާމަށް މީހުން ހޮވޭނީ ތަޢުލީމީ ފެންވަރަށާއި މަސައްކަތާގުޅޭ ތަޖުރިބާއަށާއި އަދި އިންޓަވިއުއަށް ބަލާ އެންމެމަތިން މާރކްސް ލިބޭ ފަރާތެއްގެ މައްސަލަ ބަލާ ފޯމު ފުރުމަށްފަހު ވޭތުވެދިޔަ5އަހަރު ދުވަހު އެއްވެސް ކުށުގެ ރިކޯޑެއް ނުވާނަމައެވެ.\nމި މަގާމުތަކަށް ޝައުގުވެރިވެ ވަޑައިގަންނަވާ ފަރާތްތަކުން 21 ޖަނަވަރީ 2021 ގެ 16:00 ކުރިން މޯލްޑިވްސް އިންލަންޑް ރެވެނިއު އޮތޯރިޓީގެ ވަޒީފާއަށް އެދޭ ފޯމާއެކު ތިރީގައިވާ އެޑްރެހަށް އެޕްލިކޭޝަން ހުށަހެޅުއްވުން އެދެމެވެ. ފޯމު މި އޮތޯރިޓީގެ ކައުންޓަރުންނާއި ވެބްސައިޓުން ލިބިވަޑައިގަންނަވާނެއެވެ.\n22 ޖުމާދަލްއޫލާ 1442\nސުންގަޑި: 21 ޖަނަވަރީ 2021 1600\n- Iulaan 03


Football Kulhuntheriyaa Adey ah state minister kan dheefi\nފުޓްބޯޅަ ކުޅުންތެރިޔާ އަޑޭއަށް ސްޓޭޓް މިނިސްޓަރުކަން ދީފި\nއަސްހަދު އަލީ، އަޑޭއަށް މަގާމުގެ ލިޔުން އަރުވަނީ --\nޔޫތު، ސްޕޯޓްސް އެންޑް ކޮމިޔުނިޓީ އެމްޕަވާމެންޓް މިނިސްޓްރީގެ ސްޓޭޓް މިނިސްޓަރު ކަމަށް، ގްރީން ސްޓްރީޓްގެ ކެޕްޓަންކަން ކުރި، އަސްހަދު އަލީ 'އަޑޭ' ހަމަޖައްސައިފި އެވެ.\nގައުމީ ޓީމުގެ ކެޕްޓަންކަންވެސް ކުރި، އަޑޭ ވަނީ، މިއަހަރުގެ ރިޔާސީ އިންތިހާބު ކެމްޕޭންގައި، ރައީސް އިބްރާހިމް މުހައްމަދު ސޯލިހްގެ ކެމްޕޭން ހަރަކާތްތަކުގައި ބައިވެރިވެފަ އެވެ. ސިޔާސީ އެކި އެއްވުންތަކުގައި ވެސް އަޑޭއަކީ ގަވާއިދުން ބައިވެރިވާ މީހެކެވެ.\nސިޔާސީ އެކި ހަރަކާތްތަކުގައި އުޅެނިކޮށް ދެ ފަހަރެއްގެ މަތިން ފުލުހުން އޭނާ ހައްޔަރުވެސް ކުރި އެވެ. އެގޮތުން 2016 ވަނަ އަހަރު، ކްރިމިނަލް ކޯޓްގެ އޭރުގެ ފަނޑިޔާރު އަބްދުލް ބާރީ ޔޫސުފްއާ ދެމެދު ހިނގި ކަންތައްގަނޑެއްގައި 15 ދުވަސް ވަންދެން އަޑޭ ޖަލުގައި ވެސް އޮތެވެ. އެކަމުގެ ސަބަބުން އޭރު މާޒިޔާއަށް ކުޅެމުން ދިޔަ އަޑޭއަށް އޭއެއެފްސީ ކަޕުގައި މާޒިޔާ ކުޅުނު ދެ މެޗު ވެސް ގެއްލުނެވެ.\nއަޑޭ އެންމެ ފުރަތަމަ މަސައްކަތް ކުރީ ޑީއާރްޕީގަ އެވެ. އޭރު ޑީއާރްޕީން ހިންގި މަގުމަތީ ހަރަކާތެއްގައި ހުއްޓައި ފުލުހުން އޭނާ ހައްޔަރު ކުރަން މަސައްކަތް ކުރުމުން އަޑޭއަށް އަނިޔާ ވެސް ވި އެވެ. ފަހުން، ޑީއާރްޕީން ދޫކޮށް، މިހާރުގެ ޓްއަރިޒަމް މިނިސްޓަރު އަލީ ވަހީދުއާއެކު އަޑޭ އެމްޑީޕީއަށް ސޮއި ކުރީ 2011 ވަނަ އަހަރު އެވެ.\nއެމްޑީޕީގައި އޭނާ ފާހަގަވީ މަގުބޫލް މެންބަރެއްގެ ގޮތުގަ އެވެ. އޭނާ އެމްޑީޕީ ގައުމީ މަޖިލީހުގެ މެންބަރުކަން ކުރި އެވެ. އޭގެ ފަހުން، އަލީ ވަހީދު އެމްޑީޕީއިން ވަކިވެ، ޖުމްހޫރީ ޕާޓީއާ ގުޅިވަޑައިގެންނެވުމުން އަޑޭ ވެސް ވަނީ އެމްޑީޕީ ދޫކޮށް ޖުމްހޫރީ ޕާޓީއާ ގުޅިފަ އެވެ. ޖުމްހޫރީ ޕާޓީއާ ގުޅުމަށްފަހު އެ ޕާޓީގެ ކައުންސިލް މެންބަރު ކަމަށް ވާދަ ކުރެއްވި އެވެ. އެ މަގާމަށް އޭނާ އިންތިހާބު ކުރީ ޕާޓީގެ ކޮންގްރެސްގެ ބޮޑު އަގުލަބިއްޔަތަކުންނެވެ.\nމިހާރު ޖުމްހޫރީ ޕާޓީގެ ކައުންސިލް މެންބަރު ކަމުގެ މަގާމު ފުރާ، އަޑޭ ގައުމީ ޓީމަށް ކުޅުން ހުއްޓާލީ މިއަހަރު އެވެ. އެއީ އޭނާ އަތުން ކެޕްޓަން ބޭންޑް ނަގަން، ގައުމީ ޓީމުގެ ކޯޗް ޕީޓާ ޝެގަޓް ނިންމުމުންނެވެ. ފަހުން ގައުމީ ކޯޗް ވަނީ އަޑޭއަށް ގައުމީ ޓީމުން ފުރުސަތު އޮތްކަން ހާމަކޮށްފަ އެވެ.\nމިއަހަރު އޯގަސްޓް މަހު ބޭއްވި ސާފް ސުޒުކީ ކަޕަށް ގައުމީ ޓީމު އެކުލަވާލުމުގެ ކުރިން ޝެގަޓް ވަނީ އަޑޭ އަލުން ގައުމީ ޓީމަށް ގެނައުމަށް މަސައްކަތް ކޮށްފަ އެވެ.\nރައީސް އިބްރާހިމް މުހައްމަދު ސޯލިހު ޒުވާނުން އަހުމަދު މަހްލޫފު + ޖުމްހޫރީ ޕާޓީ


"Messi ge hiyanee gai Neymar ah kuri erumeh neh"\n"މެސީގެ ހިޔަނީގައި ނޭމާއަށް ކުރިއެރުމެއް ނެތް"\nޕީއެސްޖީގައި ނޭމާ (ވ) އާއި ޑެނީ އަލްވޭސް (ކ) އަލްވޭސް ބުނީ މެސީގެ ހިޔަނީގައި އުޅެގެން ނޭމާ އަށް ކުރި އެރުމެއް ނުލިބޭނެ ކަމަށް ---\nލިއޮނަލް މެސީގެ ހިޔަނީގައި އުޅެގެން ނޭމާއަށް އިންޑަވިޖުއަލް އެއްވެސް ކާމިޔާބެއް ނުލިބޭނެ ކަމަށް ޕީއެސްޖީގެ މިޑްފީލްޑާ ޑެނީ އަލްވޭސް ބުނެފި އެވެ.\nމި ސީޒަންގައި، ނޭމާ ޕީއެސްޖީއަށް ބަދަލުވީ ބާސާގައި މެސީއާއެކު ހަތަރު އަހަރު ވަންދެން ކުޅުމަށް ފަހު އެވެ. ނޭމާ އާއި މެސީ އާއެކު ބާސާއަށް ވެސް ކުޅުނު ޑެނީ އަލްވޭސް ބުނީ އިންޑަވިޖުއަލް ކާމިޔާބު ހޯދަން ބޭނުންނަމަ ނޭމާ ޖެހޭނީ މެސީގެ ހިޔަންޏާ ދުރުގައި އުޅެން ކަމަށެވެ.\n"ލިއޯ [މެސީ] އާއެކު ކުޅުމަކީ ވަރަށް ބޮޑު ޝަރަފެއް، ނަމަވެސް އަބަދުވެސް ސުވާލު އުފެދޭނެ އޭނާއާއެކު ކުޅޭއިރު ކޮލިޓީ ތިމަންނަގެ ކިބައި ހުރިތޯ ނުވަތަ ކޮލިޓީ ހުރީ މެސީގެ ކިބައިގައިތޯ." އަލްވޭސް ބުންޏެވެ. "އަހަންނަށް ހީވަނީ އިންޑަވިޖުއަލް އެވޯޑް ހޯދަންޏާ އެކަހަލަ ކުޅުންތެރިޔަކާއެކު ނުކުޅުންކަން ނޭނގެ އެންމެ ރަނގަޅު ގޮތަކަށް ވާނީ."\n"ނޭމާގެ އަމިއްލަ ސީނިއާރިޓީއަށް ޓަކައިވެސް އަދި ބްރެޒިލްގެ ޓީމަށް ޓަކައިވެސް ނޭމާއަށް އެންމެ ރަނގަޅު ގޮތަކީ މެސީގެ ހިޔަންޏާ ދުރުގައި ހުރުން."\nބާސާ އަށް ނޭމާ ގެންދިއުމުގައި އަލްވޭސް ވަނީ ދައުރެއް އަދާ ކޮށްފަ އެވެ. ނަމަވެސް އޭނާ ބުނީ ބާސާއަށް ނޭމާ ގެންދިއުމަށް އޭނާ އެކަހަލަ އެއްވެސް ދައުރެއް އަދާ ނުކުރާ ކަމަށެވެ.\n"އަހަރެން ބުނިން އޭނާއަށް ބާސާގައި ހުރި ފުރުސަތު ތަކާއި އަދި ބާސެލޯނާ ސިޓީގައި ދިރި އުޅުމުގެ ފަސޭހަތައް އަހަރެން ކިޔައިދިނިން އަހަރެނެ އޭނާއަށް ލަފާ ދިނީ."\nއަދި ނޭމާ ޕީއެސްޖީއަށް ގެނައުމުގައި އޭނާ އެއްވެސް ކަމެއް ނުކުރާ ކަމަށާއި، ނޭމާއަށް ވުރެ ކުރިން ޕީއެސްޖީއަށް ދިޔައީ އޭނާ ކަމަށް އަލްވޭސް ބުންޏެވެ. އަލްވޭސް ބުނީ ޕީއެސްޖީއާއެކު ޗެމްޕިއަންސް ލީގް ހޯދުމަށް އޭނާ އާއީ ނޭމާވެސް އަޒުމު އޮތީ އެއްވަރަކަށް ކަމަށެވެ.


Dathi kurumuge fiyavalhu alhafaivaa Iran ge aa raees akee kon beyfulheh? | ThePress\nދަތިކުރުމުގެ ފިޔަވަޅު އަޅާފައިވާ އީރާނުގެ އާ ރައީސް އަކީ ކޮން ބޭފުޅެއް؟\n20 June 2021, 08:48\nޖޫން 18، 2021 ގައި އީރާނުގައި ކުރިއަށް ގެންދިޔަ ރިޔާސީ އިންތިހާބު ކާމިޔާބު ކުރެއްވި އިބްރާހީމް ރައީސީގެ ކެމްޕޭން ޕޯސްޓަރުތަކެއް / ފޮޓޯ: ނޭޝަނަލް ހެރާލްޑް\nހައްސާސީ ހަތަރު އަނގޮޅިއެއްގައި އޮތް އީރާނުގައި މިދިޔަ ހުކުރު ދުވަހު ކުރިއަށް ގެންދިޔަ ރިޔާސީ އިންތިހާބު ކާމިޔާބު ކުރައްވާފައި ވަނީ، ކުރިންވެސް ލަފާ ކޮށްފައި ވާ ފަދައިން، އެ ގައުމުގެ ޖުޑީޝަރީގެ އިސްވެރިޔާ އިބްރާހީމް ރައީސީއެވެ.\nއީރާނުގެ އެންމެ އިސް، ރޫހީ ލީޑަރު، އާޔަތުއްލޯ އަލީ ހާމަނާއީގެ ފުރިހަމަ ތައީދު ކަށަވަރު ކުރައްވައިގެން ހުންނެވި ރައީސީއަކީ އީރާނުގެ ހަރުކަށި އިންގިލާބީ ފިކުރުގެ ތާއީދުވެސް އޮތް ބޭފުޅެކެވެ. މެދު މިނުގެ ފިކުރަށް ތާއީދު ކުރައްވާ މިހާރުގެ ރައީސް، ހަސަން ރޫހާނީގެ ރިޔާސީ ދައުރު ހަމަވެ، އޯގަސްޓް މަހު، އާ ސަރުކާރު ހުވާ ކުރުމާ ހިސާބަށް، ރައީސީ ދެމި ހުންނަވާނީ މިހާރު ހުންނެވި، އުއްތަމަ ފަނޑިޔާރު ކަމުގެ މަގާމުގައެވެ.\nހާމަނާއީ ފަދައިން ބޮލުގައި ކަޅު ފަގުޑިއެއް އަޅުއްވައިގެން ހުންނަވާ، އުމުރުފުޅުން 60 އަހަރުގެ ރައީސީއަކީ، އެންމެ ފަހުގެ ރަސޫލާ، މުޙައްމަދު صلى الله عليه وسلم ގެ ވަންހަކޮޅަށް ނިސްބަތްވެވަޑައިގަންނަވާ "ސައްޔިދު ބޭކަލެއް" ކަމަށް އަލްޖަޒީރާގައި ރިޕޯޓްކޮށްފައިވެއެވެ. އުމުރުފުޅުން 82 އަހަރުގެ ހާމަނާއީ އަވަހާރަވުމުން، އީރާނުގެ ރޫހީ ލީޑަރު ކަމުގެ މަގާމަށް ވަޑައިގަންނަވާނީވެސް ރައީސީ ކަމަށް ވަރަށް ބޮޑަށް ބެލެވެއެވެ.\n1979ގެ އިންގިލާބުގެ ކުރި\nރައީސީ އުފަންވެވަޑައިގަތީ އީރާނުގެ އިރުތުރުގެ މަޝްހަދޭ ކިއުނު ސަރަހައްދަށެވެ. އެއީ ޝީއީ މުސްލިމުންގެ ފިކުރު ވަރުގަދައަށް ފެތުރިފައިވާ ސިޓީއެކެވެ. އިމާމުންގެ އާއިލާއަކަށް އުފަންވެވަޑައިގެންނެވި ރައީސީ ވަނީ ދީނީ ތައުލީމު ހާސިލު ކުރައްވާފައެވެ. އުމުރުން އެންމެ 15 އަހަރުގައި ގޯމްއަށް ވަޑައިގެން، ތަފާތު އެކި، އިލްމުވެރިންގެ ދަށުން އިލްމު ހާސިލު ކުރެއްވިއެވެ. ރައީސީގެ އުސްތާޒުންގެ ތެރޭގައި ހުދު، ހާމަނާއީވެސް ހިމެނިވަޑައިގަންނަވައެވެ.\nހުކުރު ދުވަހުގެ އިންތިހާބަށް ހާއްސަކޮށްގެން އޮތް ރިޔާސީ ބަހުސްގައި، ރައީސީގެ ތައުލީމީ ފެންވަރުގައި އާންމު ނިޒާމުގެ ތެރެއިން ގުރޭޑް6އެއްގެ ފެންވަރު ކަމަށް ވަކާލާތު ކުރެވުމާއެކު، ރައީސީ ވަނީ އެކަން ދިފާއު ކުރައްވާފައެވެ. އެގޮތުން، ދީނީ ތައުލީމުގެ އިތުރުން އޭނާއަކީ ގާނޫނީ ދާއިރާއިން ޕީއެޗްޑީ ހާސިލު ކުރައްވާފައިވާ ފަރާތެއް ކަމަށް ރައީސީ ވަނީ ވިދާޅުވެފައެވެ.\nޖޫން 18، 2021 ގައި އީރާނުގައި ކުރިއަށް ގެންދިޔަ ރިޔާސީ އިންތިހާބު ކާމިޔާބު ކުރެއްވި އިބްރާހީމް ރައީސީ / ފޮޓޯ: ޓައިމްސް އޮފް އިޒްރޭލް\nރައީސީ ގައުމަށް ވަޑައިގަތީ އީރާނުގައި އިސްލާމީ ޖުމްހޫރިއްޔަތެއް ގާއިމު ކުރުމަށް މަގުފަހި ކުރުވި 1979 ވަނަ އަހަރުގެ އިންގިލާބުގެ މަދު އަހަރުކޮޅެއް ކުރިންނެވެ. އޭރު، އީރާނުގެ ގިނަ ބަޔަކު ތިބީ، މުހައްމަދު ރިޒާ ޝާހް ޕަހްލާވީގެ ވެރިކަމުގެ ހިންގުމުގެ ނިޒާމާ މެދު އިންތިހާއަށް ހިތްހަމަނުޖެހިފައެވެ.\nޝާހް އަރުވާލުމާ، ރޫހީ ލީޑަރު އާޔަތުއްލޯ ރޫހުއްލޯ ހުމައިނީގެ ލީޑަރުކަމުގެ ދަށުން އިމާމީ ވެރިކަމެއް ގާއިމު ކުރުމަށް މަގުފަހި ކުރުވުމުގައި، ރައީސީ ވަނީ ބައިވެރިވެވަޑައިގެންފައެވެ.\n1979ގެ އިންގިލާބުގެ ފަސް\nއިންގިލާބަށް ފަހު ރައީސީ ގުޅިވަޑައިގަތީ އީރާނުގެ ހުޅަނގުދެކުނުގެ މަސްޖިދު ސުލައިމާންގެ ޕްރޮސެކިއުޓަރުގެ އޮފީހާއެވެ. އޭގެ ފަހުން، ޝަރުއީ އެކި ދާއިރާތަކުގައި ޕްރޮސެކިއުޓަރެއްގެ ގޮތުގައި6އަހަރު ދުވަހު ތަޖުރިބާ ހޯއްދެވިއެވެ.\nބޮޑު ކުރިއެރުމެއް ފެނިގެން ދިޔައީ އީރާނުގެ ވެރިރަށް ތެހްރާންއަށް ރައީސީގެ ދިރިއުޅުއްވުން ބަދަލު ކުރެއްވި ހިސާބުންނެވެ. އެއީ 1985 ގައެވެ. ރައީސީ ތެހްރާންއަށް ބަދަލުވެވަޑައިގަތީ ޑެޕިއުޓީ ޕްރޮސެކިއުޓަރެއްގެ ގޮތުގައެވެ.\nއޭގެ3އަހަރު ފަހެވެ. އީރާން-އީރާގު ހަނގުރާމަ ނިމުނުތާ މަސްތަކެއް ފާއިތުވެއްޖެއެވެ. އިންސާނީ ހައްގުތަކަށް މަސައްކަތް ކުރާ ޖަމާއަތްތަކުން ބުނާ ގޮތުގައި، ސިޔާސީ ގައިދީން ސިއްރިއްޔާތުގައި މެރުމާއި، އެ ފަދަ ފަރާތްތައް ނިޒާމުން ގެއްލުވާލުމުގެ ފަހަތުގައި އޮތް "މަރު ކޮމިޝަން"ގައި ރައީސީގެ އަތެއް އޮތެވެ.\nއެމެރިކާގެ ދަތިކުރުމުގެ ފިޔަވަޅު\nރައީސީއަކީ އެމީހަކާ ދެކޮޅަށް އެމެރިކާއިން ދަތިކުރުމުގެ ފިޔަވަޅު ތަންފީޒު ކުރަމުންދާ މީހުންގެ ތެރެއިން އީރާނުގެ ރައީސް ކަމާ ހަވާލުވެވަޑައިގަންނަވާނެ ފުރަތަމަ ޝަހްސުވެސްމެއެވެ. އާންމު މުޒާހަރާތަކާ ދެކޮޅު ހަރަކާތްތަކާ، ގިނަ އަދަދެއްގެ މައްޗަށް މަރުގެ ހުކުމް ތަންފީޒު ކުރެއްވި ކަމުގެ ކުށުގެ ތުހުމަތުގައި، އެމެރިކާއިން ރައީސީއާ ދެކޮޅަށް ދަތިކުރުމުގެ ފިޔަވަޅު އެޅީ 2019 ވަނަ އަހަރުގެ ތެރޭގައެވެ.\nޖޫން 18، 2021 ގައި އީރާނުގައި ކުރިއަށް ގެންދިޔަ ރިޔާސީ އިންތިހާބު ކާމިޔާބު ކުރެއްވި އިބްރާހީމް ރައީސީ / ފޮޓޯ: ފްރާންސް 24\nއިންސާނީ ހައްގުތަކަށް ވަކާލާތު ކުރާ އެމްނެސްޓީ އިންޓަނޭޝަނަލްއިން ވަނީ، އިންސާނިއްޔަތާ ދެކޮޅު ޖަރީމާ ހިންގި ކަމުގެ ކުށުގެ ދައުވާއާ ރައީސީ ކުރިމަތިލައްވަން ޖެހިވަޑައިގަންނަވާނެ ކަމަށް ގޮވާލާފައެވެ.\nއީރާނުގައި ރައީސީގެ ނުފޫޒު\nއީރާނުގެ ރޫހީ ލީޑަރު ކަމަށް، 1989 ވަނަ އަހަރު ހާމަނާއީ އިސްކުރެވުނު ހިސާޞުން، އީރާނުގެ ޝަރުއީ ނިޒާމުގެ ތެރޭގައި ރައީސީގެ ނުފޫޒު ދިޔައީ ގަދަ ކުރައްވަމުންނެވެ. ތެހްރާންގެ ޕްރޮސެކިއުޓަރުގެ މަގާމުގެ އިތުރުން، ޖެނެރަލް އިންސްޕެކްޝަން އޯގަނައިޒޭޝަންގެ އިސްވެރިޔާގެ މަގާމުގެ އިތުރުން 2014 ވަނަ އަހަރުގެ ނިޔަލަށް ފާއިތުވީ 10 އަހަރު، އީރާނުގެ އުއްތަމަ ފަނޑިޔާރުގެ ނައިބުގެ މަގާމުގައިވެސް ހުންނެވީ ރައީސީއެވެ.\nއީރާނުގެ އެސެމްބްލީ އޮފް އެކްސްޕާޓްސް ނުވަތަ ތަޖުރިބާކާރުންގެ މަޖިލީހަށް ރައީސީ އިންތިހާބު ކުރެވުނީ 2006 ވަނަ އަހަރުގެ ތެރޭގައެވެ. މި މަޖިލީހަކީ އީރާނުގެ ރޫޙީ ލީޑަރު އަވަހާރަވެއްޖެ ހިނދެއްގައި އެ މަގާމަށް އަންނާނެ ޝަހްސެއް ކަނޑައެޅުމުގެ ޒިންމާއާ މަތިކޮށްފައިވާ މަޖިލީހެކެވެ. އުއްތަމަ ފަނޑިޔާރު ކަމުގެ މަގާމުގެ އިތުރުން، މި ދެންނެވުނު މަޖިލީހުގައި އަދިވެސް ރައީސީ އިންނަވައެވެ.\n2014 ވަނަ އަހަރު، އީރާނުގެ ބަންޑާރަ ނައިބު ކަމުގެ މަގާމަށް ރައީސީ ޕްރޮމޯޓް ކުރެވުނެވެ. އަދި 2016 ވަނަ އަހަރުގެ ނިޔަލަށް އެ މަގާމުގައި އޭނާ ހުންނެވިއެވެ. ދެންވެސް ފެނިގެންދިޔައީ ހަރުގަނޑުގެ ކުރިއަށް ރައީސީ އަރާވަޑައިގަންނަވާ މަންޒަރެވެ.\nއީރާނުގެ ރިޔާސީ ރޭހުގައި ރައީސީ ފުރަތަމަ ފަހަރަށް ބައިވެރިވެވަޑައިގަތީ 2017 ވަނަ އަހަރުއެވެ. ހުޅަނގުގެ ބާރުތަކާ ގާތް ގުޅުމެއް ދަމަހައްޓަވާ، އީރާނުގެ ތާރީހީ ނިއުކްލިއާ އެއްބަސްވުން 2015 ވަނަ އަހަރު ކާމިޔާބު ކުރެއްވި މިހާރުގެ ރައީސް ރޫހާނީއާ ދެކޮޅަށެވެ. އެ ފަހަރުގެ އިންތިހާބުގައި ރައީސީއަށް ކަށަވަރު ކުރެއްވުނީ 16 މިލިއަނަށްވުރެ މަދު ވޯޓުކޮޅެއް ކަމަށް ހަބަރު ލިބެއެވެ. އެއި ވޯޓު ދިނުމުގެ ހައްގު ލިބިފައިވާ މީހުންގެ 73 ޕަސެންޓް މީހުން ބައިވެރިވި އިންތިހާބުގެ އެންމެ 38 ޕަސެންޓްއެވެ.\nކުޑަ މެދުކެނޑުމަކަށް ފަހު އަނެއްކާވެސް ފެނުނީ ހަރުފަތުގެ އުސްމިނަށް ރައީސީ ވަޑައިގަންނަވާ މަންޒަރެވެ. ހާމަނާއީގެ މޭސްތިރިކަމުގެ ދަށުން، އީރާނުގެ އުއްތަމަ ފަނޑިޔާރު ކަމުގެ މަގާމަށް 2019 ވަނަ އަހަރު ރައީސީ އިސްކުރެއްވިއެވެ. މި މަގާމުގެ ބޭނުން ރައީސީ ހިއްޕެވީ، އޭނާގެ ޝަހްސުގެ ތަސްވީރު ބިނާ ކުރެއްވުމަށެވެ. ކޮރަޕްޝަނާ ދެކޮޅު ބޭފުޅެއްގެ ގޮތުގައެވެ. މި މޭރުމުން ރައީސީ ވަނީ ސަރުކާރާއި ޝަރުއީ ދާއިރާގެ ޝަހްސުންނާ ދެކޮޅަށް ޝަރީއަތް ހިންގަވަފައެވެ.\nއީރާންގެ ރިޔާސީ އިންތިހާބު 2021 ގައި ކުރި ހޯއްދެވީ ޖުޑީޝަރީ ޗީފް، އިބްރާހީމް ރައީސީ / ފޮޓޯ: ޝިކާގޯ ސަން ޓައިމްސް\nރައީސީ އަނެއްކާވެސް ރިޔާސީ ކެމްޕޭން ފެއްޓެވިއެވެ. އަދި އެމެރިކާގެ ދަތިކުރުމުގެ ފިޔަވަޅުތަކުން އިންދަޖެހިފައި އޮތް އީރާނު ނަގަހައްޓާނެ ކަމުގެ ހުވަފެނީ އަޒުމުތައް ވަރުގަދަ ކުރައްވަމުން ގެންދެވިއެވެ.\nދުނިޔޭގެ ބޮޑެތި ބާރުތަކާ އީރާނާ ދެމެދު 2015 ވަނަ އަހަރު އެކުލަވާލި ތާރީހީ ނިއުކްލިއާ އެއްބަސްވުމާ މީގެ ކުރިން ދެކޮޅު ހެއްދެވި ރައީސީ ވަނީ، މިފަހަރު އެ އެއްބަސްވުން ނަގަހައްޓަވާނެ ކަމަށް ވިދާޅުވެފައެވެ. ނަމަވެސް، ރަނގަޅު މިސްރާބަކަށް އެއްބަސްވުން އަނބުރާލެވޭ ފަދަ ވަރުގަދަ ސަރުކާރެއް އެކުލަވާލައްވާނެ ކަމަށް ރައީސީ ވަނީ ވިދާޅުވެފައެވެ.\nއީރާނުގެ ރައީސް ކަމުގެ މަގާމަށް ރައީސީ އިންތިހާބުވެވަޑައިގެންފައި ވާ މި ދަނޑިވަޅަކީ، ބޮޑެތި ގޮންޖެހުންތަކެއް އީރާނަށް ކުރިމަތިވެފައިވާ، ހައްސާސީ ދަނޑިވަޅެކެވެ.\nއީރާންގެ ރިޔާސީ އިންތިހާބު 2021 ކާމިޔާބު ކުރެއްވި ޖުޑީޝަރީ ޗީފް، އިބްރާހީމް ރައީސީ / ފޮޓޯ: ފްރާންސް 24\n83 މިލިއަން މީހުންގެ އާބާދީއެއް އޮތް އީރާނުގައި ވަޒީފާ ނެތް މީހުންގެ އަދަދު އިންތިހާއަށް ގިނައެވެ. ބާޒާރުގައި ތަކެތީގެ އަގުތައް އެހާމެ ބޮޑެވެ. ބަޖެޓް އޮތީ ދަރަނީގައެވެ. ކޮރޯނާވައިރަސް ޑިޒީޒް (ކޮވިޑް-19) ނުރައްކާވެސް ދެމި އޮތީއެވެ.\nރައީސީ ވަނީ އަހަރަކު 1 މިލިއަން ވަޒީފާ އުފައްދަވާނެ ކަމަށް ވިދާޅުވެފައެވެ. އަދި އަލަށް ކައިވެނި ކުރާ ދެމަފިރިންނަށް ހާއްސަކޮށްގެން ހައުސިންގް ލޯނު ދެއްވާނެ ކަމަށްވެސް ވަނީ ވިދާޅުވެފައެވެ. މި ހުރިހާ ކަމެއްގައި މާލީ ކަންކަން ހިންގަވާނީ ދެފުށްފެންނަ އުސޫލަކުން، ކޮރަޕްޝަނާ ދެކޮޅަށް ކަމަށްވެސް ރައީސީ ވަނީ ވައުދުވެވަޑައިގެންފައެވެ.\nރިޕޯޓް ކޮރަޕްޝަން އިންސަނީ ހައްގުތައް އީރާނު-އެމެރިކާ ހަނގުރާމަ އީރާނުގެ ނިއުކްލިއާ މަޝްރޫ އީރާން ދުނިޔެ


Roadha Mahu Salman Miskiy Hulhuveytho Eba Balan - Raees | Dhiislam\nސަލްމާން މިސްކިތް - ފޮޓޯ: ވަގުތު\nކުރީގެ ރައީސް އަބްދުﷲ ޔާމީންގެ ސަރުކާރުގައި ސައުދީ ސަރުކާރާއި ގުޅިގެން މާލޭގައި އިމާރާތްކުރަން ފެށި ކިންގް ސަލްމާން މިސްކިތް ރޯދަ މަހު ބޭނުން ކުރަން ފަށަން މަޝްވަރާ ކުރަމުންދާ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސާލިހް ވިދާޅުވެއްޖެއެވެ.\nރައީސް މިހެން ވިދާޅުވީ މިއަދު ބޭއްވެވި ނޫސްވެރިންގެ ބައްދަލުވުމެއްގައެވެ.\nމިބައްދަލުވުމުގައި ރައީސް ވިދާޅުވީ، ސަލްމާން މިސްކިތުގެ ހުރިހާ ކަމެއް ހުރީ ގާތްގަނޑަކަށް ނިމިފައި ކަމަށާއި މީގެ ކުރިން އެތަން ހުޅުވުން ނިންމާފައިވަނީ ސައުދީގެ އިސްބޭފުޅުން ވަޑައިގެން މިދިޔަ އަހަރުގެ މާޗް މަހުގެ ތެރޭގައި ކަމަށެވެ. ކޮވިޑް-19 އާއި ހެދި މިސްކިތް ލަސްވެގެން ދިޔަ ކަމަށާއި އެހެން ނަމަވެސް ކުރިއަށް މިއޮތް ރަމަޟާން މަހު އެތަން ހުޅުވުމާއި މެދު މަޝްވަރާ ކުރެވެމުން އަންނަ ކަމަށް ރައީސް ވިދާޅުވިއެވެ.\n"އަޅުގަނޑުމެން މަސައްކަތް ކުރަމުން އެބަ ގެންދަން ނުރަސްމީކޮށްވެސް ކުރިއަށް މިއޮތް ރޯދަމަސް ތެރޭގައި އެތަނުގެ ބޭނުން ކުރެވޭނެ ގޮތްވޭތޯ މަޝްވަރާ ކުރެވެމުން އެބަދޭ" ރައީސް ވިދާޅުވިއެވެ.\nރައީސް ވަނީ، ސަލްމާން ބިން އަބްދުލްއަޒީޒްގެ ޚަރަދުގައި މިސްކިތް އިމާރާތް ކުރި ނަމަވެސް، ސަރުކާރުގެ ބަޖެޓުންވެސް ބޮޑު ހަރަދެއް މިހާތަނަށް މިސްކިތް އިމާރާތް ކުރުމަށް ގޮސްފައިވާ ކަމަށެވެ.\nސަޢުދީ ޢަރަބިއްޔާގެ ރަސްގެފާނު ސަލްމާން ބިން ޢަބްދުލްޢަޒީޒް އާލް ސަޢުދުގެ ހިލޭ އެހީގެ ދަށުން ބިނާ ކޮށްފައިވާ "ކިންގް ސަލްމާން" މިސްކިތުގެ މަސައްކަތް ކޮށްފައިވަނީ ތުރުކީވިލާތުގެ ޖޮއިންޓް ވެންޗަރ ކުންފުންޏެއް ކަމަށްވާ އަލްކޭ-ޓަރމެކްސްއިންނެވެ. މި މިސްކިތަކީ ކުރިން6ފަންގިފިލާއަކަށް އިމާރާތް ކުރަން ނިންމާފައިވާ މިސްކިތެކެވެ. އެހެން ނަމަވެސް މިހާރު މިސްކިތް އިމާރާތް ކޮށްފައިވަނީ5ފަންގިފިލާއަކަށެވެ.\nކިންގް ސަލްމާން މިސްކިތުގެ ފުރަތަމަ ފަންގިފިލާއާއި ދެވަނަ ފަންގިފިލާގައި ޖުމްލަ 4000 މީހުންނަށް ނަމާދު ކުރެވޭނެއެވެ. މިސްކިތުގެ3ވަނަ ފަންގިފިލާގައި4ކްލާސް ރޫމާއި5ސެމިނާ ރޫމުގެ އިތުރުން އިސްލާމިކް ލައިބްރަރީއެއް ވަނީ ގާއިމު ކޮށްފައެވެ.4ވަނަ ފަންގިފިލާއަކީ ސެމިނާތަކާއި ކޮންފަރެންސްތައް ބޭއްވުމަށް ޚާއްސަ އޮޑިޓޯރިއަމެކެވެ. މިސްކިތުގެ5ވަނަ ފަންގިފިލާ ތަރައްޤީ ކޮށްފައިވަނީ ދީނީ ދަރުސް ދިނުމަށާއި، އެހެނިހެން ބޭނުންތަކަށް ބޭނުން ކުރެވޭ ގޮތަށް ހޯލެއްގެ ގޮތަށެވެ.\nއައިޝަތު އަބްދުﷲ 21 ގަޑިއިރު ކުރިން


ތައިލެންޑަށް އަންނަ ރޮހިންޖާ މުސްލިމުން އަނބުރާ ފޮނުވާ ނުލަން އެމްނެސްޓީން ގޮވާލައިފި | Fuvahmulahcity\nތައިލެންޑަށް އަންނަ ރޮހިންޖާ މުސްލިމުން އަނބުރާ ފޮނުވާ ނުލަން އެމްނެސްޓީން ގޮވާލައިފި\nމިޔަންމާ ސަރުކާރުގެ އަނިޔާވެރި ޖަރީމާތަކުން ސަލާމަތް ވުމަށް ތައިލެންޑަށް ބޯޓުތަކުގައި އަންނަ ރޮހިންޖާ މުސްލިމުން އަނބުރާ ފޮނުވާ ނުލަން އެމްނެސްޓީ އިން އެގައުމުގެ ސަރުކާރަށް ގޮވާލައިފި އެވެ.\nތައިލެންޑުން ރޮހިންޖާ މުސްލިމް ރެފިއުޖީންނަށް ހިމާޔަތް ނުދޭ ކަމަށް ތުހުމަތުކޮށް އެމްނެސްޓީއިން ރިޕޯޓެއް ނެރެ ބުނެފައި ވަނީ ތައިލެންޑުން އެސަރަހައްދުގެ އެހެން ގައުމުތަކަށް ނަމޫނާއެއް ދައްކައި ރެފިއުޖީންނަށް އެހީ ވުމަށް މަސައްކަތް ކުރަން ޖެހޭ ކަމަށެވެ.\nއަދި ހިތަށް ނުގެނެވޭނެ ފަަދަ އަނިޔާވެރި ކަމަކުން ސަލާމަތްކަން ހޯދަން ތައިލެންޑަށް އަންނަ ރެފިއުޖީން އަނބުރާ ފޮނުވާ ނުލައި އެމީހުންނަށް ހިމާޔަތް ދޭން އެމްނެސްޓީއިން ވަނީ ގޮވާލާފައެވެ.\nތައިލެންޑުން އެގައުމަށް އަންނަ ރޮހިންޖާ މުސްލިމުން އަނބުރާ ފޮނުވާލަމުންދާ ކަމަށް ތުހުމަތު ކުރެވިފައިވާއިރު ނޮވެމްބަރ މަހު އިތުރު ރޮހިންޖާ މުސްލިމުން ތައިލެންޑަށް ބޯޓުގައި ދަތުރުކުރާނެ ކަމަށް މާހިރުން ލަފާ ކުރެއެވެ. ސަބަބަކީ އެ ދުވަސް ވަރަކީ ކަނޑުގެ މޫސުން ރަނގަޅު ދުވަސްވަރެއް ކަމުންނެވެ.\nތައިލެންޑުގެ ބޮޑު ވަޒީރު ޕްރަޔުތް ޗަންއޮޗާ މި ދިޔަ މަހު ވިދާޅުވީ އެގައުުމަށް އަންނަ ރޮހިންޖާ މުސްލިމުންނަށް އެހީވުމަށް ތައްޔާރު ވަމުންދާ ކަމަށެވެ. އަދި އެމީހުން އަނބުރާ ދާން ތައްޔާރު ވުމުން އެމީހުން ފޮނުވާލާނެ ކަމަށް ވެސް ވިދާޅުވިއެވެ.\nއެހެންނަމަވެސް ތައިލެންޑުގެ އަސްކަރީ ޔުނިޓެއް ކަމަށްވާ އިންޓާނަލް ސެކިރިޓީ އޮޕަރޭޝަންސް ކޮމާންޑް އިން މީޑިއާތަކާއި ވާހަކަ ދައްކަމުން ބުނީ އެގައުމަށް އަންނަ ރޮހިންޖާ މުސްލިމުން ބަލައިނުގަނެ އަނބުރާ ފޮނުވާލާނެ ކަމަށެވެ.\nމިޔަންމާ ސަރުކާރުގެ އަނިޔާވެރި ޖަރީމާތަކުން ސަލާމަތް ވުމަށް އެނެމް ގިނަ ރޮހިންޖާ މުސްލިމުން ހިޖުރަ ކޮށްފައި ވަނީ ބަންގްލަދޭޝް އަށެވެ. އެގައުމަށް މިހާތަނަށް 439000 މީހުން އެތެރެ ވެފައިވާ ކަމަށް ލާފާ ކުރެވެއެވެ.\n← ލަންކާ ފުލުހަކު ރޮހިންޖާ މުސްލިމު އަންހެނެއް ރޭޕްކޮށްލައިފި\nކްރިޝް4ގައި ރިތިކް ފެނިގެންދާނީ ދެ ގޮތަކަށް →


BML ah 15 Aharahvure Ginadhuvahu Khidhumai Kohfaivaa Muvazzafunge Agu Vazan Kohfi ބީއެމްއެލްއަށް 15 އަހަރަށް ވުރެ ގިނަ ދުވަހު ހިދުމަތްކޮށްފައިވާ މުވައްޒަފުންގެ އަގުވަޒަން ކޮށްފި – Huvadhoo News BML ah 15 Aharahvure Ginadhuvahu Khidhumai Kohfaivaa Muvazzafunge Agu Vazan Kohfi Huvadhoo News\nބޭންކް އޮފް މޯލްޑިވްސްއަށް 15 އަހަރަށް ވުރެ ދިގު މުއްދަތަކަށް ހިދުމަތް ކޮށްދީފައިވާ މުވައްޒަފުންގެ ޚިދުމަތުގެ އަގު ބީއެމްއެލް އިން ވަޒަން ކޮށްފިއެވެ.\nމުވައްޒަފުންގެ ޚިދުމަތުގެ އަގު ވަޒަންކުރުމަށް ޚާއްސަ ހަފްލާއެއް ރޭގައި ވަނީ ބޭއްވިފައެވެ. މިހަފްލާގައި އެ ބޭންކަށް 15، 20، 25، 30 އަދި 35 އަހަރު ހިދުމަތް ކުރައްވާފައިވާ ފަރާތްތަކަށް ވަނީ އެވޯޑު ހަވާލު ކޮށްފައެވެ. މިޝަރަފުވެރި އެވޯޑު އެބޭންކުގެ 61 ފަރާތެއް ހާޞިލްކޮށްފައި ވެއެވެ. މިހަފްލާ މެންހެޓަން ބިޒްނަސް ހޮޓެލްގައި ބޭއްވިފައި ވާއިރު، މި ހަފްލާގައި އެވޯޑުތައް ހަވާލު ކޮށްދެއްވާފައިވަނީ ބީއެމްއެލްގެ ސީއީއޯ އަދި މެނޭޖިން ޑިރެކްޓާރ ޓިމް ސޯޔާއެވެ.\nމިހަފްލާގެ އެންމެ ޚާއްސަ އަދި ޝަރަފުވެރި އެވޯޑް ދެފަރާތެއް ހާޞިލްކޮށްފައިވެއެވެ. އެއީ ބީއެމްއެލްއަށް 30 އަހަރު އަދި އެށްވުރެ ދިގުމުއްދަތަށް ޚިދުމަތް ކުރުމުގެ ޝަރަފެވެ. މި އެވޯޑް ހާޞިލްކުރެއްވި އެއްފަރާތަކީ ބީއެމްއެލްގެ ކަސްޓަމާ ސާވިސް މެނޭޖާރ ޒުލްފާ މުހައްމަދެވެ. ޒުލްފާ ބީއެމްއެލް އަށް 35 އަހަރު ޚިދުމަތް ކޮށްފައިވެއެވެ. ދެވަނަ ފަރާތަކީ ބީއެމްއެލް އަށް 30 އަހަރު ޚިދުމަތްކޮށްފައިވާ އެ ކުންފުނީގެ ހެޑް އޮފް ކަސްޓަމާ ޕްރޮސެސިން ޝަމްސިއްޔާ އިބްރާހީމެވެ.\nބީއެމްއެލް ސީއީއޯ އަދި މެނޭޖިން ޑިރެކްޓާ ޓިމް ސޯޔާ ވިދާޅުވެފައިވާގޮތުގައި، ބޭންކުގެ މުވައްޒަފުން ހީވާގި ކަމާއެކު ކުރަމުން އަންނަ މަސައްކަތަކަށް ފަހުރުވެރިވާ ކަމަށެވެ. އަދި މެދު ނުކެނޑި ކޮންމެ ދުވަހުކެމެ ރައްޔިތުންނަށް ހިދުމަތްދިނުމުގައި ނުހަނު ބުރަކޮށް ފުރިހަމަ ހިދުމަތެއް ފޯރުކޮށްދިނުމަށް ޕްރޮފެޝަނަލް ކަމާއެކު ކުރައްވާ މަސައްކަތައް ވެސް އޭނާ ވަނީ ޝުކުރު އަދާކޮށްފައެވެ.


2 Fandiyaarun Magaamun Vaki Kuran JSC Ninmee Rangalhah Kamah Faaskohffi - Vaguthu\nކޮވިޑް-19: ފައްސިވާ ދިވެހިންގެ އަދަދު އިތުރުވާން ފަށައިފި -6ގަޑިއިރު ކުރިން\nދެ ފަނޑިޔާރުން މަގާމުން ވަކިކުރަން ޖޭއެސްސީ ނިންމީ ރަނގަޅަށް ކަމަށް ފާސްކޮށްފި\nއުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ އަދި ސުޕްރީމް ކޯޓުގެ ފަނޑިޔާރު އާދަމް މުހައްމަދު އަބްދުﷲ ފަނޑިޔާރު ކަމުން ވަކިކުރަން ރައްޔިތުންގެ މަޖިލީހަށް ފޮނުވަން ޖުޑިޝަލް ސާވިސް ކޮމިޝަން (ޖޭއެސްސީ) އިން ނިންމީ ރަނގަޅަށް ކަމަށް ރައްޔިތުންގެ މަޖިލީހުގެ ޖުޑިޝަރީ ކޮމިޓީން ނިންމައިފިއެވެ.\nމިއަދު ބޭއްވި ކޮމެޓީ ބައްދަލު ވުމުގައި އެދެފަނޑިޔާރުން ވަކި ކުރަން ފާސްކުރުމަށް ނިންމާފައި ވަނީ ކޮމެޓީގައި ބައިވެރިވި5މެންބަރުންގެ އިއްތިފާގުންނެވެ.\nއެދެފަނޑިޔާރުން މަގާމުން ވަކިކޮށްދިނުމަށް އެދި ޖޭއެސްސީން ހުށަހަޅާފައި ވަނީ އިއްޔެއެވެ. އެ ދެފަނޑިޔާރުން މަގާމުން ވަކިކުރުމަށް ނިންމާފައި ވަނީ ޖޭއެސްސީ އަށް ހުށަހަޅާފައި ވާ ސުލޫކީ މައްސަލަތަކެއް ބެލުމަށް ފަހު އެވެ.\nޖޭއެސްސީ އިން އިއްޔެ ވަނީ އެ ދެފަނޑިޔާރުން ދެމަސްދުވަހަށް ސަސްޕެންޑް ކުރުމަށް ނިންމާފައެވެ.\nޖޭއެސްސީން ބަލަމުން އަންނަނީ އުއްތަމަ ފަނޑިޔާރު ގާނޫނު އަސާސީއާއި ހިލާފަށް ކޮށްފައިވާ ހުކުމުގެ މައްސަލައެވެ. އެހެން ނަމަވެސް އުއްތަމަ ފަނޑިޔާރު ވިދާޅުވީ ޖޭއެސްސީން ބަލަމުން އަންނަނީ ސުޕްރީމް ކޮޓުގެ ފަނޑިޔާރުން ކޮށްފައިވާ ހުކުމަކާއި ގުޅޭ މައްސަލަ ކަމާއި އެކަން ޖޭއެސްސީ އަށް ނުބެލޭނެ ކަމަށް ވިދާޅުވެފައެވެ. އަދި ތަހުގީގަށް ހާޒިރުވާން ފޮނުވި ނޯޓިހާވެސް އުއްތަމަ ފަނޑިޔާރު ވަނީ ހަވާލު ނުވެފައެވެ.\nޖޭއެސްސީ އިން ފަނޑިޔާރު އާދަމް މުހައްމަދު އަބްދުﷲގެ ސުލޫކީ މައްސަލައަކާއި ގުޅިގެން ފަނޑިޔާރަށް ތަހުގީގަށް ހާޒިރުވުމަށް ނޯޓިސް ފޮނުވުމުން ވަނީ އުޒުރުވެރި ވަޑައިގަންނަވާ ކަމަށް ވިދާޅުވެފައެވެ. އަދި ތަހުގީގަށް ފޮނުވާފައިވަނީ ބާތިލް އަމުރެއް ކަމަށްވެސް ފަނޑިޔާރު ވަނީ ވިދާޅުވެފައެވެ.\nސުޕްރީމް ކޯޓުގެ ދެ ފަނޑިޔާރެއް ވަކި ކުރަން ޖޭއެސްސީން ނިންމާފައިވާއިރު، އެ ކޯޓުގެ ފަނޑިޔާރަކަށް ހުންނެވި އަބްދުﷲ ދީދީ ވެސް ދާދިފަހުން ވަނީ މަގާމުން ވަކިކޮށްފައެވެ.\nއަދި އެ ކޯޓުގެ އިތުރު ފަނޑިޔާރުންގެ ސުލޫކީ މައްސަލަތަކެއް އެ ޖޭއެސްސީން އަންނަނީ ބަލަމުންނެވެ.\nނޮވެމްބަރު 14, 2019 13:46\nރަންގަޅެއްނުވާނެ ތިޔަތަނައް ހިޔަނިއެޅޭގޮތައް ކެނެރީދާއްބަ ހުރެގެނެއްއެއީ މިރާއްޖެއައް ޖެހިފަވާ މުސީބާތެއް\nނޮވެމްބަރު 14, 2019 13:56\nދައުލަތެއްގެ ވެރިކ ކަމުގެ އެންމެހާ ބާރުތައް ފެށިގެން އަންނަނީ ރައްޔިތުންގެ ކިބައިން ކަން ތިޔަވަނީހަނދާނުންފުހެވިފަ . ޢަދިރައްޔިތުން ނި ކުމެ ބަސްބުނާނެ. ކުޅެމުން ތިޔަދަނީ މުޅިންޗާތުންބޭރުން. ތިޔަކުރެވެނީ އިސްލާހީ މަސައް ކަތެއް ކަމުގަ ބަލައިގަނެ ގަބޫލެއްނު ކުރަން.\nނޮވެމްބަރު 14, 2019 15:21\nބަލަތިކޮމެޓީގައި ތިބީވެސް ކޮންބައެއް ހެއްދެވި ފަރާތުން އައިސްފާނެ ކޯފާއަކައްވެސް ޖެހިލުންނުވާބައެއް\nނޮވެމްބަރު 14, 2019 19:12\nތިކޮމެޓީން ނިންމާ ބޭރުކުރިޔަސް ތިދެފަޑިޔާރުން ހާލަކް ނުޖެހޭނެ ކަލޯމެންހެން ނުކިޔަވާތިބި ބައެއްނުން އެެއީ


Aharen Verikamun Dhurukuree Askaree Baghaavaathakun - Mugabe - Vaguthu\nއަހަރެން ވެރިކަމުން ދުރުކުރީ އަސްކަރީ ބަޣާވާތަކުން - މުގާބޭ\nޒިމްބާބްވޭގައި ހުދުމުހުތާރު ވެރިކަމެއް އެތައް އަހަރުތަކެއް ވަންދެން ކުރި ރޯބާޓް މުގާބޭ ވެރިކަމުން ދުރުކުރީ އަސްކަރީ ބަޣާވާާތަކުން ކަމަށާއި، އެކަމަށް އިންސާފު ހޯދަން ޖެހޭ ކަމަށް އޭނާ ވިދާޅުވެއްޖެއެވެ.\nވެރިކަމުން ދުރުކުރި ފަހުން ޓީވީ އަކަށް ދިން އެންމެ ފުރަތަމަ އިންޓަވިއުގައި، ދެކުނު އެފްރިކާގެ ޓީވީ ޗެނަލްއަކާ ވާހަކަ ދައްކަމުން މުގާބޭ ވިދާޅުވީ އޭނާ ވެރިކަމުން ދުރުކުރީ ބަޣާވާތަކުން ނަމަވެސް އެކަމަށް އަދިވެސް ގިނަ ބަޔަކު އިންކާރު ކުރަމުންދާ ކަމަށެވެ.\nޒިންބާބުވޭގެ ވެރިރަށް ހަރާރޭގައި ހުންނަ އޭނާގެ ގޭގައި ދެއްވި އިންޓަވިއުގައި މުގާބޭ ވިދާޅުވީ މިހާރު ވެރިކަމުގައި ހުންނެވި އެމާސަން ނަންގަގްވާާ އޭނާއާއި ދެކޮޅަށް ނިކުންނާނެ ކަމަށް އެއްވެސް ވަރަކަށް ހީވެސް ނުކުރައްވާާ ކަމަށެވެ. އަދި އޭނާއަށް ފަހު އެމާސަން ނަންގަގްވާާ ވެރިކަމަށް އައުން މުގާބޭ ސިފަ ކުރެއްވީ ބަޣާވާތެއްގެ ގޮތުގައެވެ.\nމުގާބޭ ވިދާޅުވީ އެމާސަން ނަންގަގްވާ އަކީ އޭނާގެ ބެލުމުގެ ދަށުން ސަރުކާރުގެ ތެރެއަށް ވަން ބޭފުޅެއް ކަމަށެވެ. އޭނާ ބަލައިގެން ގެންގުޅު މީހަކު އޭނާއި ދެކޮޅަށް ނިކުންނާނެ ކަމަށް އެއްވެެސް ވަރަަކަށް ހީ ނުކުރައްވާ ކަމަށް ވިދާޅުވިއެވެ.\nއުމުރުން 94 އަހަރުުގެ މުގާބޭ އަނެއްކާވެސް ސިޔާސީ މައިދާނަށް ނުކުންނާނެ ކަމުގެ ބިރު މިހާރު ވަނީ ފެތުރިފައެވެ. ދާދި ފަހުން އޭނާ ވަނީ ޒިމްބާބްވޭގެ އިދިކޮޅު ޕާޓީގެ ލީޑަރަކާއެކުވެސް ބައްދަލު ކޮށްފައެވެ.\nފާއިތުވި ނޮވެމްބަރު މަހު މުގާބޭ އަށް ވެރިކަމުން އިސްތިއުފާ ދޭން މަޖުބޫރުވީ، ޒިމްބާބްވޭގެ އަސްކަރިއްޔާއިން އޭނާއާއި ދެކޮޅަށް ނިކުމެ، އޭނާ އަޒުލު ކުރުމަށް އޭނާގެ ޕާޓީ ކަމަށްވާ "ޒަނޫ ޕީއެފް" އިން މަސައްކަތް ފެށުމާއެކުއެވެ.\nމުގާބޭގެ އަނބިކަނބަލުން ފަސް ގެރިން ޖޫރިމަނާ ކޮށް، މުގާބޭގެ ގަބުރު ކޮނެގެން ނަގަނީ\nމުގާބޭގެ ވެރިކަން ނިމުނުތާ ތިން އަހަރު، އާއްމުން ބުނަނީ މިހާރު ހާލަތު މާގޯސްކަމަށް!\nމުގާބޭ އަވަހާރަވުމުން އަނބިކަނބަލުންނަށް ޖަލު ބަންދެއްގެ ބިރު ބޮޑު!\nމާޗް 16, 2018 13:34\n2 ވަނަ މައުމޫނު ދޯ...ޕަކާސް\nމާޗް 16, 2018 13:42\nބުއްޅަބޭވެސް ހަމަ ތިގޮތަށް ފަހުން ޓީވީޔަށް އަރާބުނީ!\nމާޗް 16, 2018 20:35\nބުއްޅަބެޔާ މައުމޫނާ އެއްސަފެއްގައި އުޅޭ ބެއްޔާއެއް! ބެއްޔާ ކޮބައި ބެއްޔާ ބޮލުގައި ބަޑި ނުޖައްސާތަ! މުސްކުޅިކަމުން ބޮލުގައި ޖެހޭވަރަށް ބަޑިކަނޑުވެސް ހިއްލާނުލެވެނީތަ؟\nމާޗް 17, 2018 11:55\nއަދީބުވެސް ޔާމީނުގެ ދުވަސްދުއްވާލާނެ ކަމަކަށް ޔާމީނު ފަހަރެއްގައިވެސް ހީނުކުރޭ. މިޒަމާނަކީ ހީނުކުރާ ކިތަންމެކަމެއް ހިނގާނެ ޒަމާނެއް. މިއޮތީ ޓެކްނޮލޮޖީ (މާސަރަންގު) ގެ ޒަމާން.\nމާޗް 18, 2018 07:42\nހޫނ އަނގަފެޅީދޯ ކަލެއެކޭ ބުރުމާ ގާސިމެކޭ އެއްގޮތެއްނު؟ ހަމަ ކައިރީގަ ތިބޭމީހުން ޗާޖްކޮށްލާއިރަށް އަނގފަޅައިގެން ކޮންމެވެސް އެތިވަރުތަކެއް ސަރުކާރަށް ގޮވާލާ. މުގާބޭ ވެސް ވެރިކަން ދޫކޮށްލީ ތިމާމީހާގެ ދައުރުގައި ކޮށްފައިވާ ފަސާދަވެރި އަމަލުތަށް ނުބެލުމަށާ އެކަންކަމަށް ފިޔަވަޅު ނޭޅުން ޝަރުތުކޮށްފަ. މިހާރުތިޔައުޅެނީ ޖަލަށްވަންނަން.


Dharavandhoo gai kuriah gendhiya handball coaching course nimmaalun - vNews.mv\nކޯސް ފުރިހަމަކުރި ބައިވެރިންނަށް ސެޓިފިކެޓް ހަވާލުކުރުމަށް ބޭއްވި ރަސްމިއްޔާތުގެ ތެރެއިން- ފޮޓޯ:- އެމްޔޫއެސްސީއީ\nދަރަވަންދޫގައި ކުރިއަށް ގެންދިޔަ ހޭންޑްބޯލް ކޯޗިންގ ކޯސް ނިންމާލައިފި\nއައްފާން މުހައްމަދު 12 September 2021, 15:13\nބ. ދަރަވަންދޫގައި މިމަހުގެ ދެވަނަ ދުވަހުން ފެށިގެން9ވަނަ ދުވަހުގެ ނިޔަލަށް ކުރިއަށް ގެންދިޔަ ހޭންޑްބޯލް ކޯޗިންގ ކޯސް ކާމިޔާބު ކަމާއެކު ނިންމާލައިފިއެވެ.\nރަށު ކައުންސިލުން އިސްނަގައިގެން ހޭންޑްބޯލް އެސޯސިއޭޝަނާއި ޔޫތް މިނިސްޓްރީ އާއި ގުޅިގެން ހިންގި މި ކޯސް ފެށީ 33 ބައިވެރިންނާއެކުއެވެ. އެހެންނަމަވެސް ވަގުތު ދިނުމުގައި ދަތިތަކެއް ހުރުމުގެ ސަބަބުން3ބައިވެރިއަކު ވަނީ ކޯހުން ވަކިވެފައެވެ.\nދެޖިންސުގެ ރައްޔިތުންނަށް ފުރުސަތު ހުޅުވާލައިގެން ރަށު ކައުންސިލުން މި ކޯސް އިއުލާނުކުރިއިރު ސްކޫލް ނިންމާފައިވާ ކޮންމެ މީހަކަށްވެސް މި ކޯހުގައި ބައިވެރިވުމުގެ ފުރުސަތު އޮތެވެ.\nދަރަވަންދޫގައި ކުރިއަށްދާ ބޭސިކް ހޭންޑްބޯލް ކޯޗިންގ ކޯހުގެ ތެރެއިން- ފޮޓޯ:- ހުޝާމިން / ދަރަވަންދޫ ކައުންސިލް\n30 ބައިވެރިންނާއެކު ކޯސް ކުރިއަށް ދިޔައިރު، ކޯހުގެ ތިއަރީ ޓެސްޓު ހަދާފައިވަނީ މިމަހުގެ6ވަނަ ދުވަހުއެވެ. އަދި7ވަނަ ދުވަހު ކޯހުގެ އަމަލީ ޓެސްޓު ނިންމާފައިވާއިރު ދަރަވަންދޫ ކައުންސިލުން މައުލޫމާތުދިން ގޮތުގައި ކޯހުގައި ބައިވެރިވި މީހުންގެ 76.6 އިންސައްތަ މީހުން ވަނީ ކޯހުން ފާސްވެ ސެޓްފިކެޓް ހާސިލް ކޮށްފައެވެ.\nވީނިއުސް އާއި ވާހަކަދައްކަވަމުން ދަރަވަންދޫ ކައުންސިލްގެ މެމްބަރު ފަރަހަ އާދަމް ވިދާޅުވީ ކޯސް ނިންމާލެވުނީ އުންމީދު ކުރި ވަރަށްވުރެ ކާމިޔާބުކޮށް ކަމަށާއި ކޯހުގެ އިންސްޓްރަކްޓަރުންނާއިމެދު ކައުންސިލުންވެސް އަދި ކޯހުގެ ބައިވެރިންވެސް ވަރަށް ހިތްހަމަޖެހޭ ކަމަށެވެ.\nމީގެއިތުރުން ފަރަހަ ވިދާޅުވީ މި ކޯހުގެ އިންްސްޓްރަކްޓަރުންގެ ގޮތުގައި ކޯޗެއްގެ ގޮތުން ހަރަކާތްތެރިވަނީ ގައުމީ އަންހެން ހޭންޑް ބޯލް ޓީމުގެ ކޯޗު ކަމަށާއި އެސިސްޓަންޓް ކޯޗެއްގެ ގޮތުގައި ހޭންޑްބޯލް ރެފްރީއެއްވެސް ހަރަކާތްތެރިވާނެ ކަމަށެވެ. އަދި ކޯސް ކުރިއަށްދާގޮތް މޮނިޓަރ ކުރުމަށްޓަކައި ކުޅިވަރާބެހޭ ވުޒާރާއިންވެސް ބޭފުޅަކު ރަށުގައި ހުންނަވާކަން ފަރަހަ ފާހަގަކުރެއްވިއެވެ.\n"30 ކުދިންގެ ތެރެއިން އެންމެ7ކުދިން ފާސް ނުވަނީ. އެހެންވީމަ ކޯސް ނިންމާލެވުނީ ވަރަށް ކާމިޔާބުކޮށް ކަމަށް ދެކެން. އަދި ކޯހުގެ އިންސްޓްރަކްޓަރުންގެ ގޮތުގައި ތިބި ފަރާތްތަކާމެދު ވަރަށް ހިތްހަމަޖެހޭ. އަޅުގަނޑަށް ހީވަނީ އަދި އަލަށް ކަންނޭނގެ ރަށެއްގަ ބާއްވާ މިކަހަލަ ކޯހެއްގައި ގައުމީ އަންހެން ޓީމުގެ ކޯޗާއި ހޭންޑްބޯލް ސާޓިފައިޑް ރެފްރީއަކު ކިޔަވާދޭ ގޮތަށް ކުރިއަށް މި ގެންދިޔައީ".\nދަރަވަންދޫ ކައުންސިލް މެމްބަރު ފަރަހަ އާދަމް\nކުޅިވަރަށް އަހުލުވެރި ގިނަ ރައްޔިތުންތަކެއް ދިރިއުޅޭ ދަރަވަންދޫ އަކީ ކައުންސިލުން އިސްނަގައިން ރަށުގައި ކުޅިވަރުގެ ގިނަ ހަރަކާތްތަކެއް ހިންގާ ރަށެކެވެ. އެގޮތުން އޮގަސްޓު މަހުގެ ތެރޭގައި ކައުންސިލުން 2017 ވަނަ އަހަރުން ފެށިގެން ބާއްވަމުން އަންނަ ދަރަވަންދޫ ފުޓްސަލް މުބާރާތް ވަނީ ކާމިޔާބު ކަމާއެކު ނިންމާލާފައެވެ.\nބޭސިކް ހޭންޑްބޯލް ކޯޗިންގ ކޯހުގެ ތެރެއިން- ފޮޓޯ:- ހުޝާމިން / ދަރަވަންދޫ ކައުންސިލް\nއަދި ކައުންސިލްގެ ފަރާތުން ރަށުގައި ހިންގާ އެކި ހަރަކާތްތަކަށް ރަށުގެ ރައްޔިތުންގެ ފަރާތުން ލިބެމުންދާ އެއްބާރުލުން ކައުންސިލުން އުފަލާއެކު ފާހަގަކުރެއެވެ.\nބ.ދަރަވަންދޫ ހޭންޑްބޯޅަ ކުޅިވަރު


Loabiveriyaa gellumun phona vagah nagaa meehaku hayyarukoffi | Mihaaru\nލޯބިވެރިޔާ ޑްރައިވަރަކާ ކައިވެނިކުރުމުން ޑްރައިވަރުންގެ ފޯނު ވަގަށް ނަގަމުން ދިޔަ މީހަކު ހައްޔަރުކޮށްފި\n31 އޯގަސްޓް 2020 - 09:183comments\nހިންގަމުން އައި ރެސްޓޯރަންޓް ވިއްކާލައި އާއިލާގެ މީހުންނާ ދެކޮޅަށް ލޯބިވެރިޔާއާ ކައިވެނިކުރަން އިންޑިއާގެ އެހުމްދުއާބާދު ދޫކޮށް ޕޫނޭ އަށް ދިޔަތާ ތިން ވަނަ އަށްވީ ދުވަހު އޮޓޯ ރިކްޝޯ ޑްރައިވަރަކާ ލޯބިވެރިޔާ ކައިވެނިކުުރުމުން އެކަމާ ރުޅިގަދަވެ ބަދަލު ހިފުމުގެ ގޮތުން ޑްރައިވަރުންގެ މޮބައިލް ފޯނުތ ވަގަށް ނަގަމުން ދިޔަ މީހަކު ހައްޔަރުކޮށް، މައްސަލަ ތަހުގީގުކުރަން ފަށައިފި އެވެ.\nމި މައްސަލާގައި ހައްޔަރުކުރި މީހާ އަކީ ބަރުބާއީ އާރިފް ޝެއިފް (އާސިފް) ކިޔާ 36 އަހަރުގެ މީހެކެވެ. އޭނާ ފުލުހުންނަށް ބުނީ ވިޔަފާރި ހުއްޓައިލުމުގެ އިތުރަށް އާއިލާގެ މީހުންނާ ވެސް ދެކޮޅަށް ލޯބިވެރިޔާއާ ކައިވެނިކުރަން ދިއުމުން ދިން ލަނޑުގެ ސަބަބުން، އޮޓޯ ޑްރައިވަރުން ދެކެ ރުޅިގަދަވީ ކަމަށެވެ. އަދި އެ މީހުންގެ ފޯނުތައް ވަގަށް ނަގަން ފެށީ ވައްކަންކުރުމުގެ ބޭނުމުގައި ނޫން ކަމަށާއި ލޯބިވެރިޔާ ޑްރައިވަރާ ކައިވެނިކުރުމުން އެ މީހުން ދެކެ އައި ރުޅީގައި ބަދަލު ހިފަން ފޯނު ނަގަނީ ކަމަށެވެ.\nއާސިފް ކިޔައިދިން ގޮތުގައި ޕޫނޭ އަށް ދިޔަތާ ފުރަތަމަ ދެ ދުވަހު ލޯބިވެރިޔާ އާއި އޭނާ އުޅުނީ އެކީގައި ވަރަށް ލޯބިންނެވެ. އަދި ކައިވެންޏަށް ތައްޔާރުވަމުން ދަނިކޮށް ތިން ވަނަ އަށް ވީ ދުވަހު އަތުގައި ހުރި ހުރިހާ ފައިސާއަކާ އެކު ފިލައިގެން ގޮސް، ލޯބިވެރިޔާ ޑްރައިވަރަކާ ކައިވެނިކުރީ ކަމަށް ބުންޏެވެ.\n"އަހަރެން ފޯނުތައް ނަގަމުން ދިޔައީ ބަދަލުހިފުމުގެ ގޮތުން. އަހަރެންގެ ލޯބި ބީވެގެން ދިޔައީ ޑްރައިވަރަކާ ހެދި ކަމަށްވާތީ އެ މީހުންގެ ފަރާތުން ބަދަލު ހިފުމަކީ އަހަންނަށް އުފާވެރިކަން ލިބޭ ކަމެއް،" ފުލުހުންނަށް ދިން ބަޔާނުގައި އާސިފް ބުންޏެވެ. "އަހަރެންގެ އަތުން ހުރިހާ އެއްޗެއް ބީވެގެން ދިޔައި ޑްރައިވަރަކާ ހެދި."\nމި ހާދިސާއާ ގުޅިގެން ފުލުހުން ބުނީ އާސިފް ހައްޔަރުކުރީ ފޯނުތައް ގެއްލޭ މައްސަލާގައި ގިނަ އަދަދެއްގެ ޝަކުވާތައް ލިބެން ފެށުމުން ކުރިއަށް ގެންދިޔަ އޮޕަރޭޝަނެއްގެ ތެރޭގައި ކަމަށެވެ. އަދި ހައްޔަރުކުރި އިރު އޭނާ 70 ޑްރައިވަރެއްގެ ފޯނު ނަގާފައިވާ ކަމަށް ބުންޏެވެ.\n"އަހަރެމެން މި އަންނަނީ މިކަން އިތުރަށް ތަހުގީގުކުރަމުން." ޕޫނޭގެ ފުލުހުންގެ އޮފިޝަލަކު ވިދާޅުވި އެވެ.\nއިތުރު ލިޔުންތައް ކުށްކުރުން އިންޑިއާ އަންހެނުން ވައްކަމާއި ފޭރުން މޮބައިލް ފޯން ކައިވެނި ޓެކްސީ ޑްރައިވަރުން


ޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 22 “ހަތަރުވަނަ ބަހުޘް” – DhiSalafiyyah\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 22 “ހަތަރުވަނަ ބަހުޘް”\n28/01/2014 ޢަޤީދާއާއި ފިރުޤާތައް, ދީންއައްޝައިޚް އަޙްމަދު ނާޒިލް މުޙައްމަދު\nރަސޫލުﷲ صلّى الله عليه وسلّم ޚަބަރު ކުރައްވާފައިވާ، ޣައިބުގައިވާ މުސްތަޤްބަލުގެ ޚަބަރުތައް.\nހަމަކަށަވަރުން ޤިޔާމަތްވުމާ ހަމައަށް ހިނގާނޭ އެންމެހާ ކަންކަމުގެ ޚަބަރު ނަބިއްޔާ صلى الله عليه وسلم ވަނީ ދެއްވާފައެވެ. އަދި އެއީ ޣައިބުގައިވާ މުސްތަޤްބަލުގެ ޚަބަރުތަކުގެ ތެރެއިން އެކަލޭގެފާނަށް މާތް ﷲ އަންގަވާފައިވާ ކަންކަމެވެ. މިބާބުގައިހުރި ޙަދީޘްތައް ގިނަގުނަވެގެން ވެއެވެ. މާނައިގެ ގޮތުން މުތަވާތިރު ދަރަޖައަށް މިޙަދީޘްތައް ފޯރާފައިވެއެވެ.\nފަހެ އޭގެތެރޭގައި ޙުޛައިފާ رضي الله عنه ރިވާކުރައްވާ ވިދާޅުވެފައިވާ [މިބަސްފުޅު] ހިމެނެއެވެ:\n((لَقَدْ خَطَبَنَا النَّبِيُّ صَلَّى اللهُ عَلَيْهِ وَسَلَّمَ خُطْبَةً، مَا تَرَكَ فِيهَا شَيْئًا إِلَى قِيَامِ السَّاعَةِ إِلاَّ ذَكَرَهُ؛ عَلِمَهُ مَنْ عَلِمَهُ وَجَهِلَهُ مَنْ جَهِلَهُ، إِنْ كُنْتُ لأَرَى الشَّيْءَ قَدْ نَسِيتُهُ، فَأَعْرِفُهُ مَا يَعْرِفُ الرَّجُلُ الرَّجُلَ إِذَا غَابَ عَنْهُ فَرَآهُ فَعَرَفَهُ))\nމާނައީ: “ހަމަކަށަވަރުން ނަބިއްޔާ صلى الله عليه وسلم ތިމަން ބޭކަލުންނާ މުޚާޠަބު ކުރައްވާ ޚުޠުބާއެއް ދެއްވެވިއެވެ. ޤިޔާމަތް ވެއްޖައުމަށް ދާންދެން ހިނގާނެ އެއްވެސްކަމެއް އޭގައި ޛިކުރު ނުކުރައްވާ ދޫނުކުރައްވައެވެ. އެކަން އެނގިއްޖެ މީހަކަށް އެކަން އެނގިއްޖެއެވެ. އަދި ނޭނގުނު މީހަކަށް އެކަން ނޭނގުނެވެ. ތިމަންކަލޭގެފާނަށް ހަނދުމަނެތިފައިވާ އެފަދަ ކަމެއް މެދުވެރިވުމުން އެކަން އެނގެއެވެ. އެއީ ދަންނަ މީހަކު ދުރުތާކަށްގޮސް އައުމުން އޭނާ ފެނުމުން އެއީ އެމީހާކަން އެނގޭފަދައިންނެވެ.”\nއަދިވެސް [ޙުޛައިފާ] رضي الله عنه ވިދާޅުވެފައި ވެއެވެ.\n((أَخْبَرَنِي رَسُولُ اللهِ صَلَّى اللهُ عَلَيْهِ وَسَلَّمَ بِمَا هُوَ كَائِنٌ إِلَى أَنْ تَقُومَ السَّاعَةُ، فَمَا مِنْهُ شَيْءٌ إِلاَّ قَدْ سَأَلْتُهُ، إِلاَّ أَنِّي لَمْ أَسْأَلْهُ: مَا يُخْرِجُ أَهْلَ الْمَدِينَةِ مِنَ الْمَدِينَةِ؟)) މާނައީ:\n“ޤިޔާމަތް ޤާއިމްވެއްޖައުމަށް ދާންދެން ހިނގާނޭ އެންމެހާ ކަންކަމުގެ ޚަބަރު ރަސޫލުﷲ صلى الله عليه وسلم ތިމަންކަލޭގެފާނަށް ދެއްވިއެވެ. ފަހެ މަދީނާގެ އަހުލުވެރިން މަދީނާއިން ނެރެލެވެނީ ކިހިނެއް ކަމާ ބެހޭގޮތުން ފިޔަވައި އެންމެހާ ކަންތައްތަކާ މެދު އެކަލޭގެފާނާ ތިމަން ސުވާލު ދެންނެވީމެވެ.”\nއަދި މިކަމަކީ ޙުޛައިފާ رضي الله عنه އަށް ޚާއްޞަވެގެންވީ ކަމެއް ނުމެނޫންމެއެވެ. ކިއެއްތޯއެވެ! ޤިޔާމަތް ޤާއިމްވެއްޖައުމާ ހަމައަށް ހިނގާނޭ ކަންކަމާއި ހިނގައިނިމިފައިވާ ކަންކަން އަޞްޙާބު ބޭކަލުންނަށް ބަޔާންކޮށްދިނުމަށްޓަކައި އެއްދުވަސް އެއްކޮށް ނަބިއްޔާ صلى الله عليه وسلم ޚުޠުބާ ދެއްވެވިކަން ކަށަވަރެވެ.\nފަހެ އަބޫޒައިދު ޢުމަރު ބިން އަޚްޠަބް އަލް-އަންޞާރީ رضي الله عنه ގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ.\n((صَلَّى بِنَا رَسُولُ اللهِ صَلَّى اللهُ عَلَيْهِ وَسَلَّمَ الْفَجْرَ، وَصَعِدَ الْمِنْبَرَ، فَخَطَبَنَا حَتَّى حَضَرَتِ الظُّهْرُ، فَنَزَلَ فَصَلَّى، ثُمَّ صَعِدَ الْمِنْبَرَ، فَخَطَبَنَا حَتَّى حَضَرَتِ الْعَصْرُ، ثُمَّ نَزَلَ فَصَلَّى، ثُمَّ صَعِدَ، فَخَطَبَنَا حَتَّى غَرَبَت الشَّمْسُ، فَأَخْبَرَنَا بِمَا هُوَ كَائِنٌ، فَأَعْلَمُنَا أَحْفَظُنَا))\nމާނައީ: “ރަސޫލުﷲ صلى الله عليه وسلم ތިމަންމެންބޭކަލުންނާގެން ފަތިސްނަމާދު ކުރެއްވިއެވެ. އަދި މިންބަރަށް އަރައިވަޑައިގެން، މެންދުރުވެއްޖައުމަށް ދާންދެން ތިމަންމެންބޭކަލުންނަށް ޚުޠުބާ ދެއްވެވިއެވެ. ފަހެ [މިންބަރުން] ފައިބައި ވަޑައިގެން ނަމާދު ކުރައްވައި އެއަށްފަހު މިންބަރަށް އަރައިވަޑައިގެންނެވިއެވެ. ޢަޞުރުވެއްޖައުމަށް ދާންދެން ތިމަންމެންބޭކަލުންނަށް ޚުޠުބާ ދެއްވެވިއެވެ. އެއަށްފަހު ފައިބައިވަޑައިގެން ނަމާދު ކުރެއްވިއެވެ. އެއަށްފަހު [މިންބަރަށް] އަރައިވަޑައިގެންނެވިއެވެ. ފަހެ އިރު އޮއްސިއްޖައުމަށް ދާންދެން ތިމަންމެންބޭކަލުންނަށް ޚުޠުބާ ދެއްވައިފިއެވެ. [ޤިޔާމަތާ ހަމައަށް] ހިނގާނޭ ކަންކަމުގެ ޚަބަރު ތިމަންމެން ބޭކަލުންނަށް އެކަލޭގެފާނު ދެއްވިއެވެ. ފަހެ [އެކަންކަން] އެންމެ ރަނގަޅަށް ދަންނަނީ އަޅުގަނޑުމެންގެ ތެރެއިން އެންމެ ރަނގަޅަށް އެވާހަކަތައް ދަސްވެވަޑައިގެންފައި ތިއްބެވި ބޭކަލުންނެވެ.”\nއަދި ޙުޛައިފާ ބުނުލްޔަމާން رضي الله عنه ވިދާޅުވިއެވެ. ((وَاللهِ إِنِّي لأَعْلَمُ النَّاسِ بِكُلِّ فِتْنَةٍ هِيَ كَائِنَةٌ، فِيمَا بَيْنِي وَبَيْنَ السَّاعَةِ، وَمَا بِي إِلاَّ أَنْ يَكُونَ رَسُولُ اللهِ صَلَّى اللهُ عَلَيْهِ وَسَلَّمَ أَسَرَّ إِلَيَّ فِي ذَلِكَ شَيْئًا، لَمْ يُحَدِّثْهُ غَيْرِي، وَلَكِنْ رَسُولُ اللهِ صَلَّى اللهُ عَلَيْهِ وَسَلَّمَ قَالَ وَهُوَ يُحَدِّثُ مَجْلِسًا أَنَا فِيهِ عَنِ الْفِتَنِ، فَقَالَ رَسُولُ اللهِ صَلَّى اللهُ عَلَيْهِ وَسَلَّمَ وَهُوَ يَعُدُّ الْفِتَنَ: «مِنْهُنَّ ثَلاَثٌ لاَ يَكَدْنَ يَذَرْنَ شَيْئًا، وَمِنْهُنَّ فِتَنٌ كَرِيَاحِ الصَّيْفِ؛ مِنْهَا صِغَارٌ، وَمِنْهَا كِبَارٌ»))\nقَالَ حُذَيْفَةُ: ((فَذَهَبَ أُولَئِكَ الرَّهْطُ كُلُّهُمْ غَيْرِي))\nމާނައީ: “ﷲ ގަންދެއްވައި ވިދާޅުވަމެވެ. ތިމަންނައާއި ޤިޔާމަތާ ދެމެދު ވާނޭހާ ކަމެއް، މީސްތަކުންގެ ތެރެއިން އެންމެ ރަނގަޅަށް ދަންނަ ބޭކަލަކީ ތިމަންކަލޭގެފާނެވެ. އެފަދައިން ނުވާނީ ކިހިނަކުންތޯއެވެ. އެކަމުގައި ވަނީ ތިމަން ކަލޭގެފާނަށް ގިނަ ޚަބަރުތަކެއް ދެއްވާފައެވެ. ތިމަންކަލޭގެފާނު ފިޔަވައި އެހެން މީހަކަށް ކިޔައި ނުދެއްވަތެވެ. އެހެނެއްކަމަކު ތިމަންކަލޭގެފާނު އިން މަޖިލީހެއްގައި ޤިޔާމަތާ ބެހޭގޮތުން ޙަދީޘް ބަސްފުޅު ވިދާޅުވިއެވެ. ފަހެ ޤިޔާމަތުގެ ކަންކަން ޢަދަދު ކުރައްވަމުން ޙަދީޘްކުރެއްވިއެވެ. ‘އެކަންކަމުގެ ތެރޭގައި ގާތްގަނޑަކަށް ހަމަ އެކައްޗެއްވެސް ދޫ ނުކުރާނެފަދަ ތިންކަމެއް ވެއެވެ. އަދި އެކަންކަމުގެ ތެރޭގައި ހޫނު މޫސުމުގެ ވައި ފަދަ ފިތުނަތަކެއް ވެއެވެ. އޭގެތެރޭގައި ކުދި އަދި ބޮޑެތި [ކަންކަން] ހިމެނެއެވެ.'”\nޙުޛައިފާ -رضي الله عنه- ވިދާޅުވިއެވެ. “ތިމަންކަލޭގެފާނު ފިޔަވައި އެހުރިހާ ބޭކަލުން އަވަހާރަވެއްޖެއެވެ.”\nފަހެ މިއީ، ޤިޔާމަތް ޤާއިމްވެއްޖައުމަށް ދާންދެން ހިނގާނޭ އެންމެހާ ކަންކަމުގެ ޚަބަރު ނަބިއްޔާ صلى الله عليه وسلم ކުރައްވާފައިވާކަމުގެ މައްޗަށްހުރި ޞައްޙަ ދަލީލުތަކެވެ.\nޤިޔާމަތުގެ ޢަލާމާތްތަކަކީ ޣައިބުގެ ޚަބަރުތަކުގެ ތެރެއިން ބޮޑު ބައެއްކަމާ މެދު ޝައްކެއް ނެތެވެ. މިހެންކަމުން ޤިޔާމަތުގެ ޢަލާމާތްތަކާ ބެހޭގޮތުން އައިސްފައިހުރި ޙަދީޘްތައް ގިނަގުނަވެގެން ވެއެވެ. އަދި އެޙަދީޘްތައް ނަޤުލު ކުރައްވާފައިވާ ޞަޙާބީންގެ ގިނަކަމާހުރެ އެކި އެކި ލަފްޒުތަކުން [މިޚަބަރުތައް] ރިވާވެފައި ވެއެވެ.\n صحيح البخاري / كتاب القدر / باب وكان أمر الله قدرا مقدورا، و صحيح مسلم / كتاب الفتن وأشراط الساعة\n صحيح مسلم / كتاب الفتن وأشراط الساعة


Israhvehinnah haassa koh ''Ministry of happiness'' ufahdhaanan: Nazim - One Online\n25 މާޗު 2022، މޯލްޑިވްސް ނެޝަނަލް ޕާޓީ (އެމްއެންޕީ)ގެ ރައީސް، ރައްޔިތުން މަޖިލީހުގެ ދަނގެތި ދާއިރާގެ މެމްބަރު މުހައްމަދު ނާޒިމު މިރޭ ބޭއްވި "ރައްޔިތުންގެ އުދާސް" ޖަލްސާގައި ވާހަކަ ދައްކަވަނީ ---- ވަން ފޮޓޯ: އަހުމަދު ހުމާމް\nއިސްރަށްވެހިންނަށް ހާއްސަކޮށްގެން "މިނިސްޓްރީ އޮފް ހެޕިނެސް" އުފައްދާނެ ކަމަށް މޯލްޑިވްސް ނެޝަނަލް ޕާޓީ (އެމްއެންޕީ)ގެ ރައީސް އަދި ރައްޔިތުން މަޖިލީހުގެ ދަނގެތި ދާއިރާގެ މެމްބަރު މުހައްމަދު ނާޒިމު ވިދާޅުވެއްޖެއެވެ.\nނާޒިމް ވަނީ ޕެންޝަން ސްކީމާ ބެހޭ ގޮތުން ހެދި ދިރާސާއަކުން ފާހަގަވި މައްސަލަތައް ރައްޔިތުންގެ މަޖިލީހަށް ހުށަހަޅައިފައެވެ. އެއަށް ތާއިދުކުރެއްވީ އެމްއެންޕީގެ ނައިބު ރައީސް ތިމަރަފުށި ދާއިރާގެ މެމްބަރު އަބްދުﷲ ރިޔާޒުއެވެ. ނަމަވެސް އެ މައްސަލައަށް ބަހުސް ކުރުމެއް ނެތި ވަނީ ބޭރުކޮށްލައިފައެވެ.\nއެމްއެންޕީން "ރައްޔިތުންގެ އުދާސް" ގެ ނަމުގައި މިރޭ ބޭއްވި ޖަލްސާގައި އެކަމަށް އިޝާރަތްކުރައްވައި ނާޒިމް ވިދާޅުވީ، އެޕާޓީ އުފެއްދުމުގެ މަގުސަދުތަކުގެ ތެރޭގައި ދިވެހިންނަކީ އުފާފާގަތިކަމާއި ބަޔަކަށް ބަރޯސާނުވެ ހިތްހަމަޖެހިގެން އުޅެވޭ ބަޔަކަށް ހެދުން ހިމެނޭ ކަމަށެވެ. ނަމަވެސް މިއަދު އިސްރަށްވެހިން ބަޔަކަށް ނުވާ ކަމަށާއި އެމީހުން ވަނީ ވަރަށް ބޮޑަށް ނިކަމެތިވެފައި ކަމަށް ވިދާޅުވިއެވެ.\nނާޒީމް ވިދާޅުވީ އިސްރަށްވެހިންގެ ޖަމިއްޔާއާ އެމްއެންޕީގެ ފަރާތުން ބައްދަލުކޮށްފައިވާ ކަމަށެވެ. ބަޖެޓްގެ ދަތިކަމާ ހުރެ އިސްރަށްވެހިންގެ ކަންބޮޑުވުންތައް ހައްލުކުރެވެން ނެތް ކަމަށް ކަމާބެހޭ ފަރާތްތަކުން އެ ޖަމިއްޔާއަށް އަންގާފައިވާ ކަމަށެވެ.\n"މިއީތޯ މިއަދު ބޭނުންވާ ޖަވާބަކީ،" ނާޒިމް ވިދާޅުވިއެވެ.\nމަޖިލީހުގެ މެމްބަރުން މަޖިލީހުގެ އެއް ދައުރަށް ހިދުމަތްކުރުމުން، އެ މެމްބަރުންނަށް ގިނަ އިނާޔަތްތަކެއް ލިބޭ ގޮތަށް ނިޒާމު ރަވާފައިވާ ކަމަށާއި ނަމަވެސް އެކަމުން ފައިސާގެ ދަތިކަމެއް ދިމާނުވާ ކަމަށް ނާޒިމު ވިދާޅުވިއެވެ. އަދި ވިދާޅުވީ މަޖިލީހުގައި މެމްބަރުން ކުރައްވާ މަސައްކަތެއް ނެތް ކަމަށާއި މެމްބަރުންނަށް އިނާޔަތުގެ ގޮތުގައި ލިބޭ ހުރިހާ ފައިސާއެއް ކަނޑާލަން ޖެހޭ ކަމަށެވެ.\n"ބޮޑު މުސާރަ ނަގައިގެން އަޅުގަނޑުމެން ކީއްތޯ އެތާނގަ މިކުރަނީ. ކުރާ ކަމެއް ހަރާން،" ނާޒިމު ވިދާޅުވިއެވެ.\nއޭގެ ބަދަލުގައި ބޭނުންވަނީ ހިދުމަތުގައި ތިބޭ ފަރާތްތަކަށް ރަނގަޅު ގޮތްތައް ވުން ކަމަށާއި އެކަން ކުރުމަށްޓަކައި އެމްއެންޕީގެ ވެރިކަމެއްގައި "މިނިސްޓްރީ އޮފް ހެޕިނެސް" އުފައްދާނެ ކަމަށް ނާޒިމު ވިދާޅުވިއެވެ.\n"އުފާވެރިކަމާއެކީގައި ތިބެވޭނެ ގޮތަކަށް މިނިސްޓްރީއެއް އުފައްދައިގެން އިސްރަށްވެހިންނާއެކީގައި އަޅުގަނޑުމެން މަސައްކަތް ކުރާނީ. މިއީ އުއްމީދީ ޕާޓީއަކީ،" ނާޒިމް ވިދާޅުވިއެވެ.\nނާޒިމް ވިދާޅުވީ 40 އަހަރު ނުވަތަ 20 އަހަރު ދައުލަތައް ހިދުމަތް ކޮށްފައިވާ މީހުން ކޮށްފައިވަނީ ވަރަށް ބޮޑު ހިދުމަތެއް ކަމަށެވެ. ނަމަވެސް އެފަދަ ފަރާތްތަކަށް ޕެންޝަން ދެމުން ގެންދަނީ ރަނގަޅު އުސޫލަކުން ނޫން ކަމަށެވެ.\nމިހާރު އޮންނަ ގޮތުން ގިނަ ދުވަހު ވަޒީފާ އަދާކޮށްގެން ރިޓަޔާވެފައިވާ ފަރާތްތަކާއި ވަޒީފާ އަދާނުކޮށް އުމުރުން ދުވަސްވުމުން އިނާޔަތް ލިބޭ ފަރާތްތަކާ މާބޮޑު ތަފާތެއް ނެތްކަން ވެސް ނާޒިމް ވަނީ ފާހަގަ ކުރައްވައިފައެވެ.\nގުޅޭ ޓެގު ނާޒިމް ރަޝާދު މޯލްޑިވްސް ޕެންޝަން އެޑްމިނިސްޓްރޭޝަން އޮފީސް މޯލްޑިވްސް ނެޝަނަލް ޕާޓީ ރައްޔިތުންގެ މަޖިލިސް


Iyye rajje ah 4,856 fathuruvein aisfaivey, miee record eh\nއިއްޔެ ރާއްޖެއަށް 4،856 ފަތުރުވެރިން އައިސްފައިވޭ، މިއީ ރެކޯޑެއް\nރާއްޖޭގެ ބޯޑާރު އަލުން ހުޅުވާލި ފަހުން އެންމެ ގިނަ އަދަދެއްގެ ފަތުރުވެރިން އައިސްފައިވަނީ އިއްޔެ އެވެ. އެގޮތުން އިއްޔެ 4،856 ފަތުރުވެރިން އައިސްފައިވާއިރު ދެން އެންމެ ގިނަ ފަތުރުވެރިން އައިސްފައިވަނީ މިމަހު 12 ވަނަ ދުވަހު ކަމަށް ޓޫރިޒަމް މިނިސްޓްރީގެ ތަފާސް ހިސާބުތަކުން ދައްކައެވެ.\nމިމަހުގެ 12 ވަނަ ދުވަހު 4،809 ފަތުވެރިން އައިސްފައިވާއިރު، 13 ވަނަ ދުވަހު 4،480 ޓޫރިސްޓުން އައިސްފައިވާ ކަމަށް ހިސާބުތައް ދައްކައެވެ.\nމިއަހަރުގެ މިހާތަނަށް 138,912 ޓޫރިސްޓުން އައިސްފައިވާއިރު އެވްރެޖުކޮށް ދުވާލެއްގެ މައްޗަށް 3،000 އެއްހައި ޓޫރިސްޓުން އަންނަ ކަމަށް މިނިސްޓްރީގެ ހިސާބުތައް ދައްކައެވެ. މިވަގުތު ޓޫރިސްޓުންނަށް ހިދުމަތްދޭ 641 ފެސިލިޓީ ހިންގަމުންދާއިރު އެއީ ޖުމްލަ 43,976 އެނދެވެ.\nރާއްޖެއަށް އެންމެ ގިނައިން ފަތުރުވެރިން އަންނަނީ ރަޝިޔާ، އިންޑިޔާއަދި ޔޫކްރެއިނުންނެވެ. އެގޮތުން ރަޝިޔާއިން މިއަހަރު މިހާތަނަށް 30،499 ފަތުރުވެރިން އައިސްފައިވާއިރު އިންޑިޔާއިން 30،295 ފަތުރުވެރިން އައިސްފައި ވެއެވެ. ޔޫކްރެއިނުން މިހާތަނަށް އައިސްފައިވަނީީ 9،955 ފަތުރުވެރިންނެވެ.\nނަލަންދޫގައި ރިސޯޓް ތަރައްގީކުރުމަށް ހުޅުވާލުމަށް ދަނީ މަސައްކަތް ކުރަމުން\nޓޫރިޒަމް ތަރައްގީކުރަން ކެލާއިން ދޫކުރާ ބިންތަކުގެ ބިޑަށް ހުޅުވާލައިފި


World bank in 10 million doller libijje, ithuru bankthakaa dhany mashvaraa kuramun: Raees Solih – Iru\nވޯލްޑްބޭންކުން 10 މިލިއަން ޑޮލަރު ލިބިއްޖެ، އިތުރު ބޭންކުތަކާ ދަނީ މަޝްވަރާ ކުރަމުން: ރައީސް ސޯލިހު\nކޮވިޑް ފަންޑަށް ވޯލްޑްބޭންކުން 10 މިލިއަން ޑޮލަރު ލިބިއްޖެ ކަމަށާއި އިތުރު ބޭންކުތަކާ ދަނީ މަޝްވަރާ ކުރަމުން ރައީސް އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nމިކަން އިއުލާންކުރައްވާފައިވަނީ މިހާރު ކުރިއަށްދާ ނޫސްވެރިންގެ ބައްދަލުވުމެއްގައި ރައީސް އިބްރާހިމް މުހައްމަދު ސޯލިހެވެ.\n“މި ޙާލަތުގައި ރާއްޖެއަށް އެހީތެރިވެދިނުމަށް ބައިނަލްއަޤްވާމީ މާލީ އިދާރާތަކުން ވެސް ވަރަށް ބޮޑު އެއްބާރުލުމެއް އެބަ ދެއްވާ. އެގޮތުން ވޯލްޑް ބޭންކުން 10 މިލިއަން ޑޮލަރު މިހާރުވަނީ ދިވެހިރާއްޖެއަށް ލިބިފައި” ރައީސް ވިދާޅުވިއެވެ.\n“ރައްޔިތުންނާއި ވިޔަފާރިތަކަށް މާލީ އެހީތެރިކަން ފޯރުކޮށްދޭން މި ނިންމީ، މިދަނޑިވަޅުގައި ދިމާވެފައިވާ ދަތިތަކާއެކުވެސް، ދިވެހިންގެ ވަޒީފާތައް ރައްކާތެރިކޮށްދީ، އިގްތިސޯދުގެ ދުވެލި ދެމެހެއްޓުމުގެ މަގުސަދުގައި. އަދި ފައިސާ ދައުރުވުން ނުހުއްޓި، އާމްދަނީ އިތުރުކުރުމަށް މަގުފަހިކުރުމަށް،” ރައީސް ވިދާޅުވިއެވެ.


Roadha Hadhiyaa - Vithuri | ungoofaaru.com\nބަނޑޭރިގަނޑު/ދިރިއުޅުން/ރޯދަ ހަދިޔާ – ވިތުރި\nކޮންމެ ރަމަޟާން މަހަކު އަޅުގަނޑުމެން މުސްލިމުން އެންމެބޮޑު ސަމާލު ކަމެއްދީގެން ކުރާ އެއްއަޅުކަމަކީ ވިތުރީގެ އަޅުކަމެވެ. މިއަދު މިބަލާލަނީ ވިތުރި ކުރާގޮތަށެވެ.\nވިތުރިއަކީ ގަދަވެގެންވާ ސުންނަތެކެވެ. ވިތުރި އެކަނިވެސް އަދި ޖަމާއަތް ހަދައިގެން ޖަމާޢަތުގަވެސް ކުރެވިދާނެއެވެ. ޢިޝާނަމާދު ފަހުން އަދި ފަތިސް ނަމާދު ކުރިން ކޮންމެ ވަގުތެއްގައިވެސް ވިތުރި ކުރެވިދާނެއެވެ. ވިތުރި އަކީ އޮނަހިރި އަދަދަކަށް ކުރެވޭ ސުންނަތް ނަމާދެކެވެ. ވިތުރީގައި ރަކުޢަތުގެ ޢަދަދުގެ ޙައްދެއް ކަޑައަޅުއްވާ ފައެއްނުވެއެވެ.\n1 ރަކްޢަތް،3ރަކްޢަތް،5ރަކްޢަތް،7ރަކްޢަތް،9ރަކްޢަތް، ނުވަތަ މިނޫންވެސް އޮނަހިރި ޢަދަދަކަށް ވިތުރީގައި ރަކުއަތް ކުރެވިދާނެއެވެ. ސޫރަތުލް ފާތިޙާއަށްފަހު، ބޭނުން ސޫރަތެއް ބޭނުން ހިސާބަކުން ފަށާގެން ކިޔެވިދާނެއެވެ.3ރަކްޢަތް ކުރާނަމަ ފުރަތަމަ ރަކުޢަތުގައި ސައްބިޙިސްމަ ދެވަނަ ރަކުޢަތުގައި ކާފިރޫން ތިންވަނަ ރަކުޢަތުގައި އިޚްލާސް ސޫރަތް ކިޔެވުން މުސްތަޙައްބެވެ.\nނަބިއްޔާﷺ އިރުޝާދު ދެއްވާފައިވަނީ ރޭގަނޑުގެ އެންމެ ފަހު ނަމާދެއްކަމުގައި ވިތުރި ހެދުމަށެވެ. ނިދަން އޮށޯންނައިރު ވިތުރި ކުރުމަށް ދަންވަރު ހޭނުލެވޭނެކަމަށް ބިރު އޮވެއްޖެ މީހާ ވިތުރި ކޮށްގެން ނިދާށެވެ. ވިތުރިކޮށްގެން ނިދާފައި، ދަމުނަމާދަށް ހޭލެވިއްޖެމީހާ، ދެރަކުޢަތުން ދެރަކުޢަތުން ރޭއަޅުކަން ކުރެވޭނެއެވެ. އަލުން ވިތުރި ކުރާކަށް ނުވަތަ ވިތުރި ކަނޑާކަށް ނުޖެހޭނެއެވެ.\nރޭގަނޑަކު ދެ ވިތުރި ކުރުމެއް ނެތެވެ. ވިތުރީގެ ފަހު ރަކުޢަތުގައި ޤުނޫތުކިޔުމީ ސުންނަތެކެވެ. ރުކޫޢުގެ ކުރިން ނުވަތަ ރުކޫޢުގެ ފަހުންވިސް ޤުނޫތު ކީދާނެއެވެ. ޤުނޫތަކީ ރަމަޟާން މަހަށް ނުވަތަ މަހުގެ ފަހުފަނަރައަކަށް ޚާއްޞަ ސުންނަތެއް ނޫނެވެ. ޤުނޫތު ކިޔުމީ ސުންނަތެކެވެ. ވާޖިބެއް ނޫނެވެ. ޤުނޫތު ނުކިޔުނަސް ނުވަތަ ކިޔަން ހަނދާން ނެތުނަސް ކުށުސަޖިދަ ޖަހާކަށް ނުޖެހޭނެއެވެ. ނިންމާފަ سُبْحاَنَ الْمَلِكِ الْقُدُّوْسِ ތިން ފަހަރު އަދި رَبُّ الْمَلاَئِكَةِ وَالرُّوْحِ އެއް ފަހަރު ކިޔުމީ ސުންނަތެކެވެ.


Jinsee goanaage massala report kuri gothaa gulhigen Majilihun media thakaa dhekolhah | Mihaaru\nޖިންސީ ގޯނާކުރި މައްސަލަ ރިޕޯޓްކުރި ގޮތާ ގުޅިގެން މަޖިލިހުން މީޑިއާތަކާ ދެކޮޅަށް\n09 ޖުލައި 2020 - 18:07\nމިނިވަން މުއައްސަސާތަކުގެ ކޮމިޓީގެ ކަންބޮޑުވުން ހާމަކޮށް، ރައްޔިތުންގެ މަޖިލިހުން، އެމްއެމްސީއަށް ފޮނުވި ސިޓީއެއްގައި އަންގާފައި ވަނީ، އެ މައްސަލާގައި "ހަގީގަތާ ހިލާފު ހަބަރުތައް އެއްވެސް މީޑިއާއަކުން ފަތުރާފައިވާ ނަމަ އެކަން ބައްލަވައި ދެއްވުމަށް އެ ކޮމިޓީން" އެދޭ ކަމަށެވެ.\nރައްޔިތުންގެ މަޖިލިހުގައި އެމްޑީޕީއަށް ނިސްބަތްވާ މެމްބަރެއްގެ އާއިލީ ބޭފުޅަކު ވަނީ، އަންހެން މީހާއަށް ޖިންސީ ގޯނާކުރިކަމުގެ ތުހުމަތުގައި ހައްޔަރުކޮށްފަ އެވެ. އެކަމަކު އެފަދަ ބޮޑު ތުހުމަތެއް ކުރެވުނަސް، ހުޅުމާލޭ ފުލުހުން އޭނާ ކޯޓަށް ނުގެންގޮސް، ދޫކޮށްލި އެވެ. އޭނާގެ އިތުރުން އެހެން ފިރިހެނަކު ވެސް، ހައްޔަރުކުރި އެވެ.\nކަން ވީ ގޮތުގެ ހަގީގަތް އަދިވެސް ނޭނގެ އެވެ. އެ އަންހެންމީހާ ދެ މީޑިއާއަކާ ދެއްކި ކަމަށް، އެ ދެ މީޑިއާއިން ބުނާ ވާހަކާގައި ވަރަށް ބޮޑު ތަފާތުތަކެއް ހުއްޓެވެ. އެކަމަކު ބަނގުރާ ބުއިމުގެ ޕާޓީއެއް ބޭއްވި ސަފާރީއަށް ފުލުހުން އެ ވަގުތު ގޮސް ތަހުގީގު ނުހިންގުމާއި ހައްޔަރުކުރި ދެ މީހުންގެ ޔޫރިން ސާމްޕަލް ނަގާފައި ނުވާތީ، ފުލުހުން ކަން ކޮށްފައި ވަނީ ގޯސްކޮށްކަން، އާންމުންގެ ގިނަ ބަޔަކު ވެސް ގަބޫލުކުރެ އެވެ.\nފުލުހުން ގެންދަނީ، އެ މައްސަލަ ދިފާއުކުރަމުންނެވެ. އަދި ފުލުހުން އަމަލްކުރި ގޮތާ ބެހޭ ތަހުގީގުތައް ކަމާ ބެހޭ ފަރާތްތަކުން މިހާރު އަންނަނީ ކުރަމުންނެވެ.\nރައްޔިތުންގެ މަޖިލިހުގެ ކޮމިޓީން ސިޓީގައި އެދިފައި ވަނީ މީޑިއާތަކުގެ ހަމަތަކާއި އަހުލާގީ މިންގަނޑާ ހިލާފަށް އަމަލްކުރާ މީޑިއާތަކާ މެދު ގާނޫނުގައިވާ ގޮތުގެ މަތިން ފިޔަވަޅު އެޅޭނެ އިޖުރާއަތުތައް ބަޔާންކުރާ ގަވާއިދު އެކުލަވާލައި އިއްޔެގެ ކުރިން މަޖިލިހަށް ފޮނުވުމަށެވެ. އެކަމަކު 15 މެމްބަރުން ތިބޭ މީޑިއާ ކައުންސިލްގެ ބައްދަލުން ހޫނުވެ، އެގޮތަށް ފާސްނުވި ކަމަށް، މައުލޫމާތު ހުރި ބައެއް ފަރާތްތަކުން ބުނެ އެވެ. އެހެންކަމުން އެފަދަ ގަވާއިދެއް މަޖިލިހަށް ފޮނުވިކަން އަދި އެނގޭކަށް ނެތެވެ.\nމީޑިއާތަކުގެ އެޑިޓަރުންގެ ގްރޫޕްގައި މިއަދު ވަރަށް ހޫނުކޮށް ބަހުސް ހިނގި އެވެ. ހުރިހާ އެޑިޓަރުންގެ ވެސް މައްސަލައަކަށް ވީ، ރައްޔިތުންގެ މަޖިލިހުން މީޑިއާގެ މިނިވަންކަމުގެ ތެރެއަށް ވެސް ވަންނަން އުޅޭތީ އެވެ. އެމްއެމްސީން ވަކި ގަވާއިދެއް ހަދާފައި މަޖިލިހަށް ފޮނުވަން ޖެހޭނެ ކަމަކަށް، އެޑިޓަރުން ގަބޫލެއް ނުކުރެ އެވެ.\nއަހުލާގީ މިންގަނޑާ ހިލާފުވާ މީޑިއާތައް ޖުރިމަނާކުރެވިދާނެ އަދަދެއް ވެސް މިނިވަން މުއައްސަސާތަކުގެ ކޮމިޓީން ވަނީ، މީޑިއާ ކައުންސިލުގެ ސަމާލުކަމަށް ގެނެސްފަ އެވެ. އެގޮތުން މާނަކުރުމުގެ ހަމަތައް ބަޔާންކުރާ ގާނޫނާ ހަވާލާދީ، ސިޓީގައި ބުނެފައި ވަނީ 2،000ރ އަށް ވުރެ ބޮޑު ނޫން އަދަދަކުން ޖޫރިމަނާކުރެވިދާނެކަން، ގަވާއިދުގައި ކަނޑައެޅިދާނެ ކަމަށް، ސިޓީގައި ބުނެ އެވެ.\nޖިންސީ ގޯނާގެ އެ މައްސަލައިގެ "ކޮޅެއް މެދެއް" އެނގޭ ގޮތެއް އަދި ނުވެ އެވެ. އެހެންކަމުން އެހާ އަވަހަށް، އެމްޑީޕީގެ ސުޕަ މެޖޯރިޓީ އޮތް، އަދި ނޫސްވެރިކަމުގެ މިނިވަންކަމަށް އަބަދުވެސް ވަކާލާތުކުރާ ޕާޓީއެއްގެ މެމްބަރުން، މީޑިއާތަކާ ދެކޮޅަށް ފިޔަވަޅު އަޅަން އަވަސްވެގަތުމަކީ، އެޑިޓަރުންގެ ކަންބޮޑުވުމެއްކަން، އެޑިޓަރުންގެ ގްރޫޕްގައި ހިނގި ބަހުސްތަކުން ސާފުވެ އެވެ.\nހުޅުމާލެ ރައްޔިތުންގެ މަޖިލިސް މޯލްޑިވްސް މީޑިއާ ކައުންސިލް ސަފާރީ މިނިވަން މުއައްސަސާތަކުގެ ކޮމިޓީ މީޑިއާ ފުލުހުން ޖިންސީ އަނިޔާ ޖިންސީ ގޯނާކުރުން ނޫސްވެރިކަން ނޫސްވެރިން\n53 ކޮމެންޓް, 148 ރިއެކްޝަންސް\nތިޔަ އޮށްގާ އުކަނީ މާމުއިހަތައަކަށްް އިނގޭތޯ! އިރާދަކުރެއްވީޔަ މީޑީއާތަކާ ނުކުޅެވޭނެ ތިހެނެއް.\nމީހުންރޭޕު ކުރާ މީހުން، ވައްކަންކުރާ މީހުން އަދި މިނޫނަސް މިކަހަލަ ހަޑި މުޑުދާރު އަމަލު ހިންގާ މީހުން އަދި އެކަހަލަ މީހުންނާ އިދިގެން އެޅޭ މެންބަރު ރަނގަޅުވާނީ މަޖުލިހުން އިސްތިއުފާ ދިނިއްޔާ.\nނޫސްވެރިން ގެގޮތުގަ ގާބިލު ތައުލީމީ މީހުން ނެތީމަ ތިގޮތައް ދިމާވާނެ.\nމީޑިއާތަކުން ކަންކުރާގޮތް އަބަދުވެސް ރަގަޅެކޭނޫން. އެކަންއެހެން އޮންނަތާ މިރާއްޖޭގައި ނޫސްވެރިކަމަށް މިވީދުވަހެއްމިވީ. ސަރުކާރަށް ސަނާކިޔުމާއި ސަރުކާރާއި ޖައްސާލައިގެން އުޅުން އޭގެތެރޭގައި ދޮގާއި ތެދު އޮވޭ. އެކަމަކު މިފަހަރު ވެގެން މިއުޅެނީ އެހެން ކަމެއްކަންނޭގޭ. ބަލަ ފުރަތަމަ ސަފާރީތައް ބަންދުގެ ހާލަތުގައި ވަނިކޮށް ޕާޓީބޭއްވުނީތީވެސް ބޮޑުމައްސަލައެއް ނޫންތަ. އެހިސާބުން މައްސަލަ ބަލަމުން ކެންޔާ ހިސާބަށްވެސް ދާންވީމަ ދެފައިއައްސިވެގެން މިއުޅެނީ ކީއްވެ\nމީޑިއާ ތަކުގެ މައްސަލަވެސް ހަބަރު ފެތުރުމުގައި ވަރައް ތަފާތު. މިފަދަ ކުޑަ މުޖުތަމައު އެއްގައި އެއް ހާދިސާ އަކައް 15 ވަރަކައް މީޑިއާ އިން 15 ގޮތައް ހަބަރު ގެނެސް ދިނުމުން ފިތުނަ އުފެދުން ނޫން ގޮތެއް ނޯންނާނެ. ޢެހެންނަމަ މަޖުލީގުން މިހާތަނައް ހަދާފައިވާ ހުރިހާ ގާނޫނު ތަކާއި ގަވާއިދު ތަކަކީ ދިވެހި ރައްޔިތުންނާއި ދެކޮޅައް ހަދާފައިވާ އެއްޗެއް.\nމަޖުލިސް މެމްބަރުން ވޯޓު ގަނެގެން މަޖުލިހަށް ވަނުން މާގޯސް. ތީ ހުރިހާ ކަމެއް ފުރިހަމަ ޑިމޮކްރަސީއެއްގެ ކަންކަން އޮންނަ ގޮތުގެ ވާހަކަ. ތިހެން ތިބުނަނީ އެވެސް އަމިއްލަ ފައިދާއަށް. ގޯސްކޮށް އޮންނަ ކަމެއްގެ ގޯސް ފެންނަންވާނީ ތިމާއަށް އެއިން ގެއްލުންވާތީއެއްނޫން\nހުރިހާ ނޫހެއްގަ އަދި ޓީވީ ތަކުން ސަފާރީ ރޭޕްކޭސް ގެ ރިޕޯރޓް އެއްފަހަރާ ގެނެސްދިނުމަކީ މިހާރު ކުރަންވެއްޖެ ކަމެއް, މިކަން އޮއްބާލިޔަދީގެން ނުވާނެ. ސުރުހީތައް ފަލަ ކޮއްލާ ގިނަގިނައިން ސަފާރީ ރޭޕްގެ ވާހަކަ ދައްކާ މިއީ ކުރާ އިހުތިޖާޖް އަކަށް ހަދަމާހިނގާ. ރޯޔަލް ސަފާރީރޭޕް.\nބަލަގަ މައްސަލައަކީ އެކި ނޫސްތަކުން އެހަބަރު ގެނެސް ދިނުމުގައި ބޮޑު ތަފާތު ތަކެއް ހުރުން. ޙަމަ އެކަނި އެ ގަބަރެއް ނޫން. ގިނަ ހަބަރުތައް. ޥަކި ބަޔަކު ވެރިކަމުގަ ތިބީމަ ހަބަރު އަންނަލެއް މާ ވަރުގަދަ.\nވަކި ޓީވީ މީޑިޔާއެއް ވަނީ ލިބިފައިވާ މިނިވަންކަމުގެ ނާޖާއިޒް ފައިދާ ނަގާ ހައްދުން ނައްޓާފަ. ފިޔަވަޅު އެޅެން އެބަަޖެހޭ ...\nރާއްޖެ ޓީވީ އާއި މިނިވަން ނިއުސްގެ ވާހަކަދޯ؟\nމަޖިލިހައް ދައުލަތުގެ ހުރިހާބާރެއް ޖަމާކޮއްގެން ނަސީދު މެމްބަރުންލައްވް,ބަރުލަމާނީ ޑުޜާމާކުޅުަވަނީ މަޖިލިހުން,ރައްޔިތުންނައްްދައްކަމުން ގެންދަނީ ގާނޫނުހެދުމުގެއިތުރުން ގާނޫނުތަންފީޒުކުރުމަކީވެސްމަޖިލިހުގެކަމެއްކަމަށެވެ,އެއްވެސްމިނިސްޓުރީއަކުންކުރަންޖެހޭކަމެއްމިއަދަކުނެތެވެ.ދެންއޮތީ,މަޖިލިހުގެ,ގޯތިތެރެއައްހައްދުޖެހުންބަދަލުކުރުމެވެ,ބަރުލަމާނީބޮޑުވަޒީރައްސަލާމް!!\nއަޅުގަނޑު އުންމީދު ކުރަނީ ދެންއަންނަ ވޯޓަކުން ރައްޔިތުން ހިތްހަމަނުޖެހޭކަން އެމްޑީޕީ އަށް ދައްކާނެ ކަމަށް..\nތިޔަ ހިނގައިގެން އުޅޭކަންތައް މަޑުމަޑުން ގޮސް ގާދޫކޮލުން ބޭރުވުމާން އުޅޭހެން ހާދަ ހީވެޔޭ


HPA bandhuga 11 rasheh\nއައްޑޫ ސިޓީ ހިތަދޫ: ކޮވިޑް ފެނިގެން މިދިޔަ ފަހުން ފެށިގެން އެރަށް އޮތީ މޮނިޓަރިންގެ ހާލަތުގައި\nކޮވިޑް ބަލި ފެނިގެން އަރާ ފޭބުން އެޗްޕީއޭއިން މަނާ ކޮށްފައިވާ ރަށްތަކުގެ އަދަދު މިހާރު އޮތީ 11 ގަ އެވެ.\nމިހާރު މި ލިސްޓުގައި އެންމެ ގިނަ ދުވަހު ބަންދުކޮށްފައި އޮތީ މިދިޔަ މަހު 20 ވަނަ ދުވަހު ބަންދުކުރި ކ. ގާފަރެވެ. މިދިޔަ މަހު ބަންދުކުރި ރަށްތަކުގެ އަދަދު މިހާރު އުޅެނީ ފަހެއްގަ އެވެ. އެއީ ގާފަރުގެ އިތުރުން އައްޑޫ ސިޓީގެ ހިތަދޫ، މަރަދޫ، މަރަދޫފޭދޫ، އަދި ފޭދޫ އެވެ.\nކޮވިޑް ފެނިގެން މިމަހުގެ މިހާތަނަށް ބަންދުކޮށްފައިވާ ރަށްތަކުގެ އަދަދު ވަނީ ހަޔަކަށް ތިރިވެފަ އެވެ. މިހާރު މޮނިޓަރިންގައި އޮތީ ސ. ހުޅުމީދޫ، ކ. ގުޅި، ގއ. ގެމަނަފުށި، އާއި އެ އަތޮޅު މާމެންދޫ، ވިލިނގިލި އަދި ތ. ދިޔަމިލި އެވެ.\nރާއްޖެއިން އިއްޔެ ވަނީ އިތުރު 61 މީހަކު ކޮވިޑަށް ޕޮޒިޓިވް ވެފަ އެވެ. އިއްޔެ ޕޮޒިޓިވްވި މީހުނާއެކު ރާއްޖޭގެ ކޮވިޑް ނަންބަރު ވަނީ 84164 އަށް އަރާފަ އެވެ. އިއްޔެގެ ތަފާސްހިސާބުތަކާ ހަވަލާދީ އެޗްޕީއޭން ރޭ ބުނި ގޮތުގައި ކޮވިޑް ބަލި ޖެހުނު މީހުންގެ ތެރެއިން 24 މީހުނަކީ މާލެ ފިޔަވައި އެހެން ރަށްރަށުން އެ ބަލި ޖެހުނު މީހުނެވެ.\nއައްޑޫ ސިޓީ އެޗްޕީއޭ މިނިސްޓްރީ އޮފް ހެލްތު + ކޮވިޑް-19 ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް އެޗްއީއޯސީ


Virus Jehifaivaa Meehun Dhenegannaane Mobile App Eh Ufahdhanee - Vaguthu\nވައިރަސް ޖެހިފައިވާ މީހުން ދެނެގަންނާނެ މޯބައިލް އެޕެއް އުފައްދަނީ\nނުރައްކާތެރި ކޮވިޑް-19 އަށް ފައްސި (ޕޮޒިޓިވް) ވެފައިވާ މީހުން ދެނެގަންނާނެ މޯބައިލް އެޕްލިކޭޝަނެއް އުފައްދަން، އެޕަލް އާއި ގޫގުލް އިން ތައްޔާރުވާން ފަށައިފިއެވެ.\nމި ދެކުންފުނިން މިހާރު މިކަން އިއުލާނުކޮށްފައި ވާއިރު، މި އެޕްލިކޭޝަނަކީ ކޮވިޑް-19 ޖެހިފައިވާ މީހުން ޓްރެކް ކޮށް، ބަލި ފެތުރުން ކުޑަކުރުމުގެ ބޭނުމުގައި އުފައްދާ އެޕްލިކޭޝަނެއް ކަމަށް އެފަރާތްތަކުން ވަނީ ބުނެފައެވެ.\nއޮފިޝަލުންނާއި ހަވާލާދީ ރިޕޯޓްތައް ބުނެފައިވާ ގޮތުން، މި އެޕްލިކޭޝަންތައް މަސައްކަތް ކުރާނީ ފޯނުގެ ބްލޫޓޫތްގެ ޒަރިއްޔާއިންނެވެ. އެގޮތުން ވައިރަސް އަށް ފައްސިވެފައިވާ މީހެއްގެ ފޯނު އެމީހަކާއި6ފޫޓަށްވުރެ ކައިރިވެއްޖެ ނަމަ އެކަން އަންގައިދޭ ނިޓިފިކޭޝަނެއް، މި އެޕްލިކޭޝަން މެދުވެރިކޮށް ލިބޭނެ ކަމަށް އެފަރާތްތަކުން ވަނީ ބުނެފައެވެ. ނަމަވެސް ވައިރަސް ޖެހިފައިވާ މީހުންގެ މަޢުލޫމާތެއް މި އެޕްލިކޭޝަން މެދުވެރިކޮށް ނުބެލޭނެއެވެ.\nމަސްދަރުތަކާއި ހަވާލާދީ ރިޕޯޓްތައް ބުނެފައިވާ ގޮތުގައި، ކޮވިޑް-19 ޖެހިފައިވާ މީހުންނަށް އެމީހުންގެ ފޯނު މި އެޕްލިކޭޝަނަށް ރެޖިސްޓަރ ކުރެވޭނީ، އެބަޔަކު ދިރިއުޅޭ ސަރަޙައްދެއްގެ ސިއްޙަތާއި ބެހޭ ވަކި ޚާއްސަ އިދާރާއެއްގެ ހުއްދަ ލިބުމުންނެވެ. އެއީ އެޕްލިކޭޝަން އިން ފޯރުކޮށްދޭ މަޢުލޫމާތުގެ ސައްޙަކަން ކަށަވަރު ކުރުމުގެ ގޮތުންނެވެ.\nއެޕަލް އާއި ގޫގުލް އަކީ ކޮވިޑް-19 އާއި ގުޅިގެން ރައްކާތެރިވުމަށް ބޭނުންކުރެވޭ މިފަދަ މޯބައިލް އެޕްލިކޭޝަނެއް އުފައްދާ ފުރަތަމަ ދެ ކުންފުންޏެވެ. ނަމަވެސް އެ ދެކުންފުނީގެ ފޯނުތަކަށް މި އެޕްލިކޭޝަން ތަޢާރަފް ކުރުމުން އެހެން ކުންފުނިތަކުންވެސް އެޕްލިކޭޝަން ބޭނުންކުރަން ފަށާނެ ކަމަށް ބެލެވެއެވެ.\nރިޕޯޓްތައް ބުނާގޮތުގައި ގޫގުލް އިން ދަނީ އަންނަ މޭއި މަހުގެ ތެރޭގައި މި އެޕްލިކޭޝަން ރިލީޒް ކުރުމަށް ތައްޔާރުވަމުންނެވެ. ނަމަވެސް އެ ކުންފުނީގެ ޚިދުމަތްތައް ބްލޮކްކޮށްފައިވާ ޤައުމުތަކާއި، އޮފިޝަލް ނޫން އެންޑްރޮއިޑް ޑިވައިސްތަކަށް މި އެޕްލިކޭޝަން ބޭނުމެއް ނުކުރެވޭނެއެވެ.\nއެޕަލްގެ ޑިވައިސްތަކަށް މި އެޕްލިކޭޝަން އަންނާނީ އެ ޑިވައިސްތަކުގައި ބޭނުންކުރާ އޮޕަރޭޓިންގް ސިސްޓަމަށް އަންނަ އަޕްޑޭޓެއްގެ ގޮތުގައި ކަމަށް ވެއެވެ. ނަމަވެސް އެ ކުންފުނިން މި އަޕްޑޭޓް ގެންނާނެ ތާރީޚެއް އަދި ހާމަކޮށްފައެއް ނުވެއެވެ.\nއޭޕްރީލް 11, 2020 18:40\nކޮން ނަމެއް ކިޔަނީ ތި އެޕްލިކޭޝަނަށް؟\nއޭޕްރީލް 12, 2020 09:47


Feydhoo Anhen Meehaa Ah Rahumu Kuda Aniyaathakeh Dhin Meehaa Insaafu Kurimahchah Gennaanan - Sidhaatha - Vaguthu\nފޭދޫ އަންހެނަކަށް ރަހުމުކުޑަ އަނިޔާތަކެއް ދިން މީހާ އިންސާފު ކުރިމައްޗަށް ގެންނާން - ސިދާތާ\nށ. ފޭދޫގައި ޚާއްސަ އެހީއަށް ބޭނުންވާ އަންހެނަކަށް އަނިޔާކުރި މައްސަލައިގައި، އެ އަނިޔާވެރި އަމަލު ހިންގި ފަރާތްތައް ހޯދާ، އިންސާފުގެ ކުރި މައްޗަށް ގެނައުމަށް ކުރެވުނު ހުރިހާ މަސައްކަތެއް ކުރާނެ ކަމަށް ޖެންޑާ މިނިސްޓަރު ސިދާތާ ޝަރީފް ވިދާޅުވެއްޖެއެވެ.\nއެކަމަނާ މިހެން ވިދާޅުވީ މިރޭ ކުރެއްވި ޓްވީޓެއްގައެވެ. ޓްވީޓްގައި ވިދާޅުވެފައި ވަނީ ށ.ފޭދޫގައި އަންހެނަކަށް ރަހުމުކުޑަ އަނިޔާތަކެއް ދިން މައްސަލައެއްގެ ރިޕޯޓު ލިބުމާއެކު އޭނާއަށް ބޭނުންވާ ރައްކާތެރިކަން ދައުލަތުން ފޯރުކޮށްދީފައިވާނެ ކަމަށާއި، އެ އަނިޔާވެރި ޢަމަލު ހިންގި ފަރާތްތައް ހޯދައި އިންސާފުގެ ކުރިމައްޗަށް ގެނައުމަށް ކުރެވެން ހުރި ހުރިހާ މަސައްކަތެއް ކުރާނެ ކަމަށެވެ.\nށ.ފޭދޫގައި އަންހެނަކަށް ރަހުމުކުޑަ އަނިޔާތަކެއް ދިން މައްސަލައެއްގެ ރިޕޯޓު ލިބުމާއެކު އޭނާއަށް ބޭނުންވާ ރައްކައުތެރިކަން ދައުލަތުން ވަނީ ފޯރުކޮށްދީފައި. މި އަނިޔާވެރި ޢަމަލު ހިންގި ފަރާތްތައް ހޯދައި އިންސާފުގެ ކުރިމައްޗަށް ގެނައުމަށް ކުރެވެން ހުރި ހުރިހާ މަސައްކަތެއް ކުރާނަން.\n— Shidhatha Shareef (@shidhatha) May 15, 2019\nޑރ. އިޔާޒް ސިދާތާއަށް ރައްދު ދެއްވައިފި\nމައްސަލަތައް އަވަސް ކުރުމަށް މިނިސްޓަރ ޝިދާތާ ފުލުހުންނާ މަޝްވަރާ ކޮއްފި\nމެއި 15, 2019 22:48\nނުގެނެވޭނެ، ބަލަގަ މީ ދިވެހިރާއްޖެޔޭ ! ... ތިކަހަލަ ކިތައް އަގަ އަހަރުމެން މި ދެކުނީ !!\nމެއި 16, 2019 11:44\nތިކަންކުރީ ވޯޓުހޯދަން މަސައްކަތްކުރި އާޢިލާތަކުގާއިގުޅޭ ބަޔަކުކަމުގައިވީނަމަ، ވާނެއެއްކަމެއް ނޯންނާނެ. ޝިދާތާޖެހޭނީ ކަރުންނާރުނަގާފައި ހަޅޭއްލާލާހުންނަން. ބަލަންތިބޭ. ތިކަން ނުވެއްޖެނަމަ އިސްތިޣުފާދެއްވަފާނުތޯ؟ އެކަންކުރާކަށްވެސް ނުކެރޭނެ. ހިތްބުނާގޮތުންވިއްޔާ ތިވާނީ ޖަމަލުފޮޑިއަކަށް. އެނގިދާނެތާ.


ބޮމުގެ ހަމަލާގެ ޝަރީއަތްތައް އޮބްޒާވްކުރުމުގެ ފުރުސަތަށް ނަޝީދު އެދިއްޖެ\n26 މޭ 2022 - 10:37 0\nކުރީގެ ރައީސް ނަޝީދު: ޝަރީއަތްތައް އޮބްޒާވް ކުރުމުގެ ފުރުސަތަކަށް ވަނީ އެދިފައި - ފޮޓޯ: މުހައްމަދު ޝާބިން / އަދަދު\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް ދިން ޓެރަރިސްޓް ހަމަލާއާ ގުޅޭ ޝަރީއަތްތައް އޮބްޒާވްކުރުމުގެ ފުރުސަތު އެމަނިކުފާނުގެ ވަކީލުންނަށް ހަމަޖައްސައިދެއްވުމަށް އެދިވަޑައިގެންފި އެވެ.\nމިދިޔަ އަހަރުގެ މެއި މަހުގެ ހަވަނަ ދުވަހު ގޮއްވާލި ބޮމާ ގުޅިގެން 10 މީހެއްގެ ޝަރީއަތް މިވަގުތު ކޯޓުގައި ކުރިއަށްދެ އެވެ. އޭގެ ތެރެއިން ސީދާ ބޮމުގެ ހަމަލާއާ ގުޅޭ ދައުވާތައް ކުރެވޭ މީހުންނާއި ޓެރަރިޒަމްގެ އެހެން ދައުވާތައް ކުރެވޭ މީހުން ހިމެނެ އެވެ.\nނަޝީދުގެ ވަކީލުންގެ ފަރާތުން ކުރިމިނަލް ކޯޓުގެ އިސްގާޒީ އަހުމަދު ޝަކީލަށް ފޮނުއްވި ސިޓީއެއްގައި އެދިފައިވަނީ 10 މީހުންގެ މައްޗަށް ހިންގާ ޝަރީއަތްތަކުގެ ތެރެއިން ބައެއް އަޑުއެހުންތައް އޮބްޒާވްކުރުމުގެ ފުރުސަތު ދިނުމަށެވެ.\nއެގޮތުން, ނަޝީދުގެ ހަތަރު ވަކީލަކަށް އެ ފުރުސަތު ފަހިކޮށްދިނުމަށް ސިޓީގައި އެދިފައިވެ އެވެ.\nނަޝީދަށް އަމާޒުކުރި ހަމަލާއާ ގުޅިގެން އަމިއްލަ އިއުތިރާފާ އެކު މިހާތަނަށް ކުށް ސާބިތުވެފައިވަނީ އަހުމަދު އަދުހަމަށް އެކަންޏެވެ. އޭނާއާއެކު ދެން ދެން ހަމަލާއާ ގުޅޭ ދައުވާތައް އުފުލީ ތަހްނީމް އަހުމަދާއި މުޖާޒު އަހުމަދާއި އިސްހާގު އާއި ފަހުމީ އަލީ އަދި އަލީ ހައިޝަމްގެ މައްޗަށެވެ.\nހަމަލާއަށްފަހު ހައްޔަރުކޮށް ޓެރަރިޒަމްގެ އެހެން ދައުވާތައް އުފުލާފައިވަނީ މުހައްމަދު ތަސްލީމާއި އަބްދުالله އަލީ މަނިކު އާއި މުހައްމަދު ނާޒިމާއި ހަސަން ޔާސީން އަދި މުހައްމަދު ޒޫމަލް ޒަރީރުގެ މައްޗަށެވެ.


ނިއުޒިިލެންޑުން އެންމެ ކޮވިޑު ކޭސްއެއް ފެނިގެން މުޅި ގައުމު ލޮކްޑައުންއަކަށް – Haftha\nނިއުޒިލެންޑުގެ ބޮޑުވަޒީރު ޖަސިންޑާ އާޑެން --\nނިއުޒިިލެންޑުން އެންމެ ކޮވިޑު ކޭސްއެއް ފެނިގެން މުޅި ގައުމު ލޮކްޑައުންއަކަށް\nނިއުޒިލެންޑުން އެންމެ ކޮވިޑު ކޭސްއެއް ފެނިގެން މުޅި ގައުމު ލޮކްޑައުން ކޮށްފިއެވެ.\nނިއުޒިލެންޑުގެ ކަމާ ގުޅޭ އިދާރާތަކުން ބުނީ އެ ގައުމުގެ އޯކްލޭންޑުގެ ފިރިހެނަކު މިއަދު ކޮވިޑް-19 އަށް ޕޮސިޓިވް ވެފައި ވާކަމަށެވެ. އަދި އެ ސަރަހައްދު ހަފްތާއަކަށް ލޮކްޑައުން ކުރަން ނިންމާފައި ވާކަމަށާއި، އެހެން ސަރަހައްދުތައް ތިން ދުވަހުގެ މުއްދަތަކަށް ލޮކްޑައުން ކުރަން ނިންމާފައި ވާކަމަށް ބުންޏެވެ.\nއެކަމާ ގުޅިގެން އެގައުމުގެ ބޮޑު ވަޒީރު ޖަސިންޑާ އާޑެން ވިދާޅުވީ، ލޮކްޑައުންގައި އަމަލުކުރާނީ އެންމެ ހަރުކަށި ލެވެލްއަށް ކަމަށެވެ. އަދި އެ މުއްދަތަށް ސްކޫލުތަކާއި، އޮފީސްތަކާއި، ޒަރޫރީ ހިދުމަތްދޭ ތަންތަން ފިޔަވާ ހުރިހައި ވިޔަފާރިތަކެއް ބަންދުވާނެ ކަމަށް ވިދާޅުވިއެވެ.\nޖަސިންޑާ ވިދާޅުވީ، ކުރިޔާލައި ހަރުކަށި ފިޔަވަޅުތައް އަޅައިގެން މަސައްކަތް ކުރުމުން، އެ ގައުމަށް މީގެ ކުރިންވެސް ކޮވިޑުން ސަލާމަތް ވެވިފައި ވާކަމަށެވެ. އަދި އެ ގައުމު އޮތީ އެފަދަ ދުވަހަކާއި އަނެއްކާވެސް ކުރިމަތިލާން ޖެހިދާނެ ކަމަށް ތައްޔާރު ވެގެން ކަމުގައި ޖަސިންޑާ ވިދާޅުވިއެވެ.\nއެ ގައުމުން ޕޮސިޓިވް ވެފައި ވަނީ 58 އަހަރުގެ މީހެކެވެ. އަދި އެ މީހާއަށް ޖެހިފައި ވަނީ ކޮވިޑުގެ ޑެލްޓާ ވޭރިއެންޓަށް ވުން އެކަށީގެން ވާތީ، ޓެސްޓުތައް ހެދުމުގެ މަސައްކަތް ކުރަމުން ދާކަމަށް ކަމާ ގުޅޭ އިދާރާތަކުން ވަނީ ބުނެފައެވެ. އަދި އެ މީހާ ދިޔަ ތަންތަން ކަމަށް 23 ސަރަހައްދެއް ފާހަގަ ވެފައި ވަކަމަށް ބުންޏެވެ.\nނިއުޒިލެންޑަކީ އެންމެ ފުރަތަމަ ކޮވިޑު ކޮންޓްރޯލް ކުރި ގައުމުތަކުގެ ތެރެއިން އެއް ގައުމެވެ. އަދި އެ ގައުމުގެ 20 ޕަސަންޓު މީހުން މިހާރު ވަނީ ކޮވިޑުގެ ވެކްސިން ފުރިހަމަ ކޮށްފައެވެ.\nފާހަގަ: ކޮވިޑު، ނިއުޒިލެންޑު, ކޮވިޑް-19


Faiburieh higaafaidhaa manzaru! kihineh veekameh?\nފައިބުރިއެއް ގޮނޑުދޮށުން ހިނގާފައި ދަނީ\nމިޒަމާނުގައި ގޫގުލް މެޕަކީ ވެސް ހަމައެކަނި ސާޗް އިންޖީނެއް ނޫނެވެ. އެއަށް ވުރެ މާގިނަ ކަންކަމަށް ގޫގުލް މެޕް ވެސް ބޭނުން ކުރެ އެވެ.\nކޮންމެ ކަހަލަ މައުލޫމާތެއް ހޯދާލަން ބޭނުން ވިޔަސް މިހާރު ކޮންމެ މީހަކުވެސް އަހަނީ ގޫގުލް މެޕް ކައިރީގަ އެވެ. ނަމަވެސް ސޯޝަލް މީޑިއާގައި މީހަކު ޝެއާ ކުރި ވާހަކައެއްގައި ބުނެފައިވާ ގޮތުގައި އޭނާ ގޫގުލް މެޕުން ނެގި ފޮޓޮއެއްގައި އިންސާނެއްގެ ފައިގެ ކަކުލުހުޅުން ތިރީބައި މަގެއް މަތިން ހިނގާފައިދާ ތަން ފެނުމުން ހައިރާންވެ އަންތަރީސްވި ކަމަށެވެ.\nބީޗެއްގައި ހިނގާފައިދާ ތަން ފެންނަ މި ފައިގައި ފައިވާން ކިބައެއް ވެސް ހުއްޓެވެ. މި ފޮޓޯގައި ފެންނަނީ ފައިގެ ތިރީބައި އެކަންޏެވެ. އެމީހާގެ ހަށިގަނޑުގެ އެހެން އެއްވެސް ބައެއް ފެންނާކަށް ނުހުރެ އެވެ.\nމި ފޮޓޯ ޝެއާ ކުރުމާއެކު ސޯޝަލް މީޑިއާގައި ގިނަ ބަޔަކު ވަނީ މި ފޮޓޯއާ މެދު ބަހުސްކުރަން ފަށާފަ އެވެ. އެއްބަޔަކަށް މިއީ މަޖާ ކަމަކަށް ވެގެން ޖޯކު ޖެހިއިރު އަނެއް ބަޔަކު ގަތީ ބިރެވެ.\nމި ފޮޓޯއަށ ޖޯކު ޖަހައި ކޮމެންޓްކުރި މީހަކު ބުނެފައިވަނި މިފަހަރު ޗުއްޓީއަށް އައީ މިފައި އެކަނި ކަމަށެވެ. އަނެއް މީހަކު ބުނީ ފޮޓޯ ނެގި މީހާ އޭނާގެ ފައި ގެއްލިގެން އެބަ ހޯދާ ކަމަށެވެ. އެންމެ މަޖާ ކޮމެންޓެއް ކުރީ ތިން ވަނަ މީހާ އެވެ. އޭނާ ބުނީ ފަގީރު މީހަކަށް ވީމަ މުޅި ހަށިގަނޑު ޗުއްޓީއަށް ނުގެންދެވިގެން ހަމައެކަނި ފައި ގެންދިޔައީ ކަމަށެވެ.\nމިއީ ގޫގުލް މެޕުން މިކަހަލަ އަޖައިބުވާ ކަހަލަ މަންޒަރުތައް ފެނުނު ފުރަތަމަ ފަހަރެއް ނޫނެވެ. ބައެއް މީހުންނަށް އެމީހުންގެ މަރުވެފައިވާ އެކުވެރިން ނުވަތަ އާއިލާގެ މީހުން ވެސް ބައެއް ފަހަރަށް ގޫގުލް މެޕުން ފެނުނު ކަމަށް ބުނެފައި ވެއެވެ.\nސެމްސަންގް ފޯނުތަކަށް އީވީ ބެޓެރީ ޓެކްނޮލޮޖީ\nޕިކްސެލްގެ ކޯލް އަންނަކަން ނޭނގި ކެނޑެނީ\nކްލަބްހައުސްއަށް ޑާކްމޯޑް ތައާރުފުކޮށްފި\nފަޔާފޮކްސް އަށް ބްރައުޒާ މާކެޓް ގެއްލެނީ


ޔަހޫދީންނާއި ޔަހޫދީންގެ ފޮތް – DhiSalafiyyah\nޔަހޫދީންނާއި ޔަހޫދީންގެ ފޮތް\n07/12/2011 ޢަޤީދާއާއި ފިރުޤާތައް, ދީންތައްއައްޝައިޚް މުޙައްމަދު ސިނާން\nޔަހޫދީ ދީން ނިސްބަތްވަނީ މޫސާގެފާނު ބަޔާންކޮށްދެއްވި ޙައްޤުދީނުން އުފެދިގެން އައި ބާޠިލު މަގުފުރެދިފައިވާ ދީނަކަށެވެ. ޔަހޫދީ ދީނުގެ ރަނގަޅު ތަޢުރީފެއްކަމުގައި ވަނީ މިތަޢުރީފެވެ.\nމިދީނާ ބެހޭގޮތުން ބުނެއުޅޭ ބައެއް ތަޢުރީފުތަކުގައި، އެއީ މޫސާގެފާނު އެދީނަކާއިގެން ވަޑައިގެންނެވި ދީންކަމުގައި ބުނެއުޅެއެވެ. ނުވަތަ އެއީ މޫސާގެފާނުގެ ދީން ކަމުގައި ބުނެއުޅެއެވެ. މިއީ ނުބައި ތަޢުރީފުތަކެކެވެ. އެހެނީ، މޫސާގެފާނު ޔަހޫދީ ދީނާއިގެން ވަޑައިނުގަންނަވައެވެ. އެހެނެއްކަމަކު އެކަލޭގެފާނު ވަޑައިގެންނެވީ ޢާއްމުގޮތެއްގައި އެންމެހާ ނަބީބޭކަލުން ނިސްބަތްވެވަޑައިގަންނަވާ އިސްލާމް ދީނާއިގެންނެވެ. އެއީ ހަމައެކަނި ޢާލަމްތަކުގެ ވެރި އިލާހަށް ކިޔަމަންތެރިވާ ދީނެވެ.\nއިބްރާޙީމްގެފާނާ ބެހޭގޮތުން ﷲ ވަޙީ ކުރައްވާފައިވެއެވެ. [مَا كَانَ إِبْرَاهِيمُ يَهُودِيّاً وَلاَ نَصْرَانِيّاً وَلَكِن كَانَ حَنِيفاً مُّسْلِماً]  މާނައީ: “ޔަހޫދީއެއް ކަމުގައިވެސް އަދި، ނަޞާރާއެއް ކަމުގައިވެސް އިބްރާހީމްގެފާނު ނުވެއެވެ. އަދި، ކިއެއްތަ! އެކަލޭގެފާނު ވަނީ ބާޠިލު މަގުން އެއްކިބާވެ، ޙައްޤު ދީނަށް ތަބާتبعވެގެންވާ މުސްލިމަކު ކަމުގައެވެ.” އަދި މޫސާގެފާނާ ބެހޭގޮތުން ވަޙީ ކުރައްވާފައިވެއެވެ. [وَقَالَ مُوسَى يَا قَوْمِ إِن كُنتُمْ آمَنتُم بِاللّهِ فَعَلَيْهِ تَوَكَّلُواْ إِن كُنتُم مُّسْلِمِينَ]  މާނައީ: “އަދި މޫސާގެފާނު ވިދާޅުވިއެވެ. އޭ އަހުރެންގެ ޤައުމުގެމީހުންނެވެ! ތިޔަބައިމީހުން ﷲއަށް އީމާންވެގެންވާނަމަ، ފަހެ، އެކަލާނގެއަށް ވަކީލުކުރާށެވެ! ތިޔަބައިމީހުންނީ މުސްލިމުން ކަމުގައި ވާނަމައެވެ.” އަދި ޢީސާގެފާނާ ބެހޭގޮތުން ވަޙީ ކުރައްވާފައިވެއެވެ. [فَلَمَّا أَحَسَّ عِيسَى مِنْهُمُ الْكُفْرَ قَالَ مَنْ أَنصَارِي إِلَى اللّهِ قَالَ الْحَوَارِيُّونَ نَحْنُ أَنصَارُ اللّهِ آمَنَّا بِاللّهِ وَاشْهَدْ بِأَنَّا مُسْلِمُونَ]  މާނައީ: “ފަހެ، އެބައިމީހުންގެ ކިބައިން ކުފުރުވެރިކަން، ޢީސާގެފާނަށް އެނގިވަޑައިގެންނެވި ހިނދު ވިދާޅުވިއެވެ. ﷲއަށްޓަކައި، ތިމަންކަލޭގެފާނަށް ނަޞްރުދޭނީ ކޮންބަޔެއް ހެއްޔެވެ؟ ޙަވާރީބޭކަލުން ދެންނެވިއެވެ. ތިމަންމެންނީ، ﷲއަށް ނަޞްރުދޭ މީހުންނީމުއެވެ. ތިމަންމެންވަނީ، ﷲއަށް އީމާންވެގެންނެވެ. އަދި، ތިމަންމެންނީ މުސްލިމުން ކަމުގައި ކަލޭގެފާނު ހެކިވެވަޑައިގަންނަވާށެވެ!” ފަހެ، މިއީ އެންމެހާ ނަބިއްޔުން ވަޑައިގެންނެވި ޢާއްމުގޮތެއްގައި ބޭނުންކުރެވޭ އިސްލާމްދީނެވެ. ޚާއްޞަކޮށް ބޭނުންކުރެވޭ އިސްލާމްދީނަކީ މުޙައްމަދު ޞައްލަﷲ ޢަލައިހިވަސައްލަމަ ބަޔާންކޮށްދެއްވި ކީރިތި ޤުރުއާނުގެ ޝަރީޢަތެވެ. ތަވްޙީދާއި އޭގެ އުޞޫލުތަކުގައި ޚާއްޞަކޮށް ބޭނުންކުރެވޭ އިސްލާމްދީނާއި ޢާއްމުކޮށް ބޭނުންކުރެވޭ އިސްލާމްދީނާ އެއްގޮތްވެގެންވެއެވެ. އަދި ބައެއް ޝަރުޢުތަކުގައި ތަފާތުވެގެންވެއެވެ.\nވުމާއެކު، އެނގިގެންދަނީ ޔަހޫދީ ދީނަކީ މޫސާގެފާނު ބަޔާންކޮށްދެއްވި ޙައްޤުދީނުން އުފެދިގެން އައި ބާޠިލު މަގުފުރެދިފައިވާ ދީނަކަށް ނިސްބަތްކުރެވޭ ދީނެއްކަމެވެ.\nޔަހޫދީ ދީނަށް ނަންދެވެނު ސަބަބު:\nޔަހޫދީ ދީނަށް މިނަން ދެވިފައިވަނީ ޔަހޫދީންނަށް ނިސްބަތްކޮށެވެ. ޔަހޫދީންނަށް މިނަންދެވުނު ސަބަބު ތަފާތުގޮތްގޮތަށް ބުނެވިފައިވެއެވެ. މިގޮތުން:\n1. އެބައިމީހުންނަށް ޔަހޫދީން ކިއިފައިވަނީ ޔަޢުޤޫބުގެފާނުގެ ދަރިކަލުން ޔަހޫޛާއަށް ނިސްބަތްކޮށެވެ. މޫސާގެފާނު އެބައެއްގެ ތެރެއަށް ފޮނުއްވުނު އިސްރާއީލުގެ ދަރިފަސްކޮޅު އައިސްފައިވަނީ ޔަހޫޛާގެ ކިބައިންނެވެ. ޢަރަބިން ކިޔައިއުޅެނީ “ޛާލު” “ދާލު” އަށް ބަދަލުކޮށްގެނެވެ.\n2. އެބައިމީހުންގެ ނަން ނެގިފައިވަނީ “الهَوَدُ” އިންނެވެ. އޭގެމާނައަކީ ތަވްބާއެވެ. އަދި ރުޖޫޢަވުމެވެ. މިނަން ނިސްބަތްވެފައިވަނީ މޫސާގެފާނުގެ ޤައުމުގެ މީހުން ﷲ އަށް ދެންނެވި ދެންނެވުމަށެވެ. އެބައިމީހުންގެ ދެންނެވި ބަސް ބަޔާންކުރައްވައި ﷲ ވަޙީ ކުރައްވަފައިވެއެވެ. [إِنَّا هُدْنَا إِلَيْكَ]  މާނައީ: “ހަމަކަށަވަރުން، އިބަރަސްކަލާނގެ ޙަޟްރަތަށް އަޅަމެން ތަވްބާވެ، ރުޖޫޢަ ވެއްޖައީމުއެވެ.”\n3. އެބައިމީހުން ނިސްބަތްވަނީ ކުށްތަންވުމަށާއި ޞާލިޙުޢަމަލުތަކަށެވެ. މިގޮތުން ޢަރަބިބަހުގައި “الْمُتَهَوِّدُ” އަކީ ކުށްތަންވާމީހާއެވެ. އަދި “التَّهَوُّدُ” އަކީ ޞާލިޙުޢަމަލުތަކެވެ.\n4. އެބައިމީހުންގެ ނަން ނެގިފައިވަނީ “الهَوَادَةُ” އިންނެވެ. އޭގެމާނައަކީ ރަޙްމުކުރުމެވެ. އެހެނީ އެބައިމީހުންނަކީ އެއިގެތެރެއިން އެއްބަޔަކު އަނެއްބަޔަކަށް ރަޙްމުކުރާ ބައެކެވެ.\nޔަހޫދީން ދަޢުވާކުރާގޮތުގައި، މިބައިމީހުންނަކީ މޫސާގެފާނަށް ތަބާވާމީހުންނެވެ. އަދި އެބައިމީހުންގެ ފޮތަކީ ތަވްރާތެވެ. ނަމަވެސް މިބައިމީހުން އެފޮތަކަށް ދަޢުވާކުރާ ތަވްރާތަކީ ޙަޤީޤަތުގައި މޫސާގެފާނަށް ބާވާލެއްވުނު ތަވްރާތެއް ނޫނެވެ. އެހެނީ މޫސާގެފާނަށް ޙަޤީޤަތުގައި ބާވާލެއްވުނު ތަވްރާތަކީ މަތިވެރިވެގެންވާ ފޮތެކެވެ. އެފޮތުގައި ޙައްޤާއި ހިދާޔަތުގެ ނޫރުވެއެވެ. ﷲ ސުބުޙާނަހޫ ވަތަޢާލާ ވަޙީ ކުރައްވާފައިވާ ފަދައިންނެވެ. [إِنَّا أَنزَلْنَا التَّوْرَاةَ فِيهَا هُدًى وَنُورٌ يَحْكُمُ بِهَا النَّبِيُّونَ الَّذِينَ أَسْلَمُوا لِلَّذِينَ هَادُوا وَالرَّبَّانِيُّونَ وَالأَحْبَارُ بِمَا اسْتُحْفِظُوا مِنْ كِتَابِ اللَّهِ وَكَانُوا عَلَيْهِ شُهَدَاءَ]  މާނައީ: “ހަމަކަށަވަރުން، ތިމަންރަސްކަލާނގެ ތަވްރާތު ބާވައިލެއްވީމެވެ. އޭގައި ތެދުމަގާއި، އަލިކަންވެއެވެ. ކިޔަމަންތެރިވެގެން ތިއްބެވި ނަބިއްޔުންނާއި، ރައްބާނީން (އެބަހީ: ޔަހޫދީންގެ އަޅުވެރިން) ނާއި، ޔަހޫދީންގެ ޢިލްމުވެރިން، އެފޮތުން ޔަހޫދީންގެ މައްޗަށް ޙުކުމްކުރައްވަތެވެ. (އެއީ) ﷲގެ ފޮތް ރައްކާތެރިކުރުމުގެ އަމާނާތް އެބައިމީހުންނާ މަތިކުރައްވާފައި ވުމުގެ ސަބަބުންނެވެ. އަދި އެބައިމީހުންނީ، އެފޮތުގެ މައްޗަށް ތިބި ހެކިވެރިންނެވެ.” އަދިވެސް ވަޙީ ކުރައްވާފައިވެއެވެ. [ثُمَّ آتَيْنَا مُوسَى الْكِتَابَ تَمَاماً عَلَى الَّذِي أَحْسَنَ وَتَفْصِيلاً لِكُلِّ شَيْءٍ وَهُدًى وَرَحْمَةً لَعَلَّهُمْ بِلِقَاءِ رَبِّهِمْ يُؤْمِنُونَ]  މާނައީ: “ދެން ހެޔޮޢަމަލުކުޅަ މީހާއަށް (ނިޢުމަތް) ފުރިހަމަކޮށް ދެއްވުމަށާއި، ކޮންމެ ކަމެއް ތަފްޞީލުކޮށް ބަޔާންކޮށްދެއްވުމަށާއި، ހިދާޔަތެއް ކަމުގައްޔާއި، ރަޙްމަތެއް ކަމުގައި، ތިމަންރަސްކަލާނގެ މޫސާގެފާނަށް ފޮތް ދެއްވީމެވެ. (އެއީ) އެބައިމީހުންގެ ވެރިރަސްކަލާނގެއާ ބައްދަލުވާނެކަމަށް، އެބައިމީހުން އީމާންވުމަށްޓަކައެވެ.” ކީރިތި ޤުރުއާނުގައި އެކިފަހަރުމަތިން ތަވްރާތާއި ޤުރުއާނާ އެކުގައި ގެންނަވާފައިވެއެވެ. އެހެނީ، އެދެފޮތަކީ މީސްތަކުންނަށް ބާވާލެއްވުނު އެންމެ މަތިވެރި ދެފޮތެވެ.\nމިހާރު ޔަހޫދީން ދަޢުވާކުރާ ތަވްރާތު ނިސްބަތްވަނީ ލިޔެވިފައިވާ ޝަރީޢަތަކަށެވެ. މިފޮތް އެކުލެވިފައިވަނީ ފަސް އަސްފާރު ނުވަތަ ބައިގެ މައްޗަށެވެ. އަސްފާރަކީ ސިފުރުގެ ގިނަގޮތެވެ. އެފަސް ސިފުރަކީ:\n1. ސިފުރުއް ތަކްވީން: މިބައިގައި އެކުލެވިގެންވަނީ ޢާލަމްތައް ހެއްދެވުނުގޮތަށާއި، އިންސާނުން އުފެއްދެވުނުގޮތަށެވެ. އަދި މިބައިގައި ނޫޙުގެފާނުގެ ޤައުމުގެ މީހުންނަށް ކުރިމަތިވި ޠޫފާނުގެ ވާހަކައާއި، އިބްރާހީމްގެފާނުގެ ދަރިފަސްކޮޅުންގޮސް ޔޫސުފްގެފާނު އަވަހާރަވުމާ ހަމައަށް ގެނެސްފައިވެއެވެ.\n2. ސިފުރުލް ޚުރޫޖު: މިބައިގައި ބަނޫ އިސްރާއީލްގެ މީހުން މިޞްރުގައި ހޭދަކުރި ދުވަސްތަކުގެ ވާހަކަ، ޔަޢްޤޫބުގެފާނުން ފެށިގެން ބަނޫ އިސްރާއީލްގެ މީހުން މޫސާގެފާނާއި ޔޫޝަޢުގެފާނާއެކު ކަންޢާނުގެ ބިމަށް ދިޔުމާ ހަމައަށް ގެނެސްފައިވެއެވެ.\n3. ސިފުރުއް ލާވިއްޔީން: މިސިފުރު ނިސްބަތްވެގެން ވަނީ ޔަޢްޤޫބުގެފާނުގެ ދަރިކަލުން ‘ލާވީ’ އަށެވެ. މިބައިގައި ޠަހާރަތަށާއި، ނަޖިހަކީ ކޮބައިކަމާއި، ނަދުރުބުނުމާއި، ދިރޭ އެއްޗެހި ކަތިލުމުގެ މައްޗަށް އަލިއަޅާލައިފައިވެއެވެ. އަދި މިބައިގައި ހާރޫންގެފާނާއި އެކަލޭގެފާނުގެ ދަރިފަސްކޮޅުގެ މާތްކަމުގެ ވާހަކަ ގެނެސްފައިވެއެވެ.\n4. ސިފުރުލް ޢަދަދު: މިބައިގައި ޔަޢްޤޫބުގެފާނުން ފެށިގެން ބަނޫ އިސްރާއީލުންގެ ޤަބީލާތަކުގެ ޢަދަދާއި، އެދަރިފަސްކޮޅުގެ މީހުންނާއި، އެބައިމީހުންގެ ދިރިއުޅުއްވިގޮތާބެހޭ ވާހަކަތައް ގެނެސްފައިވެއެވެ.\n5. ސިފުރުއް ތަޘްނިޔާ: މިބައިގައި އަޅުކަމާއި، ޙުކުމްތަކާއި، ސިޔާސަތަށާއި، އިޖްތިމާޢީ ކަންކަމަށާއި، އިޤްދިޞާދީކަންކަމަށް އަލިއަޅާލައިފައިވެއެވެ.\nބަޔާންވެ މިދިޔައީ މިހާރު ޔަހޫދީން، އެބައިމީހުންގެ ފޮތްކަމަށް ދަޢުވާކުރާ ތަވްރާތުގެ ވާހަކައެވެ. ބުއްދި ސަލާމަތުން ހުރި ކޮންމެ މީހަކު، އިންޞާފުވެރިކަމާއެކު މިފޮތަށް ބަލައިލައިފިނަމަ އެނގިގެންދާނެކަމަކީ، މިފޮތަކީ މޫސާގެފާނަށް ﷲ ބާވާލެއްވި ތަވްރާތެއް ނޫންކަމެވެ. އެކަމަށް ދަލީލުކޮށްދޭ ބައެއް ދަލީލުތަކަކީ:\n* ތަވްރާތު ގެއްލުމާއި، އަލުން އެކުލަވާލުމާއި، އެފޮތުގައިވާ ބަސްފުޅުތަކަށް ބަދަލުގެނައުން.\n* މިހާރު ޔަހޫދީން ދަޢުވާކުރާ ތަވްރާތުގައިވާ ޢަޤީދާއަކީ، ރަސޫލުން ގެނެސްދެއްވި ޢަޤީދާއާ އެއްވެސް ގޮތަކުން ގުޅުމެއްނެތް ޢަޤީދާއަކަށްވުން.\n* މިބައިމީހުންގެ މިތަވްރާތުގައި ﷲ ސުބުޙާނަހޫ ވަތަޢާލާއާ އެކަށީގެންނުވާ ބަސްތައް އެއިލާހާ މެދުގައި ބުނެފައިވުމާއި، އެއިލާހާ މަޚްލޫޤުންނާ އެއްވައްތަރުކޮށްފައިވުން.\n* ނަބީބޭކަލުންނަށް ބަދުބަސް ކިޔައި، އެބޭކަލުންގެ ޢަބުރާ ޢިއްޒަތައް އަރައިގެންފައިވުން. މިކަމަށް ދަލީލުކޮށްދޭ ބައެއް މިސާލުތައް އެހެން ލިޔުމެއްގައި އިސްވެ ހިނގައްޖެއެވެ. މީގެ މިސާލުތައް ބައްލަވާ ލެއްވުމަށް ފިއްތަވާލައްވާ!\n* އެފޮތުގައި ވާހަކަތައް ބޮޑުކޮށްގެން ގެނެސްފައިވުމާއި، މުސްތަޙީލުކަންތައްތަކުގެ ވާހަކަ އައިސްފައިވުމާއި، އެފޮތުގައި އެކިބައިބައި އެއްބައިއަނެއްބަޔާ ތަޢާރުޟުވުން.\n* ޢިލްމީގޮތުން ފުށުއަރާ ވާހަކަތައް އައިސްފައިވުން. މިގޮތުން ފަރަންސޭސި ޢިލްމުވެރިއެއްކަމުގައިވާ ‘މައުރިސް ބުކައިލް’ ލިޔުއްވާފައިވާ ‘ދަ ބައިބަލް، ދަ ޤުރުއާން އެންޑް ސައިންސް’ މިފޮތަކީ މިރޮނގުން ލިޔުއްވާފައިވާ ވަރަށް މުހިއްމު ޢިލްމީ ފޮތެކެވެ. މިފޮތުގައި ތަވްރާތާއި އިންޖީލުގައިވާ ޢިލްމީ ކުށްތަކަށް އަލިއަޅުއްވާލައްވާފައިވެއެވެ.\n سورة آل عمران: 67\n سورة يونس: 84\n سورة آل عمران: 52\n ބައްލަވާ: ތަދުމުރިއްޔާ – އިބްނު ތައިމިއްޔާ: ޞ 175- 196.\n سورة الأعراف: 156\n لسان العرب 3/439.\n سورة المائدة: 44\n سورة الأنعام: 154